ആറ്റിങ്ങൽ ഇരട്ടകൊലപാതകം: നിനോ മാത്യുവിന് വധശിക്ഷ; അനുശാന്തിക്ക് ഇരട്ട ജീവപര്യന്തം | Madhyamam\ndate_range 18 April 2016 11:59 PM GMT\nആറ്റിങ്ങൽ ഇരട്ടകൊലപാതകം: നിനോ മാത്യുവിന് വധശിക്ഷ; അനുശാന്തിക്ക് ഇരട്ട ജീവപര്യന്തം\nതിരുവനന്തപുരം: ആറ്റിങ്ങൽ ഇരട്ട കൊലപാതക കേസിലെ ഒന്നാം പ്രതി നിനോ മാത്യുവിന് (40) വധശിക്ഷയും കൂട്ടുപ്രതിയായ അനുശാന്തി(32)ക്ക് ഇരട്ടജീവപരന്ത്യം തടവും. അപൂർവങ്ങളിൽ അപൂർവമായ കേസാണെന്ന പ്രോസിക്യൂഷൻ വാദം അംഗീകരിച്ചാണ് തിരുവനന്തപുരം പ്രിൻസിപ്പൽ സെഷൻസ് കോടതി വധശിക്ഷ വിധിച്ചത്. അനുശാന്തി ഇരട്ടജീവപര്യന്തം ഒന്നിച്ചനുഭവിച്ചാൽ മതി. ഇരുവരും 50 ലക്ഷം രൂപ വീതം പിഴയടക്കണം. പിഴയിൽനിന്ന് 50 ലക്ഷം ലിജീഷിനും 30 ലക്ഷം പിതാവ് തങ്കപ്പൻചെട്ടിയാർക്കും നൽ‌കണം. തിരുവനന്തപുരം പ്രിൻസിപ്പൽ സെഷൻസ് ജഡ്ജി വി. ഷെർസിയാണ് കേസിൽ വിധി പറഞ്ഞത്.\nസ്വന്തം കുഞ്ഞിനേക്കാൾ പ്രായം കുറഞ്ഞ കുട്ടിയെ കൊലപ്പെടുത്തി. കുട്ടിയേക്കാൾ നീളമുള്ള ആയുധമുപയോഗിച്ചാണ് നിനോ മാത്യു അതിക്രൂരമായി കൊലപാതകം നടത്തിയത്, പ്രതിയുടെ ആക്രമണത്തിൽ കുട്ടിയുടെ തലച്ചോറ് ചിതറിത്തെറിച്ചെന്നും കോടതി പറഞ്ഞു. കൊലപാതകത്തിൽ നേരിട്ട് പങ്കെടുക്കാത്തതിനാലും ആരോഗ്യസ്ഥിതി കണക്കിലെടുത്തും സ്ത്രീയായതിനാലുമാണ് അനുശാന്തിയുടെ ശിക്ഷ ജീവപര്യന്തമാക്കിയത്. അനുശാന്തി മാതൃത്വത്തിന് തന്നെ നാണക്കേടാണെന്ന് കോടതി അഭിപ്രായപ്പെട്ടു. മാതൃത്വത്തിന് വിലകൽപിക്കാതെ കാമപൂർത്തീകരണത്തിനായിരുന്നു അനുശാന്തി കൊലപാതകത്തിന് കൂട്ടുനിന്നതെന്നും കോടതി വ്യക്തമാക്കി. കുഞ്ഞിനെക്കൊന്ന അമ്മയെന്ന് വിധിക്കരുതെന്ന അനുശാന്തിയുടെ അപേക്ഷ കോടതി തള്ളി. ശിക്ഷകേട്ട് നിർവികാരതയോടെയായിരുന്നു പ്രതികൾ കോടതിയിൽ പെരുമാറിയത്. അന്വേഷണസംഘത്തെയും പ്രോസിക്യൂഷനെയും കോടതി പ്രശംസിച്ചു\nഗൂഢാലോചന, കൊലപാതകം, തെളിവ് നശിപ്പിക്കൽ എന്നീ കുറ്റങ്ങൾ സംശയാതീതമായി തെളിഞ്ഞതിനാൽ പ്രോസിക്യൂഷന്‍റെ എല്ലാ വാദങ്ങളും അംഗീകരിച്ച് കോടതി ഇവരെ കുറ്റക്കാരെന്ന് വിധിച്ചിരുന്നു. വീഡിയോ ദൃശ്യങ്ങളും മൊബൈൽ ഫോട്ടോകളും പരിശോധിക്കുകയും ചെയ്തു.\nലിജീഷ്, അനുശാന്തി, കൊല്ലപ്പെട്ട സ്വാസ്തിക\nകേസുമായി ബന്ധപ്പെട്ട് 49 സാക്ഷികളെയാണ് വിസ്തരിച്ചത്. 41 തൊണ്ടികളും 85 രേഖകളും പ്രോസിക്യൂഷൻ ഹാജരാക്കി. റൂറൽ എസ്.പിയായിരുന്ന രാജ്പാൽ മീണ, ആറ്റിങ്ങൽ ഡിവൈ.എസ്.പിയായിരുന്ന ആർ. പ്രതാപൻ നായർ, ആറ്റിങ്ങൽ സി.ഐ എം. അനിൽകുമാർ എന്നിവരുടെ നേതൃത്വത്തിലായിരുന്നു അന്വേഷണം നടന്നത്. പ്രോസിക്യൂഷന് വേണ്ടി സ്പെഷല് പ്രോസിക്യൂട്ടര് വി.എസ്. വിനീത്കുമാര്, അഭിഭാഷകരായ അനില് പ്രസാദ്, ബാബു നാഥുറാം, ചൈതന്യ കിഷോര്, പി. സുഭാഷ് എന്നിവര് ഹാജരായി.\n2014 ഏപ്രിൽ 16 നായിരുന്നു നാടിനെ നടുക്കിയ കൊലപാതകം. അനുശാന്തിയുടെ ഭർത്താവിന്‍റെ അമ്മ ആലംകോട് മണ്ണൂർഭാഗം തുഷാരത്തിൽ ഓമന(57), മകൾ സ്വസ്തിക(4) എന്നിവരെ കൊലപ്പെടുത്തിയെന്നാ‍ണ് കേസ്. ടെക്നോപാർക്കിൽ ഫിഞ്ചർ എന്ന കമ്പനിയിലെ പ്രോജക്ട് മാനേജരായിരുന്ന കുളത്തൂർ കരിമണൽ മാഗി നിവാസിൽ നിനോ മാത്യുവും ഇതേ കമ്പനിയിലെ ടീം ലീഡറായിരുന്ന അനുശാന്തിയും അടുപ്പത്തിലായിരുന്നു. ഈ അവിഹിത ബന്ധമാണ് അനുശാന്തിയുടെ മൂന്നര വയസ്സുള്ള മകളുടെയും ഭര്‍തൃ മാതാവിന്‍െറയും കൊലപാതകത്തില് കലാശിച്ചത്. കാമുകനുമായി ജീവിക്കാന് ഭര്‍ത്താവിനെ ഉള്‍പ്പെടെ കൊലപ്പെടുത്താനായിരുന്നു പദ്ധതി.\nഅറസ്റ്റിലായ പ്രതികളെ കോടതിയിൽ ഹാജരാക്കുന്നു- ഫയൽഫോട്ടോ\n2014 ഏപ്രില് 16ന് ഉച്ചക്ക് ഏപ്രിൽ 16ന് രാവിലെ പത്തരയോടെ കെ.എസ്.എഫ്.ഇയിൽ ചിട്ടി പിടിക്കാനെന്നു പറഞ്ഞ് നിനോ മാത്യു ഓഫീസിൽ നിന്ന് ഇറങ്ങി. കാറിൽ ഇയാൾ ലിജേഷിന്‍റെ വീട്ടിലേക്ക് തിരിച്ചു. നിനോ ഇവിടെ എത്തുമ്പോൾ ലിജേഷിന്‍റെ പിതാവ് തങ്കപ്പൻ ചെട്ടിയാർ പുതുതായി വീട് നിർമിക്കുന്ന സ്ഥലത്തായിരുന്നു. ലിജേഷ് ബാങ്കിൽ പോയിരിക്കുകയായിരുന്നു. ഓമനയും സ്വസ്തികയും മാത്രമേ വീട്ടിലുണ്ടായിരുന്നുള്ളൂ. 12.15ഓടെയാണ് ഒന്നാം പ്രതി നിനോ മാത്യു, മൂന്നര വയസ്സുകാരി സ്വാസ്തികയേയും ലിജീഷിന്‍െറ മാതാവ് ഓമനയെയും തലക്കടിച്ചും വെട്ടിയും മൃഗീയമായി കൊലപ്പെടുത്തിയത്. വെട്ടുകത്തി, പ്രത്യേകം തയാറാക്കിയ കനമുള്ള ബേസ്ബാള് സ്റ്റിക്, മുളകുപൊടി, കൈയുറ എന്നിവയുമായി നിനോമാത്യു അനുശാന്തിയുടെ വീട്ടിലത്തെി. കതക് തുറന്നുവന്ന ഓമനയോട് മകന് ലിജീഷിനെ ഫോണില് വിളിച്ച് വരുത്താന് ആവശ്യപ്പെട്ടു. തുടര്‍ന്ന് അടുക്കളയില് വെച്ച് ബാഗില് കരുതിയിരുന്ന ബേസ്ബാള്‍സ്റ്റിക് കൊണ്ട് ഓമനയെ തലക്കടിച്ച് വീഴ്ത്തിയശേഷം കഴുത്ത് വെട്ടിമുറിച്ചു. നിലവിളികേട്ട് ഓടിയത്തെിയ സ്വാസ്തികയെ തലക്കടിച്ചും വെട്ടിയും കൊലപ്പെടുത്തി.\nകൊല്ലപ്പെട്ട ഒാമന, സ്വാസ്തിക\nഅരമണിക്കൂറിന് ശേഷം വീട്ടിലത്തെിയ ലിജീഷിന്‍െറ മുഖത്തേക്ക് വാതിലിന്‍െറ മറവില് നിന്ന നിനോമാത്യു മുളകുപൊടി എറിഞ്ഞു. എന്നാല്, ലക്ഷ്യം തെറ്റിയെന്ന് മനസ്സിലാക്കിയ ഇയാള് വെട്ടുകത്തികൊണ്ട് ലിജീഷിന്‍െറ തലയില് വെട്ടി. ഒറ്റ വെട്ടില് ഇടതുചെവി അറ്റ് തലയില് മാരക പരിക്കേറ്റു. രക്തത്തില് കുളിച്ച ലിജീഷ് മുന്‍വശത്തെ വാതിലിലൂടെ ഓടി രക്ഷപ്പെട്ടു. നിനോ മാത്യു ഫോട്ടോയിലൂടെയും വിഡിയോയിലൂടെയും മനസ്സിലാക്കിയിരുന്ന പിറകുവശത്തെ വഴിയിലൂടെ രക്ഷപ്പെട്ടു എന്നാണ് പ്രോസിക്യൂ ഷന് കേസ്.കവര്‍ച്ചക്ക് വേണ്ടിയുള്ള കൊലപാതകമാണെന്ന് വരുത്താന് ഇവരുടെ ശരീരത്തില്‍നിന്ന് ആഭരണങ്ങള് മോഷ്ടിക്കുകയും ചെയ്തു. കൊലപാതകം നടന്ന അന്നുതന്നെ ഒന്നും രണ്ടും പ്രതികളായ നിനോമാത്യുവിനെയും അനുശാന്തിയെയും പൊലീസ് അറസ്റ്റ് ചെയ്തിരുന്നു. ഭര്‍ത്താവിനെയും കുഞ്ഞിനെയും ഒഴിവാക്കി ഒരുമിച്ച് ജീവിക്കുന്നതിന് ഇരുവരും ഗൂഢാലോചന നടത്തി കൊലപാതകം ആസൂത്രണം ചെയ്യുകയായിരുന്നു.\nTAGS:attingal murder case ആറ്റിങ്ങല് ഇരട്ടക്കൊല


Ani Iv Sasi About the advice given by her father Iv SasI And Mother Seema, എന്റെ സന്തോഷമാണ് അമ്മയ്ക്ക് വലുത്, അച്ഛൻ പറഞ്ഞത് ഇത്രമാത്രം, സിനിമ വിശേഷങ്ങളുമായി അനി ഐവി ശശി - Malayalam Filmibeat\nമലയാള സിനിമയുടെ സ്വകാര്യ അഹങ്കാരമാണ് സംവിധായകൻ ഐ.വി ശശി. 1975 ൽ പുറത്തിറങ്ങിയ ഉത്സവം മുതൽ 2009 ൽ പുറത്തിറങ്ങിയ വെള്ളത്തൂവൽ വരെ ഇന്നും മലയാളികളുടെ നെഞ്ചകത്തുണ്ട്. മലയാളി പ്രേക്ഷകരുടെ എക്കാലത്തേയും പ്രിയപ്പെട്ട സംവിധായകരിൽ ഒരാളാണ് അദ്ദേഹം. ഐവി ശശിയുടെ സിനിമയെ കുറിച്ച് പറയുമ്പോൾ പ്രേക്ഷകരുടെ മനസിൽ ആദ്യം ഓടിയെത്തുന്നത് അദ്ദേഹത്തിന്റെ പ്രിയപത്നിയും നടിയുമായ സീമയെ ആണ്. അതുവരെയുണ്ടായിരുന്ന സിനിമാ സമവാക്യങ്ങളെ തിരുത്തി കുറിച്ചു കൊണ്ടായിരുന്നു സീമയുടെ വരവ്. അവളുടെ രാവുകളും അക്ഷരങ്ങളും ആൾക്കൂട്ടത്തിൽ തനിയേയുമെല്ലാം ഇന്ത്യൻ സിനിമാ ലോകത്തിന്റെ അത്ഭുതങ്ങളിൽ ചിലതാണ്. തലമുറ വ്യത്യാസമില്ലാതെ ഇന്നും സീമയിലെ നായിക പ്രേക്ഷകരുടെ ഹൃദയത്തോട് ചേർന്ന് തന്നെയുണ്ട്.\nസ്റ്റൈലൽ ലുക്കിൽ പ്രേമം നായിക മഡോണ സെബാസ്റ്റ്യൻ, ചിത്രം കാണാം\nമലയാള സിനിമയെ മാറ്റങ്ങളുടെ പിറകെ നടക്കാൻ പഠിപ്പിച്ച ഐവി ശശിയുടെ കുടുംബത്തിൽ നിന്ന് മറ്റൊരാൾ കൂടി വെള്ളിത്തിരയിൽ എത്തിയിരിക്കുകയാണ്. ഐവി ശശിയുടേയും സീമയുടേയും മകനായ അനിയാണ് പുത്തൻ ചുവടുകളുമായി എത്തിയിരിക്കുന്നത്. അതിമനോഹരമായ പ്രണയ കഥ പറഞ്ഞു കൊണ്ടാണ് അനി സിനിമയിൽ എത്തിയിരിക്കുന്നത്. സാധാരണ കണ്ടു വരുന്ന റൊമാന്റിക് സിനിമകളിൽ നിന്ന് തികച്ചും വ്യത്യസ്തമായ പ്രമേയമായിരുന്നു ആദ്യ ചിത്രമായ നിന്നില നിന്നില പറഞ്ഞത്. സിനിമയിൽ കണ്ടു ശീലമില്ലാത്ത പ്രണയത്തിന്റെ പുതിയ കാഴ്ചകളായിരുന്നു അനി പ്രേക്ഷകർക്കായി ഒരുക്കിയത്. ബിഗ് സ്ക്രീനിലെ മികച്ച ചുവട് വയ്പ്പിന് ശേഷം അനി വീണ്ടും എത്തുന്നത് ഹ്രസ്വചിത്രമായ 'മായ'യുമായിട്ടാണ്. പ്രണയത്തിന്റെ മറ്റൊരു തലം പറയുന്ന 'മായ' ഇതിനോടകം തന്നെ പ്രേക്ഷകരുടെ ഇടയിൽ ശ്രദ്ധിക്കപ്പെട്ടിട്ടുണ്ട്.സിനിമാ വിശേഷങ്ങളും പ്രതീക്ഷകളും മലയാളം ഫിൽമീബീറ്റിനോട് പങ്കുവെയ്ക്കുകയാണ് അനി ഐ വി ശശി.\nമലയാളത്തിൽ സിനിമ ചെയ്യാതിരുന്നത്?\nമലയാളത്തിലാണ് ആദ്യം സിനിമ ചെയ്യാൻ തീരുമാനിച്ചത്. എന്നാൽ വിചാരിച്ച സമയത്ത് ആ തിരക്കഥ എഴുതി തീർക്കാൻ സാധിച്ചില്ല. കൃത്യമായ റൈറ്റേഴ്സിനെ ഒന്നും കിട്ടിയിരുന്നില്ല. പൈസയൊക്കെ വാങ്ങിയിരുന്നു . എന്നാൽ എഴുതിയത് ശരിയാവാത്തത് കൊണ്ട് അതെല്ലാം തിരികെ കൊടുത്തു. എന്നിട്ടാണ് തമിഴിൽ എഴുതാൻ തുടങ്ങിയത്. വളറെ വേഗം തന്നെ തമിഴിൽ എഴുതി തീർക്കാൻ സാധിച്ചു. തന്റെ സുഹൃത്ത് ദിവാകർ മണിയാണ് ഹൈദരാബാദിൽ വന്ന് കഥ പറയാൻ പറയുന്നത്. അദ്ദേഹമാണ് നിന്നില നിന്നിലയിൽ ഡിഒ ബി ചെയ്തിരിക്കുന്നത്. സത്യത്തിൽ മറ്റൊരു കഥ പറയാൻ വേണ്ടിയാണ് പോയത്. അവിടെ മൂന്ന് പ്രൊഡ്യൂസർമാർ ഉണ്ടായിരുന്നു. മൂന്ന് പോരോടും മൂന്ന് കഥ പറഞ്ഞു. ബിവിഎസ്എൻ പ്രസാദിന് നിന്നില നിന്നിലയുടെ കഥ വലിയ ഇഷ്ടമായി. 2019 തന്നെ ലണ്ടനിൽ വെച്ച് ചിത്രം ചെയ്യണം എന്ന് പറഞ്ഞു. അങ്ങനെയാണ് നിന്നില നിന്നില എന്ന ചിത്രം ചെയ്യുന്നത്. വളരെ പെട്ടെന്നായിരുന്നു ചിത്രം സംഭവിച്ചത്.\nമലയാളത്തിൽ ഒരു ചിത്രം പ്രതീക്ഷിക്കാം. ഒരു തിരക്കഥ മാറ്റി വെച്ചിട്ടുണ്ട്. നല്ലൊരു ടീമിനെ കിട്ടിയാൽ മാത്രമേ ചെയ്യാൻ സാധിക്കുകയുള്ളൂ. എന്നാൽ എപ്പോൾ നടക്കുമെന്ന് കൃത്യമായി പറയാൻ സാധിക്കുകയില്ല. റൊമാന്റിക് ചിത്രമായിരിക്കില്ല അത്. കോമഡി പശ്ചാത്തലത്തിൽ പറയുന്നതായിരിക്കും. നിന്നില നിന്നില മായ തുടങ്ങിയ ചിത്രങ്ങൾ റൊമാന്റിക് ജോണറിലുള്ള ചിത്രങ്ങളാണ്. തനിക്ക് ആ സോൺ ഇഷ്ടമാണ്. എന്നാൽ എല്ലാ തരത്തിലുമുള്ള ചിത്രങ്ങൾ ചെയ്യാണമെന്നാണ് താൽപര്യം\nഅശോക് എന്റെ അടുത്ത സുഹൃത്താണ്. അതിലുപരി അദ്ദേഹം മികച്ച അഭിനേതാവ് കൂടിയാണ്. ഞങ്ങൾ ഒന്നിച്ച് തിയേറ്ററുകൾ ചെയ്തിട്ടുണ്ട്. അതുകൊണ്ട് തന്നെ അശോകിന്റെ കഴിവ് എത്രത്തോളമാണെന്ന് തനിക്ക് അറിയാം. സൗഹൃദത്തിന് അപ്പുറം അശോക് സെൽവന്റെ അഭിനയ മികവാണ് ചിത്രത്തിലേയ്ക്ക് കാസ്റ്റ് ചെയ്യാൻ കാരണമായത്.\nവൈകി എത്തിയ മായ\nതന്റെ നാല് ഫീച്ചർ ഫിലിമിന്റെ കഥയാണ് മായയിൽ പറയുന്നത്. തന്റെ ഏതെങ്കിലും ഒരു സിനിമ പുറത്ത് വന്നിട്ട് മായ റിലീസ് ചെയ്യണമെന്നായിരുന്നു ആഗ്രഹം . അതുകൊണ്ടാണ് മായ വൈകി എത്തിയത്. കൊവിഡ് പ്രത്സന്ധിയായത് കൊണ്ട് മായയിലൂടെ ലഭിക്കുന്ന വരുമാനം കൊവിഡ് റിലീഫ് ഫണ്ടിലേയ്ക്ക് നൽകുകയായിരുന്നു.\nഭക്ഷണത്തിലൂടെ കഥ പറഞ്ഞ നിന്നില നിന്നില\nഭക്ഷണം തനിക്ക് ഒരുപാട് ഇഷ്ടമാണ്. ചിലപ്പോൾ തോന്നും ഭക്ഷണം കഴിക്കാൻ വേണ്ടിയാണ് ജീവിക്കുന്നതെന്ന്. പിന്നീട് തന്റെ സുഹൃത്ത് പറഞ്ഞിട്ടാണ് കഥ എഴുതാൻ തുടങ്ങിയത്. രണ്ട് പേര് മാത്രമുള്ള ഒരു കഥ എഴുതാൻ പറ്റുമോ എന്ന് ചോദിച്ചു. അങ്ങനെ കഥാപാത്രങ്ങളെ എവിടെ വെച്ച് കഥ പറയണമെന്ന് ആലോചിക്കുമ്പോഴാണ് കിച്ചൺ പശ്ചാത്തലം മനസ്സിൽ വരുന്നത്. അങ്ങനെ ഇത്തരത്തിലുള്ള സിനിമകൾ കുറെ കാണാൻ തുടങ്ങി. റാറ്റട്യൂലി എന്ന ഹോളിവുഡ് ചിത്രത്തിൽ നിന്ന് പ്രചോദനം ഉൾകൊണ്ടാണ് നിന്നില നിന്നില ഒരുക്കിയത്. ഓരേ മൂഡിലാണ് കഥ പറയുന്നത്. സസ്പെൻസൊന്നുമില്ല, ഭയങ്കരയൊരു ഫീലാണ്. അതിലും ചിത്രം കാണുമ്പോൾ കഴിക്കാൻ തോന്നും. ആ ഒരു ഫീൽ ചിത്രത്തിൽ കൊണ്ട് വരണമെന്ന് തോന്നി.\nമായ കണ്ടിട്ട് അച്ഛനും അമ്മയും പറഞ്ഞത്\nഅച്ഛൻ നല്ല അഭിപ്രായമായിരുന്നു പറഞ്ഞത്. അശോകിന്റെ നെറ്റിയിലൊക്കെ ഉമ്മ വെച്ചിട്ട് വളരെ നല്ലതാണെന്നൊക്കെ പറഞ്ഞിരുന്നു. എന്നോടും അങ്ങനെ തന്നെയായിരുന്നു പറഞ്ഞത്. വളരെ നല്ലത് പോലെ എടുത്തിട്ടുണ്ടെന്നും നല്ലൊരു ക്രാഫ്റ്റ് ആണെന്നും പറഞ്ഞു. തനിക്ക് ഷിക്കാഗോയിൽ നിന്ന് പുരസ്കാരം ലഭിക്കുന്നത് കണ്ടിട്ടാണ് അച്ഛൻ മരിക്കുന്നത്. അമ്മയ്ക്ക് മായയെക്കാളും നിന്നില നിന്നിലയാണ് കുടുതൽ ഇഷ്ടമായത്. മായയ്ക്ക് പുരസ്കാരമൊക്കെ കിട്ടിയത് വളരെ സന്തോഷമായിരുന്നു. നിന്നില അമ്മയ്ക്ക് വലിയ ഇഷ്ടമായി. സിനിമ കണ്ടിട്ട് അമ്മ കുറെ കരയുകയുമൊക്കെ ചെയ്തു.\nഅമ്മയും അച്ഛനും നൽകിയ ഉപദേശം\nസിനിമയുടെ ജയപരാജയങ്ങൾ നോക്കാതെ സിനിമ എടുത്തുകൊണ്ട് പോകാനാണ് അച്ഛൻ എനിക്ക് നൽകിയ ഒരു ഉപദേശം. സിനിമയിലെ ജയപരാജയങ്ങളൊന്നും നമ്മുടെ കയ്യിലല്ല എന്നും അദ്ദേഹം പറഞ്ഞിരുന്നു. എന്നാൽ സിനിമയിൽ എത്തിയപ്പോൾ അമ്മ പ്രത്യേകിച്ച് ഒരു ഉപദേശവും നൽകിയിരുന്നില്ല. എന്റെ സന്തോഷമാണ് അമ്മയ്ക്ക് വലുത്. അമ്മ അങ്ങനെ ഉപദേശം ഒന്നും തരാറില്ല.\nകല്യാണി, പ്രണവ്, ദുൽഖർ\nമൂന്ന് പേരോടും അടുത്ത സൗഹൃദമാണുള്ളത്. കല്യാണിയെ ജനിച്ച കാലം മുതലെ അറിയാം. സഹോദരിയെ പോലെയാണ്. പ്രണവും ദുൽഖറും അടുത്ത സുഹത്തുക്കളാണ്. മൂന്ന് പേരിലും കൂടുതൽ അടുപ്പം കല്യാണിയോടാണ്. സഹോദരി എന്നതിൽ ഉപരി അടുത്ത സുഹൃത്തുമാണ്.\nAni Iv Sasi About the advice given by her father Iv SasI And Mother Seema,


അനുദിന വിശുദ്ധർ: ഡിസംബർ2– വിശുദ്ധ ബിബിയാന | MarianVibes\nHome Daily Saints അനുദിന വിശുദ്ധർ: ഡിസംബർ2– വിശുദ്ധ ബിബിയാന\nDaily Saints : December2Saint Bibiana\nഇറ്റലിയിലെ റോം നഗരത്തിൽ എഡി 347 – ൽ വിശുദ്ധ ജനിച്ചു എന്ന് കരുതപ്പെടുന്നു. ജൂലിയൻ ചക്രവർത്തിയുടെ കാലഘട്ടത്തിൽ രക്തസാക്ഷിത്വം വരിച്ച ഈ കന്യക തന്റെ ഏതൊരുവിധ സഹനങ്ങളിലും യേശുവിനെ പ്രഘോഷിച്ചു. പ്ലാവിയൻ ദഫ്രോസ എന്ന ദമ്പതികൾക്ക് ജനിച്ച രണ്ട് പെൺകിടാങ്ങൾ ആയിരുന്നു ബിബിയാനയും സഹോദരി ദിമെട്രിയായും. ക്രൈസ്തവ വിശ്വാസം ഏറെ പ്രചരിക്കപ്പെടാത്ത ആ കാലത്ത് വളരെ അടിയുറച്ച വിശ്വാസം വെച്ചുപുലർത്തി തന്റെ മക്കളെ ദൈവ വിശ്വാസത്തിൽ വളർത്തുവാൻ ഈ ദമ്പതികൾ പ്രത്യേകം ശ്രദ്ധിച്ചിരുന്നു. ഇക്കാരണത്താൽ തന്നെ ചക്രവർത്തി ദഫ്രോസയെ തലയറുത്ത് കൊലപ്പെടുത്തുകയും റോമൻ പുരോഹിതനായ ഫ്ലാവിയനെ ചൂടാക്കിയ ഇരുമ്പ് ദണ്ഡ് കൊണ്ട് മുഖം പൊള്ളിച്ച് വികൃതമാക്കി നാടുകടത്തുകയും ചെയ്തു.\nതങ്ങളുടെ എല്ലാ സമ്പാദ്യങ്ങളും കൊട്ടാരത്തിലേക്ക് കണ്ടുകെട്ടുകയും രണ്ടു സഹോദരിമാരെയും തടങ്കലിൽ ഇടുകയും ചെയ്തു. അടിയുറച്ച ദൈവ വിശ്വാസം ഉള്ളതിനാൽ തന്നെ നീണ്ട അഞ്ചു മാസത്തോളം ഇവർക്ക് ഉപവസിക്കാൻ സാധിച്ചു. മാസങ്ങൾക്ക് ശേഷം ന്യായാധിപ സംഘത്തിന് മുന്നിൽ എത്തിച്ച സഹോദരിമാരിൽ ദിമെട്രിയ തന്റെ വിശ്വാസം ഉറക്കെ പ്രഖ്യാപിച്ചു കൊണ്ട് മരണപ്പെട്ടു. ബിബിയാനയുടെ വിശ്വാസത്തെ ചഞ്ചലപ്പെടുത്തുവാൻ ഫുഫിനാ എന്ന ദുഷ്ട സ്ത്രീക്ക് അവളെ ഏൽപ്പിച്ചു കൊടുത്തു.\nദുഷ്ടതയുടെ മൂർത്തി രൂപമായിരുന്നു s ഫുഫിനാ എന്ന നീചസ്ത്രീ. പലവിധത്തിൽ പല നാളുകളായി ഇവർ വിശുദ്ധയെ പീഡിപ്പിച്ചു. എന്നാൽ ബിബിയാനയുടെ വിശ്വാസത്തിൽ ഒരു തരി പോലും കുറവ് വരുത്തുവാൻ ഇവർക്ക് സാധിച്ചില്ല. ഇതേ തുടർന്ന് ഈയം കൊണ്ടുണ്ടാക്കിയ മുള്ളാണികൾ നിറഞ്ഞ ചമ്മട്ടി അവൾക്കായി ഉണ്ടാക്കുകയും വളരെ ക്രൂരമായി ഇവ കൊണ്ട് അടിച്ചു കൊലപ്പെടുത്തുകയും ചെയ്തു. വിശുദ്ധയുടെ മൃതദേഹം മറവു ചെയ്യാതെ കാട്ടുമൃഗങ്ങൾക്കും നായ്ക്കൾക്കും ഭക്ഷണമായി വെളിമ്പ്രദേശത്തേക്ക് വലിച്ചെറിഞ്ഞു. എന്നാൽ ഒരു ജീവിയും മൃതദേഹത്തിൽ സ്പർശിച്ചില്ല. ജോൺ എന്ന പുരോഹിതനാൽ രണ്ടുദിവസത്തിനുശേഷം രാത്രിയിൽ അവളുടെ ശരീരം മറവു ചെയ്യപ്പെട്ടു. 363-ലായിരുന്നു ബിബിയാനായുടെ രക്തസാക്ഷിത്വം.\nവിചിന്തനം: നമ്മൾ എന്തായിരുന്നു എന്നത് അവിടുന്ന് മറക്കുന്നു. ഇപ്പോൾ നാം എന്താണ് എന്നതാണ് നിത്യസൗഭാഗ്യത്തിന് നമ്മെ അർഹരാക്കിത്തീർക്കുന്നത്.\nഇറ്റലിയിലെ ക്രോമാസിയൂസ് (+480) അക്വിലെയായിലെ മെത്രാൻ\nറോമാക്കാരായ എവുസെബിയൂസ്, മർസെല്ലൂസ്, ഹിപ്പൊളിത്തൂസ്, മാക്സിമൂസ് (254-259) റോമൻ രക്തസാക്ഷികൾ\nറോമാക്കാരായ അഡ്രിയാ, പൗളിനാ, നെയോൺ, മേരി മർത്താനാ, ഔഗ്രേലിയാ\nഇറ്റലിയിലെ എവാസിയൂസ് ബ്രേഷ്യായിലെ മെത്രാൻ\nഎദേസാ ബിഷപ്പായിരുന്ന നോണ്ണൂസ്,\nറോമാക്കാരായ പൊ‍ൺഷിയനും കൂട്ടരും (+259) രക്തസാക്ഷികൾ\nവെറോണയിലെ ലൂപ്പസ്-വെറോണയിലെ മെത്രാൻ\nവിശുദ്ധ ഇവാൻ (1896-1973)\nPrevious articleകോവിഡ് കാലത്ത് കുടുംബബന്ധങ്ങൾ കൂടുതൽ ഊഷ്മളമായി: മാർ ജോസ് പുളിയ്ക്കൽ\nNext articleകത്തോലിക്കാ-ഓർത്തഡോക്സ് സഭകൾ തമ്മിൽ ഐക്യം രൂപപ്പെടുന്നതിൽ, എക്യൂമെനിക്കൽ പാത്രിയാക്കേറ്റിന് പ്രശംസയുമായി ഫ്രാൻസിസ് മാർപാപ്പ


Covid Updates 4600 New Cases In Kerala കൊവിഡ്\nസംസ്ഥാനത്ത് 4600 പേര്‍ക്ക് കൂടി കൊവിഡ്; 4668 പേര് രോഗമുക്തരായി\nPublished on : 03 Jan, 2021 , 12:48 pm\nസംസ്ഥാനത്ത് ഇന്ന് 4600 പേര്‍ക്ക് കൊവിഡ്-19 സ്ഥിരീകരിച്ചു. എറണാകുളം 728, മലപ്പുറം 522, കോഴിക്കോട് 511, കോട്ടയം 408, പത്തനംതിട്ട 385, തൃശൂര് 328, കൊല്ലം 327, തിരുവനന്തപുരം 282, ആലപ്പുഴ 270, ഇടുക്കി 253, പാലക്കാട് 218, കണ്ണൂര് 179, വയനാട് 148, കാസര്‍ഗോഡ് 41 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ ദിവസങ്ങളിലുണ്ടായ 25 മരണങ്ങളാണ് കൊവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3141 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nഇന്ന്2പുതിയ ഹോട്ട് സ്പോട്ടുകളാണുള്ളത്. പത്തനംതിട്ട ജില്ലയിലെ കടപ്ര (കണ്ടെന്‍മെന്റ് സോണ് സബ് വാര്‍ഡ് 2), പാലക്കാട് ജില്ലയിലെ കരിമ്പ്ര (2) എന്നിവയാണ് പുതിയ ഹോട്ട് സ്പോട്ടുകള്. ഇന്ന് ഒരു പ്രദേശത്തെ ഹോട്ട് സ്പോട്ടില് നിന്നും ഒഴിവാക്കി. നിലവില് 448 ഹോട്ട് സ്പോട്ടുകളാണ് സംസ്ഥാനത്തുള്ളത്.\nCovid Updates 4600 New Cases In Kerala


ഈ തിരക്കുകളെല്ലാം കഴിഞ്ഞാല് വിവാഹമുണ്ടാകുമെന്ന് അനുഷ്‌ക ഷെട്ടി | Anushka Shetty about her marriage - Malayalam Filmibeat\n» ഈ തിരക്കുകളെല്ലാം കഴിഞ്ഞാല് വിവാഹമുണ്ടാകുമെന്ന് അനുഷ്‌ക ഷെട്ടി\nഈ തിരക്കുകളെല്ലാം കഴിഞ്ഞാല് വിവാഹമുണ്ടാകുമെന്ന് അനുഷ്‌ക ഷെട്ടി\nPublished: Sunday, February 21, 2016, 17:38 [IST]\nതെന്നിന്ത്യന് സുന്ദരി അനുഷ്‌ക ഷെട്ടിയുടെ വിവാഹത്തെ കുറിച്ച് ഒട്ടേറെ വാര്‍ത്തകളും ഗോസിപ്പുകളും അടുത്തിടെ പ്രചരിച്ചിരുന്നു. ബാഹുബലി നായകന് പ്രഭാസുമായി പ്രണയത്തിലാണെന്നും ഉടന് വിവാഹമുണ്ടാകുമെന്നുമായിരുന്നു പലരും പറഞ്ഞ് പരത്തിയിരുന്നത്. എന്നാല് ഇരുവരും ഗോസിപ്പുകളോടൊന്നും പ്രതികരിക്കാന് വന്നില്ല. ഗോസിപ്പുകളെ താന് കാര്യമാക്കാത്തതാണ് ഇതിനോടൊന്നും പ്രതികരിക്കാത്തതെന്നുമാണ് അനുഷ്‌ക ഷെട്ടി ഇപ്പോള് പറയുന്നത്.\nവിവാഹം ഉടന് ഉണ്ടാകുമെന്ന് നടി അനുഷ്‌ക പറയുന്നു. എന്നാല് പറഞ്ഞ് പരത്തുന്ന ഗോസിപ്പുകളിലെ ആളല്ലെന്നും അനുഷ്‌ക എടുത്ത് പറയുന്നുണ്ട്. ഇപ്പോള് ബാഹുബലി രണ്ടാം ഭാഗത്തിന്റെ തിരക്കിലാണ്. ഈ വര്‍ഷം ഏറ്റെടുത്ത പ്രോജ്കടുകളെല്ലാം തീര്‍ത്ത് പതുക്കെ വിവാഹത്തിലേക്ക് കടക്കാനാണ് താരത്തിന്റെ തീരുമാനം.\nബാഹുബലി രണ്ടാം ഭാഗം കൂടാതെയും പുതിയ പ്രോജക്ടുകള് വേറെയുമുണ്ട്. അവയില് ഒഴിവാക്കാന് പറ്റാത്തതാണെങ്കില് തനിക്ക് ഏറ്റെടുക്കേണ്ടി വരും. എന്തായാലും കാര്യങ്ങളെല്ലാം ഭംഗിയായി തീര്‍ത്തിട്ട് വിവാഹത്തിലേക്ക് കടക്കുകയാണെന്ന് അനുഷ്‌ക പറയുന്നു.\nബാഹുബലി രണ്ടാം ഭാഗത്തിന്റെ തിരക്കിലാണ് ഇപ്പോള് അനുഷ്‌ക. 2017ലാണ് ചിത്രം പ്രദര്‍ശനത്തിനെത്തുന്നത്.\nഒരു കഥാപാത്രം മികച്ചതാക്കാന് ചെയ്യേണ്ട ത്യാഗം ഒരു നടിയുടെ കടമയാണ്. എനിക്ക് അതിന് ഒരു മടിയുമില്ല. അതുക്കൊണ്ട് തന്നെയാണ് സൈസ് സീറോയ്ക്ക് വേണ്ടി താന് വണ്ണം കൂട്ടിയത്.\nബാഹുബലി കൂടാതെ സിങ്കം ത്രി ഈ വര്‍ഷം പുറത്തിറങ്ങാനിരിക്കുന്ന അനുഷ്‌കയുടെ ചിത്രമാണ്.\nAnushka Shetty about her marriage.


ഡോളർ കടത്ത് കേസ്; വിദേശ മലയാളി വ്യവസായിയെ കസ്റ്റംസ് ചോദ്യം ചെയ്യുന്നു | Asian Metro News\nഡോളർ കടത്ത് കേസ്; വിദേശ മലയാളി വ്യവസായിയെ കസ്റ്റംസ് ചോദ്യം ചെയ്യുന്നു\nകൊച്ചി : ഡോളര് കടത്ത് കേസില് വിദേശമലയാളി വ്യവസായിയെ കസ്റ്റംസ് ചോദ്യം ചെയ്യുന്നു. ദുബായില് വിദേശ യൂണിവേഴ്‌സിറ്റി നടത്തുന്ന മുഹമ്മദ് ലാഫിറിനെയാണ് കസ്റ്റംസ് ചോദ്യം ചെയ്യുന്നത്. യുഎഇ കോണ്‍സുലേറ്റിലെ ജീവനക്കാര് മുഖേന വിദേശത്ത് എത്തിച്ച ഡോളര് കൈപ്പറ്റിയത് ഇയാളാണെന്നാണ് കസ്റ്റംസിന്റെ നിഗമനം.\nഅതേസമയം, ഡോളര് കടത്ത് കേസില് എം. ശിവശങ്കറിനെ അറസ്റ്റ് ചെയ്യാന് കോടതി അനുമതി നല്‍കി. എറണാകുളം സാമ്പത്തിക കുറ്റാന്വേഷണ കോടതിയാണ് കസ്റ്റംസിന് അനുമതി നല്‍കിയത്. കേസില് നാലാം പ്രതിയാണ് എം. ശിവശങ്കര്.


മുത്തശ്ശി കിണറ്റിൽ വീഴുന്ന വീഡിയോ; സത്യത്തില് സംഭവിച്ചത് ഇതാണ്..\nകൊച്ചുമക്കൾ സെൽഫി എടുക്കുന്നതിനിടെ മുത്തശ്ശി കിണറ്റിൽ വീഴുന്നതായി സാമൂഹിക മാധ്യമങ്ങളിൽ പ്രചരിക്കുന്ന വീഡിയോ\nകൊച്ചുമക്കൾ സെൽഫി എടുക്കുന്നതിനിടെ മുത്തശ്ശി കിണറ്റിൽ വീഴുന്നതായി സാമൂഹിക മാധ്യമങ്ങളിൽ പ്രചരിക്കുന്ന വീഡിയോ യഥാർത്ഥമല്ലെന്ന വെളിപ്പെടുത്തലുമായി സിനിമാ സംവിധായകൻ. സിനിമയുടെ പ്രചരണത്തിന് വേണ്ടി ചിത്രീകരിച്ച ദൃശ്യങ്ങളാണ് യഥാർത്ഥ സംഭവമെന്ന രീതിയിൽ പ്രചരിക്കുന്നതെന്ന് സംവിധായകൻ കെ രാധാകൃഷ്ണൻ പാലക്കാട് പറഞ്ഞു.\nകഴിഞ്ഞ ദിവസങ്ങളിൽ വാട്ട്സ്ആപ്പിലും മറ്റു സാമൂഹ്യ മാധ്യമങ്ങളിലും പ്രചരിച്ചിരുന്ന ഈ വീഡിയോ യഥാർത്ഥ സംഭവമാണെന്നാണ് ഭൂരിഭാഗം പേരും കരുതിയിരുന്നത്. ഈ വീഡിയോ പതിനഞ്ച് ലക്ഷത്തോളം പേർ ഇതിനോടകം കണ്ടു കഴിഞ്ഞു. നിരവധി പേർ ഷെയർ ചെയ്തു. എന്നാൽ സംഭവത്തിന്റെ യാഥാർത്ഥ്യം മറ്റൊന്നാണ്. പാലക്കാട് സ്വദേശിയായ രാധാകൃഷ്ണൻ സംവിധാനം ചെയ്യുന്ന വീണ്ടും എന്ന സിനിമയ്ക്കു വേണ്ടി ചിത്രീകരിച്ച രംഗമാണിത്.\nആധികാരികത ഇല്ലാത്ത വീഡിയോകൾ സാമൂഹിക മാധ്യമങ്ങളിലൂടെ എങ്ങനെയാണ് വ്യാപകമായി പ്രചരിപ്പിക്കപ്പെടുന്നത് എന്ന് തെളിയിക്കാനായിരുന്നു ഇങ്ങനെ ചെയ്തത്. വീഡിയോ ഇത്രയധികം പ്രചരിച്ചിട്ടും അധികൃതർ ആരും ദൃശ്യങ്ങളുടെ ആധികാരിത അന്വേഷിച്ചിട്ടില്ലെന്നും സംവിധായകൻ പറഞ്ഞു. വീഡിയോയിൽ കിണറ്റിൽ വീണ മുത്തശ്ശിയായി അഭിനയിച്ച കൂനത്തറ രാജലക്ഷ്മിയും വാർത്താ സമ്മേളനത്തിൽ പങ്കെടുത്തു.


കളിപ്പാട്ടങ്ങള്‍ക്കിടയില് ഒളിപ്പിച്ച 10.50 ലക്ഷം രൂപയുടെ സ്വര്‍ണവുമായി ചെര്‍ക്കള സ്വദേശി മംഗളൂരു വിമാനത്താവളത്തില് പിടിയില് – Utharadesam\nകളിപ്പാട്ടങ്ങള്‍ക്കിടയില് ഒളിപ്പിച്ച 10.50 ലക്ഷം രൂപയുടെ സ്വര്‍ണവുമായി ചെര്‍ക്കള സ്വദേശി മംഗളൂരു വിമാനത്താവളത്തില് പിടിയില്\nSeptember 15, 2021 Published Time: 11:45 AM\nമംഗളൂരു: കളിപ്പാട്ടങ്ങള്‍ക്കിടയില് ഒളിപ്പിച്ച 10.50 ലക്ഷം രൂപയുടെ സ്വര്‍ണവുമായി കാസര്‍കോട് ചെര്‍ക്കള സ്വദേശി മംഗളൂരു വിമാനത്താവളത്തില് കസ്റ്റംസിന്റെ പിടിയിലായി. ചെര്‍ക്കളയിലെ ഹുസൈന് റാസി മൊയ്തീന് അബൂബക്കറിനെ(26)യാണ് കസ്റ്റംസ് അധികൃതര് അറസ്റ്റ് ചെയ്തത്. ഇന്നലെ ദുബായില് നിന്ന് എയര് ഇന്ത്യ എക്സ്പ്രസിലാണ് ഹുസൈന് മംഗളൂരു വിമാനത്താവളത്തിലെത്തിയത്. കസ്റ്റംസ് ഇയാളില് നിന്ന് 219 ഗ്രാം തൂക്കം വരുന്ന തങ്കം പിടികൂടുകയായിരുന്നു. ഇന്ത്യന് വിപണിയില് ഇതിന് 10,55,580 രൂപയോളം വിലവരും. കളിപ്പാട്ടങ്ങളും അടുക്കള ഉപകരണങ്ങളും നിറച്ച രണ്ട് കടലാസുപെട്ടിക്കിടയില് തങ്കം പേസ്റ്റ് രൂപത്തിലാക്കി ഒളിപ്പിച്ച നിലയിലാണ് കണ്ടെത്തിയത്.\n'മയക്ക് മരുന്നും കഞ്ചാവും ഉപയോഗിക്കുന്നവര് സ്വന്തം മതത്തില് പെട്ടവരില് നിന്ന് തന്നെ വാങ്ങേണ്ടതാണ്'; നാര്‍ക്കോട്ടിക് ജിഹാദ് ആരോപണത്തെ പരിഹസിച്ച് സ്വാമി സന്ദീപാനന്ദ ഗിരി\nവിട്ടല് പൊലീസ് സ്റ്റേഷന് പരിധിയിലുള്ള ഫാമിലെ കുളത്തില് വീണ് മംഗളൂരുവിലെ വനിതാ ഡോക്ടര് മുങ്ങിമരിച്ചു; പൊലീസ് കേസെടുത്ത് അന്വേഷണം തുടങ്ങി\nമംഗളൂരു വിമാനത്താവളം സ്വകാര്യവത്കരിക്കുന്നതിനെതിരെ നല്‍കിയ പൊതു താത്പര്യഹരജി കര്‍ണാടക ഹൈക്കോടതി തള്ളി\nമഞ്ചേശ്വരം തിരഞ്ഞെടുപ്പ് കോഴക്കേസ്; കെ.സുരേന്ദ്രന് വ്യാഴാഴ്ച ക്രൈംബ്രാഞ്ചിന് മുമ്പാകെ ഹാജരാകും\nഭര്‍ത്താവിനൊപ്പം ബൈക്കില് പോകുന്നതിനിടെ വീട്ടമ്മ കുഴഞ്ഞുവീണുമരിച്ചു


എട്ടു മാസം പ്രായമായ കുഞ്ഞിനെ അമ്മ വെട്ടിക്കൊന്നു; ‘കുഞ്ഞിനെ വന്നിടത്തേക്ക് തന്നെ അയച്ചതാണെന്ന് മറുപടി’ - roundupkerala.com\nHome Current Affairs Crime എട്ടു മാസം പ്രായമായ കുഞ്ഞിനെ അമ്മ വെട്ടിക്കൊന്നു; ‘കുഞ്ഞിനെ വന്നിടത്തേക്ക് തന്നെ അയച്ചതാണെന്ന് മറുപടി’\nഭോപ്പാൽ: എട്ടുമാസം മാത്രം പ്രായമായ കുഞ്ഞിനെ മഴു കൊണ്ട് മാതാവ് വെട്ടിക്കൊന്നു. ഭോപ്പാലിലെ അശോക് നഗർ ജില്ലയിലാണ് സംഭവം. ‘അവൻ ഒരു ആട് ആയിരുന്നു, അതുകൊണ്ട് ഞാനവനെ എവിടെ നിന്നാണോ വന്നത് അങ്ങോട്ടു തന്നെ അയച്ചു’ – എന്നാണ് കുഞ്ഞിനെ കൊന്നശേഷം മാതാവ് പറഞ്ഞത്. രക്തത്തിൽ കുളിച്ച എട്ടുമാസം മാത്രം പ്രായമുള്ള കുഞ്ഞിനെയും കൊണ്ട് വീട്ടിലേക്ക് മടങ്ങിയെത്തുമ്പോഴാണ് ഇങ്ങനെ പറഞ്ഞത്.\nകുഞ്ഞിനെയുമായി മടങ്ങിയെത്തിയപ്പോൾ തന്റെ കുഞ്ഞ് അത് എവിടെ നിന്നാണോ വന്നത് അങ്ങോട്ടേക്ക് തന്നെ അയച്ചെന്നും യുവതി കുടുംബാംഗങ്ങളോട് പറഞ്ഞതായി കുടുംബാംഗങ്ങൾ പൊലീസിനോട് പറഞ്ഞു. അതേസമയം, ആദ്യഘട്ടത്തിൽ കുറ്റം മറച്ചുപിടിക്കാൻ രശ്മിയുടെ കുടുംബം ശ്രമിച്ചതായി പൊലീസ് പറഞ്ഞു. പടിക്കെട്ടിൽ നിന്ന് വീണതാണെന്ന് പറഞ്ഞാണ് കുഞ്ഞിനെ രശ്മിയുടെ മാതാവ് ആശുപത്രിയിൽ എത്തിച്ചത്. എന്നാൽ. ഞായറാഴ്ച രാവിലെ രശ്മിയുടെ പിതാവ് പോലീസിനെ ഇക്കാര്യം അറിയിക്കുകയായിരുന്നു.\nPrevious articleഎല്ലാ സര്‍ക്കാര് അപേക്ഷാ ഫോറങ്ങളിലും ഇനി ട്രാന്‍സ്‌ജെന്‍ഡര് വിഭാഗവും; സാമൂഹ്യനീതി വകുപ്പ്\nNext articleബിജെപിയെ തൂത്തെറിയും; നന്ദിഗ്രാമിൽ മത്സരിക്കുമെന്ന് പ്രഖ്യാപിച്ച് മമത ബാനർജി


കരി തേപ്പുപെട്ടി വെച്ചാണ് വസ്ത്രങ്ങള് തേച്ചിരുന്നത്, ഇപ്പോഴും ചെലവിനുള്ള പണം അമ്മ നല്‍കാറുണ്ട്; സ്വന്തം ജീവിതത്തെ കുറിച്ച് നരേന്ദ്ര മോഡി - BIGNEWSLIVE | Latest Malayalam News\nകഠിനാദ്ധ്വാനികളെ വിജയം എന്നും പിന്തുടര്‍ന്നിട്ടൊള്ളൂവെന്നും മോഡി അവകാശപ്പെടുന്നുണ്ട്.\nന്യൂഡല്‍ഹി: സ്വന്തം ജീവിതത്തെ കുറിച്ച് മനസ് തുറന്ന് പ്രധാനമന്ത്രി നരേന്ദ്ര മോഡി. ലളിതമായി നടന്ന ജീവിതത്തെ കുറിച്ചും മോഡി വെളിപ്പെടുത്തുന്നുണ്ട്. കരിതേപ്പുപെട്ടി ഉപയോഗിച്ച് വസ്ത്രങ്ങള് തേച്ചിരുന്നത് മുതല് അമ്മ നല്‍കാറുള്ള നാണയതുട്ടുകള് വരെയുള്ള കാര്യങ്ങളാണ് വെളിപ്പെടുത്തിയിരിക്കുന്നത്. നടന് അക്ഷയ് കുമാറുമായുള്ള അഭിമുഖത്തിലാണ് പ്രധാനമന്ത്രിയുടെ തുറന്ന് പറച്ചില്.\nദിനവും നാല് മണിക്കൂര് മാത്രമാണ് താന് ഉറങ്ങാറുള്ളതെന്ന് മോഡി പറയുന്നു. പലരും അല്‍പ്പം കൂടി ഉറങ്ങണമെന്ന് നിര്‍ദേശിക്കുമ്പോഴും അതിന് സാധിക്കാറില്ലെന്നും പ്രധാനമന്ത്രി പറയുന്നു. അതേസമയം വിരമിക്കുന്നതിനെ കുറിച്ചും മോഡി വെളിപ്പെടുത്തി. തല്‍ക്കാലം അതിന് ഉദ്ദേശിക്കുന്നില്ലെന്നാണ് മോഡി പറയുന്നത്. വിരമിക്കേണ്ടിവരുമ്പോള് എന്തെങ്കിലും ഒരു ഉദ്യമം ഏറ്റെടുക്കുമെന്ന് മോഡി വ്യക്തമാക്കി. ട്രംപുമായുള്ളത് വളരെ അടുത്ത സൗഹൃദമാണുള്ളതെന്നും അദ്ദേഹം കൂട്ടിച്ചേര്‍ത്തു.\nകഠിനാദ്ധ്വാനികളെ വിജയം എന്നും പിന്തുടര്‍ന്നിട്ടൊള്ളൂവെന്നും മോഡി അവകാശപ്പെടുന്നുണ്ട്. കരി തേപ്പുപെട്ടി വെച്ചാണ് തന്റെ വസ്ത്രങ്ങളൊക്കെ തേച്ചിരുന്നത്. സമൂഹ മാധ്യമങ്ങള് തന്നെ വിലയിരുത്തുന്നത് നിരീക്ഷിക്കാറുണ്ടെന്നും മോഡി കൂട്ടിച്ചേര്‍ത്തു. ചെലവിനുള്ള പൈസ ഇപ്പോഴും അമ്മ നല്‍കാറുണ്ടെന്നും പ്രധാനമന്ത്രി തുറന്ന് പറഞ്ഞു. പ്രധാനമന്ത്രി ഒരു സാധാരണ മനുഷ്യനായിരിക്കണമെന്നാണ് ആഗ്രഹിക്കുന്നത്. താന് ദേഷ്യപ്പെടാത്തത് പലരെയും അത്ഭുതപ്പെടുത്താറുണ്ടെന്നും, താന് ഭയങ്കര കര്‍ക്കശ്ശക്കാരനെന്നത് ശരിയല്ല എന്നാല് ജോലി ചെയ്യുമ്പോള് സമയം പാഴാക്കാറില്ലെന്നും മോഡി പറയുന്നു.\nരാജ്യം മൂന്നാംഘട്ട തെരഞ്ഞെടുപ്പിനെ അഭിമുഖീകരിച്ചപ്പോള് വോട്ട് ചെയ്യാന് മോഡി എത്തിയത് അമ്മയുടെ അനുഗ്രഹം വാങ്ങിയായിരുന്നു. അതും വാര്‍ത്തകളിലും സമൂഹമാധ്യമങ്ങളിലും മറ്റും ഇടംപിടിച്ചിരുന്നു. ചൊവ്വാഴ്ച രാവിലെ വോട്ട് ചെയ്യാന് പോകുന്നതിന് മുമ്പാണ് മോഡി ഗാന്ധി നഗറിലെ വീട്ടില് എത്തി അമ്മ ഹീരാബെന്നിന്റെ അനുഗ്രഹം തേടിയത്. പത്ത് മിനിറ്റോളം വീട്ടില് ചെലവഴിച്ച മോഡിക്ക് ഹീരാബെന് വളരെ സവിശേഷമായൊരു ഷാളും സമ്മാനം നല്‍കിയാണ് മടക്കി അയച്ചത്.


മഹീന്ദ്രയുടെ പുതിയ കെയുവി 100 എന്‍എക്‌സ്ടി – Media Ink Online\nമഹീന്ദ്രയുടെ പുതിയ കെയുവി 100 എന്‍എക്‌സ്ടി\nഇന്ത്യയിലെ പ്രമുഖ എസ്‌യുവി നിര്‍മാതാക്കളായ മഹീന്ദ്ര ആന്‍ഡ് മഹീന്ദ്ര നവീകരിച്ച കെയുവി 100 (വണ് ഡബിള് ഒ) യെ വിപണിയിലിറക്കി. നാല്‍പ്പത് പുതിയ ഫീച്ചറുകളും പരിഷ്‌കാരങ്ങളും നല്‍കിയാണ് കെയുവി 100 എന്‍എക്‌സ്ടി എന്ന പുതിയ പതിപ്പിനെ കമ്പനി ഒരുക്കിയിരിക്കുന്നത്. മഹീന്ദ്ര എസ്‌യുവികളിലെ ഏറ്റവും ചെറിയ മോഡലായ കെയുവി 100 എന്‍എക്‌സ്ടിയ്ക്ക് കെ 2, കെ2 പ്ലസ്, കെ4പ്ലസ്, കെ6പ്ലസ്, കെ 8 എന്നിങ്ങനെ അഞ്ച് വകഭേദങ്ങളുണ്ട്. പെട്രോള്, ഡീസല് എന്‍ജിന് വകഭേദങ്ങളുള്ള ചെറു എസ് യു വിയ്ക്ക് അഞ്ച്, ആറ് സീറ്റ് ഓപ്ഷനുകളുണ്ട്. കൊച്ചി എക്‌സ്‌ഷോറൂം വില 4.48 ലക്ഷം രൂപയില് ആരംഭിക്കുന്നു.\nയുഎസില് ഇന്ത്യക്ക് പോസിറ്റീവ് ഇമേജ്: അരുണ് ജയ്റ്റ്‌ലി


പാശ്ചാത്യമുന്നണിയില് പ്രതീക്ഷയര്‍പ്പിക്കുന്നവര്! -1 – Islamiseasy\nപാശ്ചാത്യമുന്നണിയില് പ്രതീക്ഷയര്‍പ്പിക്കുന്നവര്! -1\nCapitalism, Ideologies Leaveacomment 428 Views\nഅമേരിക്ക, ബ്രിട്ടന്, ഫ്രാന്‍സ് തുടങ്ങിയ രാഷ്ട്രങ്ങള് ചേര്‍ന്ന പാശ്ചാത്യമുന്നണി നമ്മെ അടിമകളാക്കുകയും, നിന്ദിച്ച് കൊണ്ടിരിക്കുകയുമാണ് ചെയ്യുന്നത്. അവരുടെ അടുത്ത് കേവലം അടിമകളുടെയും, വേലക്കാരുടെയും സ്ഥാനമാണ് നമുക്കുള്ളത്.\nഅവരിലേക്ക് ചേരാനുള്ള നമ്മുടെ ചിന്തയും ആലോചനയും ചൂഷക മുതലാളിത്വത്തിന്റെയും, അതിനെ സംരക്ഷിക്കുന്ന കൊളോണിയലിസത്തിന്റെയും താല്‍പര്യങ്ങളില് നിന്ന് രൂപപ്പെടുന്നവയാണ്. അവയ്ക്ക് പുറമെ നമുക്ക് മുന്നില് പ്രദര്‍ശിപ്പിച്ച് കൊണ്ടിരിക്കുന്ന പ്രലോഭനങ്ങളും വാഗ്ദാനങ്ങളും കേവലം വഞ്ചനാത്മകമായ മറകള് മാത്രമാണ്. പൊതുജനങ്ങളുടെ കണ്ണില് പൊടിയിടുന്നതിനും, അവരെ വിഢ്ഢികളാക്കുന്നതിനും വേണ്ടിയാണിത്.\nനമ്മുടെ ഭൂമിയും ആകാശവും, സമ്പത്തും വിഭവങ്ങളും, നേട്ടങ്ങളും ആത്മാക്കളും ഒന്നല്ല, രണ്ട് തവണ കഴിഞ്ഞ ഇരുപത്തിയഞ്ച് വര്‍ഷങ്ങള്‍ക്കുള്ളില് ഈ പാശ്ചാത്യ മുന്നണിക്ക് സമ്മാനിച്ചിരിക്കുന്നു. ശേഷം അവരില് നിന്ന് കരണത്തടിയും വാങ്ങി, നിന്ദ്യതയും പേറി തിരിച്ച് പോരുകയാണ് നാം ചെയ്തത്. എന്നാല് ഇത്തവണ -അതായത് മൂന്നാവത്തെ പ്രാവശ്യം- അടിമകള് മാത്രം പ്രശംസിച്ചേക്കാവുന്ന കേവല പരാജയവും വാങ്ങി പിന്‍മാറാന് നാം ഒരുക്കമല്ലെന്ന് തോന്നുന്നു. നമ്മുടെ ജീവിതത്തിന്റെ പരിപൂര്‍ണ നാശവും പേറി, വരുംതലമുറകളുടെ ജീവിതം കൂടി തകര്‍ത്തതിന് ശേഷമേ ഇത്തവണ നാം മടങ്ങുകയുള്ളൂ എന്നാണ് സംഭവലോകം സൂചിപ്പിക്കുന്നത്.\nഏത് വിധേനെയാണെങ്കിലും ഏതെങ്കിലും സൈന്യത്തോട് ചേര്‍ന്ന് പ്രവര്‍ത്തിക്കുന്നത് രാഷ്ട്രത്തെ നാശത്തിലേക്ക് മാത്രമെ നയിക്കുകയുള്ളൂ. അവസാനശ്വാസം വലിച്ച് കൊണ്ടിരിക്കുന്ന ഈ രാഷ്ട്രത്തിന്റെ മരണത്തിന് ഒരു ബോംബ് തന്നെ ധാരളമാണെന്ന് ഞാന് വിശ്വസിക്കുന്നു. വരാനിരിക്കുന്ന തലമുറകളെക്കൂടി വേരോടെ പിഴുതെറിയാന് അത് തന്നെ മതിയാവുന്നതാണ്.\nരാഷ്ട്രത്തിലെ ജനങ്ങളുടെ താല്‍പര്യവും സുരക്ഷയും അവഗണിച്ച് വിദേശരാഷ്ട്രങ്ങളുമായി കൂട്ടുചേരുന്നത് ഏറ്റവും ഭീകരമായ രാഷ്ട്രവഞ്ചനയാണ്. പാശ്ചാത്യജനാധിപത്യ ബിംബങ്ങള് ഒട്ടേറെ തവണ ചീന്തിയെറിയും, ഇപ്പോഴും കളങ്കപ്പെടുത്തിക്കൊണ്ടിരിക്കുകയും ചെയ്യുന്ന അവകാശങ്ങളാണിവ. നമ്മുടെ ജനങ്ങള്‍ക്ക് യാതൊരു വിലയും നല്‍കാത്ത, അധിനിവേശ ശക്തികളുടെ താല്‍പര്യത്തെ മാത്രം പ്രതിനിധീകരിക്കുന്ന ഇത്തരം നിലപാടുകള് സ്വീകരിക്കാന് നമുക്കെങ്ങനെ സാധിക്കുന്നു?\nലോകം പാശ്ചാത്യ കൊളോണിയല് ശക്തികളെന്ന കൃമികീടങ്ങളാല് ആക്രമിക്കപ്പെടുകയും, അവരാല് വിഭജിക്കപ്പെടുകയും ചെയ്ത അറബ് ലോകം ശാപവും അപമാനവുമാണ് അര്‍ഹിക്കുന്നത്. തങ്ങളുടെ ദുരവസ്ഥയില് പാശ്ചാത്യമുന്നണിയോട് സഹായമിരക്കുകയാണ് നാം ചെയ്യുന്നതെങ്കില് ഇത്തവണയും നമുക്ക് നഷ്ടം മാത്രമെ സംഭവിക്കുകയുള്ളൂ. പൗരസ്ത്യദേശത്ത് നിന്ന് ആരും സഹായത്തിന് മുതിരുകയില്ല. മാത്രവുമല്ല, പാശ്ചാത്യര്‍ക്ക് ചവിട്ടിക്കയറാന് മുതുക് കുനിച്ച് നിന്നുകൊടുത്ത ശീലമെ പൗരസ്ത്യദേശങ്ങള്‍ക്കുള്ളൂ. യജമാനനെയും, അയാളുടെ ഭാണ്ഡത്തെയും വഹിച്ച് മുന്നോട്ട് നീങ്ങുന്ന നിന്ദ്യമായ കഴുതയുടെ സ്ഥാനമാണ് അവയ്ക്കുള്ളത്.\nസോഷ്യലിസ്റ്റ്-മുതലാളിത്ത പടിഞ്ഞാറുകള്‍ക്കിടയില് വ്യത്യാസമൊന്നുമില്ല. അവ രണ്ടും നമ്മോട് ഒരു പോലെ ശത്രുത പുലര്‍ത്തുന്നവരാണ്. ഈ ശത്രുതയുടെ ഏതാനും ചില കിരണങ്ങള് നാം അടുത്ത കാലത്തായി ഫലസ്തീനില് കണ്ട് കൊണ്ടിരിക്കുന്നുണ്ട്. അതേസമയം തന്നെ അവ നമുക്ക് നിന്ദ്യതയും, പതനവും സമ്മാനിക്കുകയും ചെയ്യുന്നു.\nനമ്മുടെ നാട്ടില് (ഈജിപ്തില്) കഴിഞ്ഞ ഏതാനും വര്‍ഷങ്ങളായി പാശ്ചാത്യര് എന്താണ് ചെയ്തതെന്ന് നമുക്ക് നന്നായറിയാം. പുഛത്തോടും, വെറുപ്പോടും കൂടിയാണ് അവര് നമ്മെ സമീപിക്കുന്നത് പോലും. നമ്മെ കാലിനടിയിലിട്ട് ചവിട്ടിയരക്കുകയെന്നതാണ് അവരുടെ ഓരോ രാഷ്ട്രീയ നിലപാടിന്റെയു ആകെത്തുക.\nഇനി ഒരു തവണ കൂടി നാം അവിവേകം ചെയ്യരുത്. നമ്മുടെ പെണ്‍മക്കളുടെ സുരക്ഷ നാം അവതാളത്തിലാക്കരുത്. യാത്രകള്‍ക്കിടയില് കാണാതായ നമ്മുടെ പെണ്‍മക്കളെ മുമ്പ് നാം കണ്ടെത്തിയത് സൈനികക്യാമ്പുകളിലും, മറ്റും ചാരിത്ര്യം നഷ്ടപ്പെട്ട നിലയിലായിരുന്നു. നമ്മുടെ വിഭവങ്ങളും, കൃഷിപ്പാടങ്ങളും മോഷ്ടിക്കാന് നാം അവരെ അനുവദിക്കരുത്. ബാങ്കുകള്‍ക്ക് മേല് ആധിപത്യം സ്ഥാപിച്ച് നമ്മുടെ സമ്പത്ത് കൊള്ളയടിക്കാന് അവര്‍ക്ക് കൂട്ട് നില്‍ക്കരുത്. ഇവയെല്ലാം നമ്മെ പ്രതിസന്ധികളിലേക്കും, ദുരിതങ്ങളിലേക്കുമാണ് നയിക്കുക. എല്ലാം മോഷ്ടിച്ച് കൊള്ളയടിച്ച്, ചാരിത്ര്യം പിച്ചിയെറിഞ്ഞ് തിരിച്ച് പോകുമ്പോള് തങ്ങള് ചെയ്ത സേവനങ്ങള് എണ്ണിപ്പറഞ്ഞ്, അഭിമാനിക്കുകയാണ് അവര് ചെയ്യാറ്.\nPrevious പാശ്ചാത്യമുന്നണിയില് പ്രതീക്ഷയര്‍പിക്കുന്നവര് -2\nNext മാറ്റിവരക്കേണ്ടത് മുതലാളിത്ത സാമൂഹികക്രമമാണ്\nഇസ്ലാമിക ഭരണത്തെ എന്തിന് ഭയക്കണം? -3


ലെപ്സിഗിന് വീണ്ടും തോൽവി, ബയേൺ ഒന്നാമത് | Fanport | Bundesliga News Malayalam\nHome Football Bundesliga ലെപ്സിഗിന് വീണ്ടും തോൽവി, ബയേൺ ഒന്നാമത്\nലെപ്സിഗിന് വീണ്ടും തോൽവി, ബയേൺ ഒന്നാമത്\nOctober 29, 2017 - 2:13 AM\nബയേൺ മ്യൂണിക്കിന് ലെപ്സിഗിന് മേൽ തുടർച്ചയായ രണ്ടാം വിജയം. ജർമ്മൻ കപ്പിൽ പെനാൽറ്റിയിലാണ് ബയേൺ ജയിച്ചതെങ്കിൽ ബുണ്ടസ് ലീഗയിൽ ഏകപക്ഷീയമായ രണ്ട് ഗോളുകൾക്കാണ് ലെപ്സിഗിനെ പരാജയപ്പെടുത്തിയത്. എന്നാൽ ജർമ്മൻ കപ്പിലെ പോലെ തന്നെ ചുവപ്പ് കാർഡ് ഇവിടയും കണ്ടു. രണ്ടാം പകുതിയിലായിരുന്നു ജർമ്മൻ കപ്പിൽ ലെപ്സിഗിന്റെ നാബി കീറ്റയ്ക്ക് ചുവപ്പ് കണ്ട് പുറത്ത് പോകേണ്ടി വന്നത് എന്നാൽ ഇവിടെ ക്യാപ്റ്റൻ വില്ലി ഓർബാൻ ചുവപ്പ് കണ്ട് ആദ്യ പകുതിയിൽ പുറത്തായി. പത്തുപേരുമായി പൊരുതിയെങ്കിലും ലെപ്സിഗിന് ചാമ്പ്യന്മാരുടെ മുന്നിൽ പിടിച്ച് നിൽക്കാനായില്ല.\nആൻസലോട്ടിക്ക് പകരം യപ്പ് ഹൈങ്കിസ് ചുമതലയേറ്റ ശേഷമുള്ള തുടർച്ചയായ മൂന്നാമത്തെ വിജയമാണ്. ഈ വിജയത്തോട് കൂടി ബയേൺ 10 മത്സരങ്ങളിൽ നിന്നുമായി 23 പോയന്റുമായി ഒന്നാമതാണ്. രണ്ടാം സ്ഥാനത്ത് ഡോർട്ട്മുണ്ടും മൂന്നാമത് ലെപ്സിഗുമാണ്. 13ആം മിനുട്ടിൽ അർജെൻ റോബനെ വീഴ്തിയതിനാണ് വില്ലി ഓർബാൻ കളത്തിന് പുറത്ത് പോയത്. ഏറെ വൈകാതെ ഹാമിഷ് റോഡ്രിഗസിലൂടെ ബയേൺ ലീഡ് നേടി. 38ആം മിനുട്ടിൽ ഈ സീസണിലെ തന്റെ പത്താം ഗോളോട് കൂടി ലെവൻഡോസ്കി ബവേറിയന്മാരുടെ ലീഡുയർത്തി. ഏറെ വൈകാതെ പരിക്ക് കാരണം പോളിഷ് താരത്തിന് കളം വിടേണ്ടി വന്നു. രണ്ടാം പകുതിയിൽ ലെപ്സിഗ് പ്രതിരോധത്തിൽ ശ്രദ്ധിച്ചപ്പോൾ ബയേണീന് ജർമ്മൻ കപ്പിലെപ്പോലെ തന്നെ 10 പേരായി ലെപ്സിഗ് ചുരുങ്ങിയ അവസരം മുതലെടുക്കാൻ സാധിച്ചില്ല. ആദ്യ ഗോളിന് ശേഷം വെർണർക്ക് പകരം കൊനാറ്റെ ഇറങ്ങിയതും ലെപ്സിഗിന്റെ അക്രമണത്തെ സ്വാധീനിച്ചു. റോഡ്രിഗസിന്റെ തകർപ്പൻ പ്രകടനം ടീമിന് മുതക്കൂട്ടായെങ്കിലും രണ്ടാം പകുതിയിലെ ബയേണിന്റെ പ്രകടനം യപ്പ് ഹൈങ്കിസിന് തലവേദനയാകും\nPrevious articleഹിഗ്വയിന് ഇരട്ട ഗോൾ; മിലാനെ മിലാനിൽ ചെന്ന് ഇടിച്ചിട്ട് യുവന്റസ്\nNext articleഅന്തർ സർവ്വകലാശാലാ ഫുട്ബോൾ കാലിക്കറ്റും എം.ജിയും പ്രീ ക്വാർട്ടറിൽ


മുത്തൂറ്റ് മിനി കടപ്പത്ര വിതരണം തുടങ്ങി; 10 ശതമാനം വരെ വാര്‍ഷിക ആദായം | muthoot mini debentures issue details\n1000 രൂപയാണ് മുഖവില.\n|20 April 2022 2:30 PM GMT\nബാങ്കിതര ധനകാര്യ കമ്പനിയായ മുത്തൂറ്റ് മിനി ഫിനാന്‍സിയേഴ്സ് കടപ്പത്ര വില്‍പ്പന തുടങ്ങി. ഓഹരിയാക്കി മാറ്റാന് സാധിക്കാത്ത കടപ്പത്ര (എന്.സി.ഡി) വിതരണത്തിലൂടെ 250 കോടി രൂപ വരെ സമാഹരിക്കാനാണ് കമ്പനി ലക്ഷ്യമിടുന്നത്.\n1000 രൂപയാണ് മുഖവില. ഈ കടപ്പത്ര നിക്ഷേപത്തിലൂടെ ഉപഭോക്താക്കള്‍ക്ക് വിവിധ കാലപരിധികളിലായി 8.30 ശതമാനം മുതല് 10 ശതമാനം വരെ ഫലപ്രദമായ വാര്‍ഷിക ആദായം നേടാം.\nമേയ് 17ന് കടപ്പത്ര വിതരണം അവസാനിക്കും. ഈ കടപ്പത്രങ്ങള്‍ക്ക് കെയര് റേറ്റിങ്സ് ലിമിറ്റഡിന്റെ 'കെയര് ട്രിപ്പിള് ബി പ്ലസ്; സ്റ്റേബിള്' ക്രെഡിറ്റ് റേറ്റിംഗും ലഭിച്ചിട്ടുണ്ട്. ഈ കടപ്പത്രങ്ങള് ബോംബെ സ്റ്റോക്ക് എക്സ്ചേഞ്ചില് ലിസ്റ്റ് ചെയ്യും. വിവിധ നിരക്കുകളിലായി ആറ് നിക്ഷേപ ഓപ്ഷനുകളിലാണ് കടപ്പത്രങ്ങള് ലഭ്യമാക്കിയിട്ടുള്ളത്. 480 ദിവസം മുതല് 66 മാസം വരെയാണ് കാലപരിധികള്.\nസ്വര്‍ണ വായ്പാ രംഗത്ത് മുന്‍നിരയിലുള്ള മുത്തൂറ്റ് മിനി ഫിനാന്‍സിയേഴ്സിന് 2021 ഡിസംബര് 31 വരെയുള്ള കണക്കുകള് പ്രകാരം രാജ്യത്തുടനീളം 4,22,073 സ്വര്‍ണ വായ്പാ ഉപഭോക്താക്കളുണ്ട്.\nപ്രധാനമായും ഗ്രാമീണ, അര്‍ദ്ധ നഗര മേഖലകളില് നിന്നുള്ള ഈ സ്വര്‍ണ വായ്പാ അക്കൗണ്ടുകളിലായി 2,189.85 കോടി രൂപയുടെ വായ്പകള് വിതരണം ചെയ്തു. കമ്പനിയുടെ മൊത്തം വായ്പകളുടെ 97.40 ശതമാനമാണിത്. മുന് സാമ്പത്തിക വര്‍ഷം സ്വര്‍ണ വായ്പയില് നിന്നുള്ള കമ്പനിയുടെ ആദായം 19.06 ശതമാനമാണ്.\nസ്വര്‍ണ വായ്പാ ബിസിനസിനു പുറമെ കമ്പനിക്ക് മൈക്രോ ഫിനാന്‍സ് വായ്പ, മണി ട്രാന്‍സ്ഫര്, ഇന്‍ഷുറന്‍സ് ഏജന്‍സി , പാന് കാര്‍ഡ് സര്‍വീസ് , ട്രാവല് ഏജന്‍സി സേവനങ്ങളും നല്‍കുന്നുണ്ട്.


വിയ്യാറയൽ 4-4 ബാഴ്സലോണ ; ഇത്രയും മനോഹരമായ ഒരു കളി താങ്കൾ കണ്ടിരിക്കാൻ വഴിയില്ല !!\nലാ ലീഗയിലെ ഏറ്റവും മനോഹരമായ മത്സരമാണ് കഴിഞ്ഞ രാത്രി വിയ്യാറയലിൽ നടന്നത്. രണ്ടു ഗോളുകൾക്കു മുന്നിട്ടു നിന്ന ശേഷം ബാഴ്സ രണ്ടു ഗോളുകൾക്കു പിന്നിട്ടു നിൽക്കുന്നു. 86 ആം മിനുട്ടിൽ വിയ്യാറയലിന്റെ അൽവരോ ഗോൺസാലസ് ചുവപ്പു കാർഡ് കണ്ടു പുറത്തേക്ക്. ഇഞ്ചുറി ടൈമിൽ മെസ്സിയുടെയും സുവരെസിന്റെയും ഗോളിൽ ബാഴ്സക്ക് സമനില. ബാഴ്സ എന്ന ടീമിന്റെ മനോഭാവവും മെസ്സി സുവാരസ് കൂട്ടുകെട്ടിന്റെ മൂർച്ചയും വിളിച്ചോതിയ മത്സരമായിരുന്നു അത്.\nബാഴ്സ ആണ് സ്കോറിങ്ങിനു തുടക്കം കുറിച്ചത്.12 ആം മിനുട്ടിൽ തന്നെ കൂട്ടീഞ്ഞോ മാൽകം നൽകിയ ക്രോസ്സ് സ്ലൈഡ് ചെയ്തു ഗോൾ ആക്കി.4മിനുട്ടിനു ശേഷം മാൽകം തന്നെ അവരുടെ ലീഡ് ഉയർത്തി. വിദാൽ നൽകിയ ഒരു ക്രോസ്സ് ഹെഡ്ഡ്റിലൂടെ അയാൾ ഗോൾ ആക്കി മാറ്റുകയായിരുന്നു. രണ്ടു ഗോൾ വഴങ്ങിയിട്ടും തളരാതെ പൊരുതിയ വിയ്യാറയൽ 23 ആം മിനുട്ടിൽ സാമുവേൽ ചുക്വേസിയിലൂടെ ഒരണ്ണം തിരിച്ചടിച്ചു. അദ്ദേഹം ആദ്യം അടിച്ച ഷോട്ട് പോസ്റ്റിൽ തട്ടി തിരിച്ചു വന്നു. എന്നാൽ തിരിച്ചു വന്ന ബോൾ കാലിൽ ഒതുക്കി, ബാഴ്സ ഡിഫെൻഡേഴ്സിനെ വെട്ടിച്ചു അടിച്ച ഗോൾ ഒരു സ്‌ട്രൈക്കറുടെ പ്രതിഭ വിളിച്ചോതി. തുടർച്ചയായ ആക്രമണങ്ങൾ ഇരു വശത്തുനിന്നും തുര തുരാ വന്നെങ്കിലും ആദ്യ പകുതിയിൽ സ്കോർ നില 2-1 നു അവസാനിച്ചു.\nവിയ്യാറയലിന്റെ രണ്ടാം ഗോൾ ഒരു മനോഹര കാഴ്ച തന്നെയായിരുന്നു. ടോക്കോ എകംബിയാണ് അത് അടിച്ചത്. വലതു വിങ്ങിൽ നിന്ന് അതീവ വേഗതിയിൽ പാഞ്ഞെടുത്ത അദ്ദേഹം ക്രോസ്സ് ചെയ്യുമെന്നു ബാഴ്സ പ്രതിരോധവും ഗോളിയും വിശ്വസിച്ചു. അത്രയും അധികം വലതു വശത്തേക്കു അയാൾ നീങ്ങിയിരുന്നു. എന്നാൽ ഗോളി ക്രോസ്സിനു തയാറെടുത്തപ്പോൾ അയാൾ പോസ്റ്റിലേക്ക് ഷോട്ട് പായിച്ചു. ഒരു ഇമ്പോസ്സിബിൾ ആംഗിൾ ഷോട്ട്. 60 ആം മിനുട്ടിൽ കൗട്ടീഞ്ഞോയെ ഇറക്കി മെസ്സിയെ കേറ്റി ബാഴ്സ മാനേജർ. എങ്കിലും വീണ്ടും സ്കോർ ചെയ്തത് വിയ്യാറയൽ ആയിരുന്നു. മിഡ്‌ഫീൽഡർ മോർലൻസ് ബാഴ്സ പ്രതിരോധത്തെ കീറി മുറിച്ചു വിസെന്റെ ഇബോറാക് പാസ് നൽകുകയും അദ്ദേഹം ചിപ്പ് ചെയ്തു ഗോൾ ആക്കുകയും ചെയ്യുകയായിരുന്നു.80 ആം മിനുട്ടിൽ ഒരു കൌണ്ടർ അറ്റാക്കിങ് ഗെയിം കൊളംബിയൻ തരാം കാർലോസ് ബക്ക ഗോൾ ആക്കി മാറ്റിയതോടെ വിയ്യാറയൽ വിജയം ഉറപ്പിച്ചു.\nഎന്നാൽ ആതിഥേയരെ പ്രതിരോധത്തിലാക്കി 86 ആം മിനുട്ടിൽ അവരുടെ പ്രധിരോധകൻ അൽവരോ ഗോൺസാലസ് ചുവപ്പു കാർഡ് കണ്ടു പുറത്തുപോയി. 90 ആം മിനുട്ടിൽ മെസ്സിയുടെ ഗോളിലൂടെ ബാർസ തിരിച്ചു വന്നു. ബോക്സിനു വെളിയിൽ കിട്ടിയ ഫ്രീ കിക്ക് അദ്ദേഹം ഗോൾ ആക്കി മാറ്റി. ഫ്രീ കിക്കിൽ താൻ ഒരു അതുല്യ പ്രതിഭയാണെന്ന് അദ്ദേഹം വീണ്ടും തെളിയിച്ച ഗോൾ ആയിരുന്നു ഇത്. 94 ആം മിനുട്ടിൽ സുവാരസ് ബാഴ്സയുടെ രക്ഷകനായി. ഒരു കോർണർ കിക്ക് ക്ലിയർ ചെയ്യാൻ വിയ്യാറയൽ പരാജയപ്പെട്ടപ്പോൾ ബോക്സിന്റെ ഇടത്തെ മൂലയിൽ നിന്ന് തന്റെ ദുർബലമായ ഇടം കാലുകൊണ്ട് സുവാരസ് ഒരു ഷോട്ട് പായിക്കുകയും അത് ഗോളിയെ മറികടന്നു അകത്തു കയറുകയും ചെയ്തു.\nഇത്രയധികം ആക്രമണങ്ങൾ കണ്ട ഒരു മത്സരം അടുത്തെങ്ങും നമ്മൾ കണ്ടു കാണാൻ വഴിയില്ല. രണ്ടു ഗോളിമാരും ക്രോസ്സ് ബാറുകളും ഇലയിരുനെങ്കിൽ കുറഞ്ഞത് ഒരു4ഗോളുകൾ ഇരു ടീമും ഇനിയും അടിച്ചേനെ. കാൽപ്പന്തു കളിയിലെ ഒരു ക്ലാസിക് ആയി ഈ മത്സരം മാറും എന്ന് തീർച്ച.


Herpikind in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Herpikind upayogangal, dossge, parswafalangal, prayojanangal, prathipravarthanangal, munnariyippu\nसदस्य इस दवा को ₹79.31 में ख़रीदे।\nHerpikind വിലയും പാക്ക് സൈസും - Herpikind Price and Pack Size in Malayalam\nHerpikind 5% Ointment ₹83.5 दवा खरीदें\nHerpikind 400 Mg Tablet ₹108.0 दवा खरीदें\nHerpikind 800 Mg Tablet ₹201.6 दवा खरीदें\nHerpikind 200 Mg Tablet ₹64.8 दवा खरीदें\nHerpikind നേട്ടങ്ങളും ഉപയോഗങ്ങളും- Herpikind Benefits & Uses in Malayalam\nHerpikind ഡോസേജും കഴിക്കേണ്ട വിധവും- Herpikind Dosage & How to Take in Malayalam\nHerpikind-ന്റെ ചേരുവകൾ- Herpikind Active Ingredients in Malayalam\nHerpikind പാർശ്വഫലങ്ങൾ- Herpikind Side Effects in Malayalam\nHerpikind ബന്ധപ്പെട്ട മുന്നറിയിപ്പുകൾ- Herpikind Related Warnings in Malayalam\nHerpikind-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Herpikind with Other Drugs in Malayalam\nHerpikind വൈരുദ്ധ്യങ്ങൾ- Herpikind Contraindications in Malayalam\nHerpikind സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Herpikind in Malayalam\nHerpikind ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Herpikind Interactions with Food and Alcohol in Malayalam\nHerpikind നേട്ടങ്ങളും ഉപയോഗങ്ങളും - Herpikind Benefits & Uses in Malayalam\nHerpikind പിൻവരുന്നവ ചികിത്സിക്കാൻ ഉപയോഗിക്കുന്നു\nHerpikind ഡോസേജും കഴിക്കേണ്ട വിധവും - Herpikind Dosage & How to Take in Malayalam\nHerpikind-ന്റെ ചേരുവകൾ - Herpikind Active Ingredients in Malayalam\nHerpikind പാർശ്വഫലങ്ങൾ - Herpikind Side Effects in Malayalam\nHerpikind ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nHerpikind ബന്ധപ്പെട്ട മുന്നറിയിപ്പുകൾ - Herpikind Related Warnings in Malayalam\nHerpikind-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭാവസ്ഥയിൽ Herpikind കഴിക്കുന്നത് സുരക്ഷിതമാണ്.\nHerpikind-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nHerpikind-ന് മുലയൂട്ടുന്ന സ്ത്രീകളിൽ വളരെ പരിമിതമായ ദോഷഫലങ്ങളേ ഉണ്ടായിരിക്കുകയുള്ളൂ. ദോഷഫലങ്ങൾ ഉണ്ടായാൽതന്നെ അവ തനിയെ മാറിക്കോളും.\nHerpikind വൃക്കകളെ എങ്ങനെയാണ് ബാധിക്കുന്നത്?\nHerpikind-ന് വൃക്ക-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nHerpikind കരളിനെ എങ്ങനെ ബാധിക്കുന്നു?\nHerpikind-ന്റെ പാർശ്വഫലങ്ങൾ കരൾ-ത്തെ അപൂർവമായേ ബാധിക്കാറുള്ളൂ.\nHerpikind ഹൃദയത്തെ എങ്ങനെ ബാധിക്കുന്നു?\nHerpikind നിങ്ങളുടെ ഹൃദയം ചെറുതായി ബാധിച്ചേക്കാം. ഹൃദയം-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nHerpikind-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Herpikind with Other Drugs in Malayalam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Herpikind പിൻവരുന്ന മരുന്നുകളോടൊപ്പം ഉപയോഗിക്കരുത് -\nHerpikind വൈരുദ്ധ്യങ്ങൾ - Herpikind Contraindications in Malayalam\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Herpikind കഴിക്കരുത് -നിങ്ങളോട്\nHerpikind സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Herpikind in Malayalam\nHerpikind ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Herpikind ആസക്തി ഉളവാക്കുന്നതായി ഒരു തെളിവും ഇല്ല.\nHerpikind കഴിച്ചശേഷം നിങ്ങൾക്ക് സുരക്ഷിതമായി വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും. കാരണം അതു നിങ്ങളിൽ ഉറക്കം ഉണ്ടാക്കുകയില്ല.\nഅതെ, Herpikind കഴിക്കുന്നതുകൊണ്ട് യാതൊരുവിധ പാർശ്വഫലങ്ങളും ഇല്ല.\nഇല്ല, Herpikind മാനസികരോഗങ്ങൾക്ക് ഫലപ്രദമല്ല.\nHerpikind ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Herpikind Interactions with Food and Alcohol in Malayalam\nആഹാരവും Herpikind-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Herpikind കഴിക്കുന്നത് ആരോഗ്യത്തിനു ഹാനികരമല്ല.\nമദ്യവും Herpikind-ഉം തമ്മിലുള്ള പ്രതിപ്രവർത്തനം\nമദ്യപിക്കുന്നതും അതേസമയം Herpikind കഴിക്കുന്നതും മൂലം ചെറിയ പാർശ്വഫലങ്ങൾ ഉണ്ടാക്കാം. ഏതെങ്കിലും പാർശ്വഫലങ്ങൾ അനുഭവപ്പെടുന്നെങ്കിൽ ഡോക്ടറെ കാണുക.\nHerpikind ന് പകരമുള്ള മറ്റു മരുന്നുകൾ എല്ലാം കാണുക - Substitutes for Herpikind in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Herpikind കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Herpikind കഴിച്ചുവോ ?\nനിങ്ങൾ എത്രമാത്രം Herpikind ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Herpikind കഴിച്ചത്?\nനിങ്ങൾ എപ്പോഴാണ് Herpikind ഉപയോഗിക്കുന്നത് ?


ദേശീയ സുരക്ഷാ ഉപദേഷ്ടാവ് അജിത് ഡോവലും രാകേഷ് അസ്താനയും തമ്മില് നടന്ന ഫോണ് സംഭാഷണമാണ് പുറത്തായത്.\nഅധികാര കേന്ദ്രങ്ങളെ സംശയ നിഴലില് നിര്‍ത്തി സി.ബി.ഐക്കുള്ളിലെ പ്രശ്നങ്ങള് പുതിയ തലത്തിലേക്ക്. തര്‍ക്കങ്ങളുടെ ഭാഗമായി ദേശീയ സുരക്ഷ ഉപദേഷ്ടാവ് അജിത് ഡോവല് അടക്കം ഉന്നതരുടെ ഫോണ് ചോര്‍ത്തിയെന്നാണ് പുതുതായി ബലപ്പെടുന്ന സംശയം. സി.ബി.ഐ ഡി.ഐ.ജി മനീഷ് സിന്‍ഹ സുപ്രീംകോടതിയില് സമര്‍പ്പിച്ച ഹരജിയിലാണ് ഇത് സംബന്ധിച്ച സൂചനയുള്ളത്. വിഷയത്തില് പരിശോധന ആരംഭിച്ചതായി കേന്ദ്രസര്‍ക്കാര് വൃത്തങ്ങള് വ്യക്തമാക്കുന്നു.\nസി.ബി.ഐ ഡി.ഐ.ജി മനീഷ് സിന്‍ഹ അദ്ദേഹത്തിന്‍റെ സ്ഥലം മാറ്റം ചോദ്യം ചെയ്ത് കഴിഞ്ഞ ദിവസം സുപ്രീംകോടതിയില് സമര്‍പ്പിച്ച ഹരജിയിലാണ് ഫോണ് ചോര്‍ത്തല് സംബന്ധിച്ച് സൂചനയുള്ളത്. ദേശീയ സുരക്ഷാ ഉപദേഷ്ടാവ് അജിത് ഡോവലും അഴിമതി ആരോപണത്തില് ചുമതലയില് നിന്ന് നീക്കപ്പെട്ട സ്പെഷ്യല് ഡയറക്ടര് രാകേഷ് അസ്താനയും നടത്തിയ ഫോണ് സംഭാഷണം ഈ ഹരജിയില് സിന്‍ഹ വിശദീകരിച്ചിട്ടുണ്ട്.\nഅസ്താനക്കെതിരെ എഫ്.ഐ.ആര് രജിസ്റ്റര് ചെയ്ത കാര്യം ഡോവല് ഫോണില് വിളിച്ചറിയിക്കുകയായിരുന്നു എന്ന് സിന്‍ഹ പറയുന്നു. ഇതാണ് ഡോവല് ഉള്‍പ്പെടെ ഉന്നതരുടെ ഫോണ് ചോര്‍ത്തപ്പെട്ടെന്ന് സംശയിക്കാനുള്ള ഒരു കാരണം. നേരത്തെ ചില കേസുകളില് ഉള്‍പ്പെട്ട ഹൈദരാബാദ് സ്വദേശിയും ബിസിനസുകാരനുമായ രാകേഷ് അസ്താന കേന്ദ്ര നിയമ സെക്രട്ടറി സുരേഷ് ചന്ദ്രയെ അദ്ദേഹത്തിന്‍റെ ലണ്ടന് ഫോണ് നമ്പറില് ഈ മാസം 8ന് വിളിച്ചെന്ന കാര്യവും സിന്‍ഹ ഹരജിയില് പറയുന്നു.\nഎന്നാല് താന് അന്ന് ലണ്ടനിലുണ്ടായിരുന്നില്ല എന്നാണ് നിയമ സെക്രട്ടറി സുരേഷ് ചന്ദ്ര മാധ്യങ്ങളോട് ഇന്നലെ വിശദീകരിച്ചത്. ഇതും ഫോണ് ചോര്‍ത്തല് ബലപ്പെടാന് കാരണമായി. ഈ സാഹചര്യത്തിലാണ് കേന്ദ്ര സര്‍ക്കാര് വിഷയം ഗൌരവത്തിലെടുത്തിരിക്കുന്നത്. ചോര്‍ത്തലിനായി വ്യാജ തിരിച്ചറിയല് രേഖ ഉപയോഗിച്ച് സിമ്മുകള് എടുത്തിരിക്കാനുള്ള സാധ്യത പരിശോധിക്കുന്നതായി സര്‍ക്കാര് വൃത്തങ്ങള് വ്യക്തമാക്കുന്നു. നിലവില് സി.ബി.ഐ കേസ് സുപ്രീംകോടതി ഈ മാസം 29ന് പരഗിണിക്കാനായി മാറ്റി വച്ചിരിക്കുകയാണ്. ഇതിനടെ സിന്‍ഹ സമര്‍പ്പിച്ച ഹരജിയിലെ വിവിരങ്ങള് പരസ്യമായതില് കോടതി അതൃപ്തി അറിയിച്ചിരുന്നു.\nAjit DovalRakesh Asthana


അഫിലിയേറ്റഡ് ഉപകരണ നിർമ്മാതാക്കളും വിതരണക്കാരും - ചൈന അഫിലിയേറ്റഡ് ഉപകരണ ഫാക്ടറി\nഗ്യാസ് വർദ്ധിപ്പിക്കുകയും സ്ഥിരപ്പെടുത്തുകയും ചെയ്യുന്ന ഉപകരണങ്ങൾ\nഗ്യാസ് മർദ്ദം മാനദണ്ഡങ്ങൾ പാലിക്കുന്നതിനും സ്ഥിരമായ മർദ്ദം നിലനിർത്തുന്നതിനും വിതരണത്തിന്റെ തുടർച്ചയ്ക്കും ഇത് പ്രധാനമായും ഉപയോഗിക്കുന്നു. സുരക്ഷ, ഗതാഗതം എളുപ്പമാണ്, ഇൻസ്റ്റാളേഷന് എളുപ്പമാണ്, സ്ഥിരതയുള്ള ഗ്യാസ് മർദ്ദം, ഓട്ടോമാറ്റിക് നിയന്ത്രണ ഉപകരണങ്ങൾ എന്നിവയാണ് ഇതിന്റെ സവിശേഷത.\nബയോഗ്യാസ്, മലിനജല ആക്സസറി ഉപകരണങ്ങൾ.\n100 ക്യുബിക് മീറ്റർ പ്രീമിക്സ്ഡ് ബയോഗ്യാസ് ടോർച്ച് സെറ്റ്\nമീഥെയ്ൻ ജ്വലന ശ്രേണി: 100 മി3/ മ\nമീഥെയ്ൻ ഈർപ്പം: ≤6%\nമീഥെയ്ൻ ഉള്ളടക്കം: ≥35% -55% (മീഥെയ്ൻ ഉള്ളടക്കം 55% വരെ, ടോർച്ച് മണിക്കൂറിൽ 100 മീറ്റർ ക്യൂബ് വരെ കത്തുന്നു)\nഹൈഡ്രജൻ സൾഫൈഡ് ഉള്ളടക്കം: pp50 പിപിഎം\nമെക്കാനിക്കൽ മാലിന്യങ്ങൾ: ≤0.2%\nപ്രധാന ഗ്യാസ് വിതരണ പൈപ്പ്ലൈൻ DN40 ൽ കുറവായിരിക്കരുത് (3kpa സമ്മർദ്ദത്തിന്റെ അവസ്ഥയിൽ).\nപോസിറ്റീവ്, നെഗറ്റീവ് പ്രഷർ പ്രൊട്ടക്ടർ\nയഥാർത്ഥ സാഹചര്യ കസ്റ്റം അനുസരിച്ച് സവിശേഷതകൾ, മെറ്റീരിയൽ കാർബൺ സ്റ്റീൽ, ഇനാമൽ എന്നിങ്ങനെ തിരിച്ചിരിക്കുന്നു.\nഇഷ്‌ടാനുസൃതമാക്കിയ യഥാർത്ഥ സാഹചര്യത്തിനനുസരിച്ച് സവിശേഷതകൾ, കാർബൺ സ്റ്റീൽ, ഇനാമൽ മെറ്റീരിയലുകൾ എന്നിങ്ങനെ തരംതിരിക്കുക.\nഒരുതരം ഗ്യാസ് ശുദ്ധീകരണ ഉപകരണങ്ങൾ, പ്രത്യേക ആവശ്യകതകളും മാനദണ്ഡങ്ങളും, ഞങ്ങളെ അറിയിക്കുക.\nഉപകരണങ്ങളുടെ സുരക്ഷ പരിരക്ഷിക്കുന്നതിനും അടിയന്തിര സാഹചര്യങ്ങൾ തടയുന്നതിനുമുള്ള സുരക്ഷാ ഉപകരണം; നിങ്ങൾക്ക് പ്രത്യേക ആവശ്യകതകൾ ഉണ്ടെങ്കിൽ ദയവായി ഒരു സന്ദേശം നൽകുക.\nസംയോജിത ശുദ്ധീകരിച്ച ഉപകരണം\nഇതിനെ ഇനാമൽ മെറ്റീരിയൽ, സ്റ്റെയിൻലെസ് സ്റ്റീൽ മെറ്റീരിയൽ എന്നിങ്ങനെ തിരിക്കാം. വ്യത്യസ്ത ബയോഗ്യാസ് ഉള്ളടക്കത്തിനും ബയോഗ്യാസ് output ട്ട്‌പുട്ടിനുമായി, വ്യത്യസ്ത തരം തിരഞ്ഞെടുത്തു.\nസ്റ്റിറർ / അജിറ്റേറ്റർ\nബയോഗ്യാസ്, മലിനജല ആക്സസറി ഉപകരണങ്ങൾ. ഇത് ടാങ്ക് മതിൽ പ്രക്ഷോഭകൻ, ടാങ്ക് ടോപ്പ് പ്രക്ഷോഭകൻ എന്നിങ്ങനെ തിരിച്ചിരിക്കുന്നു. വ്യത്യസ്ത ആവശ്യങ്ങൾക്കനുസരിച്ച് വ്യത്യസ്ത തരങ്ങളും മോഡലുകളും തിരഞ്ഞെടുക്കുന്നു. മെറ്റീരിയലും നിർദ്ദിഷ്ട വലുപ്പവും വ്യത്യസ്തമാണ്.\nബയോഗ്യാസ്, മലിനജല ആക്സസറി ഉപകരണങ്ങൾ. ഖര ദ്രാവക വേർതിരിക്കലിനായി, മാലിന്യങ്ങൾ നന്നായി നീക്കംചെയ്യുന്നത് ചികിത്സാ പ്രക്രിയയിലെ ഒരു പ്രധാന കണ്ണിയാണ്.


കുറഞ്ഞ ചിലവിൽ യാത്ര പോകാം ഹിമാചൽ പ്രദേശിലെ ഈ സ്ഥലങ്ങളിലേക്ക്.... | Breaking News from Kerala Districts India and World. News Sports News Cricket News Updates\nJan 20, 2022 09:38 PM | By Anjana Shaji\nബാക്ക് പാക്കിങ് ട്രിപ്പുകൾ പോകാൻ പറ്റിയ അതിമനോഹരമായ സ്ഥലങ്ങളിൽ ഒന്നാണ് ഹിമാചൽ പ്രദേശ്. പ്രകൃതി തന്നെയാണ് ഇവിടങ്ങളിലെ പ്രധാന ആകർഷണം. ഇവിടങ്ങളിലേക്കുള്ള യാത്രകൾക്ക് വില്ലനായി വരുന്നത് ചിലവ് തന്നെയാണ്. എന്നാൽ വളരെ കുറഞ്ഞ ചിലവിൽ അടിച്ച് പൊളിക്കാൻ പറ്റിയ ചില സ്ഥലങ്ങൾ ഹിമചൽ പ്രദേശിൽ ഉണ്ട്.\nകാലാവസ്ഥയും, പ്രകൃതി രമണീയമായ കാഴ്ചകളുമാണ് ഈ സ്ഥലത്ത്തിന്റെ പ്രത്യേകത.7മുതൽ 10 ദിവസങ്ങൾ വരെ ട്രിപ്പ് പോകാൻ പറ്റിയ സ്ഥലമാണിത്. കൂടാതെ ട്രിയണ്ട് പോലുള്ള നിരവധി ട്രെക്കിങ്ങ് പോയിന്റുകളും ഇവിടെയുണ്ട്. ധരംകോട്ടിലും, ഭാംഗ്‌സു റോഡിലും വളരെ കുറഞ്ഞ ചിലവിൽ താമസിക്കാനുള്ള സൗകര്യങ്ങളും ഉണ്ട്.\nകീർഗംഗയിലെ ഏറ്റവും വലിയ പ്രത്യേകത ട്രെക്കിങ്ങ് ആണ്. ചൂടുവെള്ളത്തിന്റെ നീരുറവകളും, മഞ്ഞ് മൂടിയ മലനിരകളുമാണ് ഇവിടത്തെ പ്രത്യേകതകൾ. ഇവിടെ വളരെ കുറഞ്ഞ നിരക്കിൽ താമസിക്കാനുള്ള സൗകര്യം ലഭിക്കും. ഭക്ഷണവും വളരെ കുറഞ്ഞ നിരക്കിൽ ലഭിക്കും.\n' പാർവതി വാലിയിലെ ഒരു ചെറിയ ഗ്രാമ പ്രദേശമാണ് ടോഷ്. നിരവധി ട്രെക്കുകൾക്ക് ബെസായി ഉപയോഗിക്കുന്നത് ഈ പ്രദേശമാണ്. ഇവിടെ ഭക്ഷണത്തിനുള്ള സൗകര്യത്തോട് കൂടിയ നിരവധി ഹോട്ടലുകളുണ്ട്.\nമൊണാസ്ട്രികളും, കഫേകളും, തടാകങ്ങളും ഒക്കെയുള്ള അതിസുന്ദരമായ ടിബറ്റ് ഗ്രാമമാണ് റെവൽസർ. ഈ മൊണാസ്ട്രികളിൽ തന്നെ താമസിക്കാനുള്ള സൗകര്യവും ലഭിക്കും. കാഴ്ച്ചകളുടെ അടിസ്ഥാനത്തിലാണ് റൂമുകളുടെ വാടക നിരക്ക്. ഇവയൊക്കെയും വളരെ വൃത്തിയോടെ കാത്ത് സൂക്ഷിക്കുന്നവയാണ്.\nTravel to these places in Himachal Pradesh at low cost ....


ജൂൺ 20: ലോക അഭയാര്‍ഥി ദിനം | PravasiExpress\nHome World Pravasi worldwide ജൂൺ 20: ലോക അഭയാര്‍ഥി ദിനം\nഐക്യരാഷ്ട്ര സഭയുടെ കണക്കനുസരിച്ച് കഴിഞ്ഞ ഒരു വര്‍ഷം കൊണ്ട് ലോകത്താകമാനം അഭയാര്‍ഥികളായത് 6.5 കോടി ജനതയാണ്… അഭയാര്‍ഥി പ്രവാഹത്തെ തടയാനുള്ള നടപടികള് കര്‍ശനമാക്കുമ്പോഴും പോയ വര്‍ഷം അഭയാര്‍ഥികളുടെ എണ്ണത്തില് റെക്കോര്‍ഡിട്ടു.\nഓരോ മൂന്നു സെക്കന്റിലും ഓരോരാൾ വീതം അഭയാര്‍ഥികളായിക്കൊണ്ടിരിക്കുന്നു എന്നാണ് റിപ്പോര്‍ട്ടുകള് സൂചിപ്പിക്കുന്നത്. ഇതിൽതന്നെ അഭയാര്‍ഥികളാകുന്നവരില് പകുതിയും കുട്ടികളാണെന്നതാണ് കണക്കുകൾ കാണിക്കുന്നത്.\nആഭ്യന്തരമായ മത-രാഷ്ട്രീയ പീഡനങ്ങള്, യുദ്ധക്കെടുതികള്, ആഭ്യന്തരയുദ്ധം, ക്ഷാമം, തൊഴിലില്ലായ്മ എന്നിവ മൂലം അന്യരാജ്യങ്ങളില് അഭയം തേടുന്നവരാണ് അഭയാര്‍ഥികള്. മറ്റൊരു തരത്തില് പറഞ്ഞാല് സ്വന്തം രാജ്യത്ത് നിന്നും പുറം തള്ളപ്പെടുന്നവര്.\nസാമൂഹ്യ വ്യവസ്ഥിതിയുടെ പരിണാമങ്ങളിലൊക്കെയും അഭയാര്‍ഥി പ്രവാഹം ഒരു നിരന്തര സപ്ജ്ഞയാണ്.\nമധ്യകാലഘട്ടവും മതവനീകരവും യൂറോപ്പിലെ അഭയാര്‍ഥി പ്രവാഹത്തിന് ഒരു കാരണമായിരുന്നു. ലോകത്താകമാനം കെടുതികള് സൃഷ്ടിച്ച രണ്ടാം ലോകമഹായുദ്ധം\nദശലക്ഷക്കണക്കിനു ജനങ്ങളെ അഭയാര്‍ഥികളാക്കി മാറ്റി.\nഇന്ത്യയുടെ വിഭജനത്തെത്തുടര്‍ന്ന് ഇന്ത്യയില്‍നിന്നും പാകിസ്താനിലേക്ക് ഓടിപ്പോയ മുസ്ലിങ്ങളും പാകിസ്താനില്‍നിന്നും ഇന്ത്യയിലേക്കു വന്ന ഹിന്ദുക്കളും അഭയാര്‍ഥികള് തന്നെയായിരുന്നു. ബംഗ്ലാദേശ് വിമോചന യുദ്ധത്തെത്തുടര്‍ന്ന് തുരത്തപ്പെട്ട ഹിന്ദു-മുസ്ലിം ജനത അഭയാര്‍ഥികളാക്കപ്പെട്ടവരുടെ മറ്റൊരു മുഖമായിരുന്നു.\nഐക്യരാഷ്ട്രസഭ 1951-ലെ കണ്‍വന്‍ഷനിൽ അഭയാര്‍ഥിപ്രശ്‌നം സജീവപരിഗണനയ്ക്കു വിധേയമാക്കുകയുണ്ടായി. യുണൈറ്റഡ് നേഷന്‍സ് ഹൈക്കമ്മിഷണര് ഫോര് റെഫ്യൂജീസ് (UNHCR) എന്ന സംഘടന രൂപംകൊണ്ടത് ഈ പശ്ചാത്തലത്തിലാണ്.\nകണ്‍വന്‍ഷന്റെ നിര്‍വചനമനുസരിച്ച് രണ്ടുകൂട്ടര് അഭയാര്‍ഥികളുടെ വിഭാഗത്തില്‍പ്പെടുന്നു\n(1) വംശം, മതം, ദേശീയത, ഏതെങ്കിലും സാമൂഹികമോ രാഷ്ട്രീയമോ ആയ സംഘത്തിലെ അംഗത്വം എന്നിവ കാരണമായി പീഡിപ്പിക്കപ്പെട്ടേക്കുമെന്ന ഭീതിയാല് സ്വന്തം രാജ്യത്തിനുവെളിയില് താമസിക്കുന്നവരും അവിടെ സംരക്ഷണം ലഭിക്കണമെന്നാഗ്രഹിക്കുന്നവരും.\n(2) ദേശീയത അവകാശപ്പെടാന് രാജ്യമില്ലാത്തവരായിരിക്കുകയും മുൻമ്പ് വസിച്ചിരുന്ന രാജ്യങ്ങളിലേക്ക് തിരിച്ചുപോകാന് വിസമ്മതിക്കുകയും ചെയ്യുന്നവര്.\nആഗോളതലത്തിലെ കണക്കനുസരിച്ച് അഭയാര്‍ഥികളാകുന്നവരിലധികവും സിറിയയില് നിന്നുമാണ്. ആറു വര്‍ഷം പിന്നിട്ട സംഘര്‍ഷത്തില് 6.3 കോടി പേര് രാജ്യത്തിനകത്തുമാത്രം അഭയാര്‍ഥികളായി മാറപ്പെട്ടു. ദക്ഷിണ സുഡാനാണ് അഭയാര്‍ഥികളുടെ എണ്ണത്തില് മുന്നിലുള്ള മറ്റൊരു രാജ്യം. അഫ്ഗാനിസ്ഥാന്, ഇറാഖ്, പാകിസ്ഥാന്, ലബനന് എന്നിവടങ്ങളില് നിന്നും ജീവിതം പറിച്ചു നടുന്നവരുടെ എണ്ണത്തിലും കുറവൊന്നുമില്ല.\nസമീപ കാലത്തു മ്യാന്മറിൽ നിന്നു പാലായനം ചെയ്ത പതിനായിരക്കണക്കിന് റോഹിൻഗ്യൻ അഭയാർത്ഥികൾ ഇന്ന് ലോകത്തിനു മറ്റൊരു വലിയ ചോദ്യചിഹ്നമാണ്.\nമെഡിറ്ററേറിയൻ തീരത്ത് പഞ്ചാര മണലില് കമിഴ്ന്നു കിടക്കുന്ന ഐലന് കുര്‍ദിയുടെ ചിത്രം നമ്മുടെ മനസ്സുകളില് നിന്നും ഇത് വരെ പോയിട്ടില്ല. ലോകം നേരിടുന്ന അഭയാര്‍ത്ഥി പ്രശ്‌നം അന്നൊരിക്കന് ലോകം ചര്‍ച്ച ചെയ്തു. സ്വന്തം നാട്ടില് ജീവിക്കാന് കഴിയാത്ത അവസ്ഥയില് ജീവിക്കാനുള്ള ഇടം തേടിയുള്ള യാത്ര ആധുനികകാലത്തും അവസാനിക്കുന്നില്ല.\nകുടിയേറ്റം ഇന്ന് ഒരു വലിയ മാനുഷിക വിഷയമായി അവശേഷിക്കുന്നു.\nആരാണ് അതിനുത്തരവാദി എന്ന ചോദ്യത്തിന് മനുഷ്യന് എന്ന് തന്നെയാണ് മറുപടി.\nകനേഡിയന് അധികാരികള് പ്രവേശനാനുമതി നിഷേധിച്ച കാരണത്താല് നിയമപരമല്ലാത്ത വഴിയിലൂടെ കടല് കടക്കാനുള്ള കുര്‍ദി കുടുംബത്തിന്റെ ശ്രമമാണ് അന്ന് ദുരന്തത്തില് അവസാനിച്ചത്. എക്കാലത്തേയും ഏറ്റവും സ്വാധീനമുള്ള ചിത്രങ്ങള്’ എന്നാണ് കുര്‍ദിയുടെ ദുരന്തം കാണിക്കുന്ന ചിത്രത്തെ കുറിച്ച് അന്ന് ലോകം പ്രതികരിച്ചത്.\nലോകമെമ്പാടുമുള്ള അഭയാര്‍ഥി പ്രതിസന്ധികള്‍ക്ക് പിന്നില് യുദ്ധങ്ങളും പീഡനങ്ങളുമാണ് പ്രധാന കാരണമെന്ന് 2015 ജൂണില് യു.എന് അഭയാര്‍ത്ഥി ഏജന്‍സി റിപ്പോര്‍ട്ട് ചെയ്തിരുന്നു.\nമനുഷ്യാവകാശ ലംഘനങ്ങള്, പരിസ്ഥിതിയും കാലാവസ്ഥയും, സാമ്പത്തിക ഞെരുക്കം എന്നിവയാണ് പാലായനത്തിന്റെ മറ്റു മുഖ്യ കാരണങ്ങള്. കഴിഞ്ഞ വർഷത്തെ കണക്കനുസരിച്ചു ലോകത്തു 65 മില്യണ് അഭയാര്‍ത്ഥികള് ഉണ്ടെന്നാണ് കണക്ക്. അതില് പകുതിയും 18 വയസ്സിന് താഴെയുള്ളവരാണ്. വിദ്യാഭ്യാസം, ആരോഗ്യം, തൊഴില്, സഞ്ചാര സ്വാതന്ത്ര്യം തുടങ്ങിയ അടിസ്ഥാന അവകാശങ്ങള് നിഷേധിക്കപ്പെട്ട ദശലക്ഷക്കണക്കിന് രാജ്യമില്ലാത്ത ജനതയും ആ കൂട്ടത്തിലുണ്ട്. അതിനിയും വര്‍ധിക്കുമെന്നാണ് കണക്കുകള് പറയുന്നതു.\n“STEP WITH REFUGEES” എന്ന ആശയമാണ് 2020 ൽ ലോക അഭയാർത്ഥി ദിനം പ്രധാന വിഷയ മയെടുത്തിട്ടുള്ളത്. ലോകത്തുനടക്കുന്ന അക്രമത്താൽ ആയിരങ്ങൾ ഓരോദിവസവും സ്വന്തം ജീവൻ കാക്കാൻ അവരവരുടെ വീട് വിട്ടു ഓടേണ്ടി വരുന്ന അവസ്ഥയാണ് മുന്നിലുള്ളത്. ലോകജനത അങ്ങനെയുള്ള വരുടെ കൂടെ നിൽക്കേണ്ട സമയമേത്തിയിരിക്കുന്നു.\nPrevious articleപ്രവാസികൾക്ക് കോവിഡ് നെഗറ്റീവ് സര്‍ട്ടിഫിക്കറ്റിനുള്ള തീയതി നീട്ടി\nNext articleഎയര്‍കൂളര് ഘടിപ്പിക്കാൻ ഊരിമാറ്റിയത് വെന്റിലേറ്ററിന്റെ പ്ലഗ്ഗ്: ഐസോലേഷന് വാര്‍ഡിലെ രോഗി മരിച്ചു\nKorea International Noodle Expo 2016 Attracting Overseas Enterprises


പോൾ സക്കറിയ: മലയാളത്തിന്റെ നെഞ്ചിടിപ്പ് - Kaakka\nമലയാളത്തിന്റെ എക്കാലത്തെയും നെഞ്ചിടിപ്പാണ് സക്കറിയ എന്ന പോൾ സക്കറിയ. എഴുത്തിലായാലും പ്രഭാഷണത്തിലായാലും മലയാളിയുടെ മനസ്സാക്ഷിയുടെ ശബ്ദമാണ് സക്കറിയ വിളിച്ചു പറയുന്നത്. തീവ്രദേശീയതയ്‌ക്കെതിരെയും മതതീവ്രവാദത്തിനെതിരെയുമുള്ള സക്കറിയയുടെ ശക്തമായ നിലപാടുകൾ സംഘപരിവാർ സംഘടനകളുടെ രൂക്ഷമായ എതിർപ്പിന് ഇടയാക്കിയിട്ടുണ്ട്. പയ്യന്നൂരിൽ വച്ച് ഒരു പുസ്തക പ്രകാശന ചടങ്ങിനിടയിൽ കമ്മ്യൂണിസ്റ്റ് പാർട്ടിയുടെ ആദ്യകാല നേതൃത്വത്തെ പറ്റി നടത്തിയ പരാമർശങ്ങളെത്തുടർന്ന് സി.പി.എം പ്രവർത്തകർ സക്കറിയയെ ചോദ്യം ചെയ്യുകയും ശാരീരികാക്രമണത്തിനു മുതിരുകയും ചെയ്തു. സക്കറിയയുടെ വാക്കിന്റെ ശക്തിയാണ് അദ്ദേഹത്തിനെതിരെയുള്ള പ്രതിഷേധവും എതിർപ്പും നിലനിർത്തുന്നത്. സക്കറിയയാണ് നിലവിലെ സൗവർണപ്രതിപക്ഷം.\n1945 ജൂൺ അഞ്ചിന് മീനച്ചിൽ താലൂക്കിലെ പൈകയ്ക്കു സമീപം ഉരുളികുന്നത്താണ് പോൾ സക്കറിയ ജനിച്ചത്. മുണ്ടാട്ടുചുണ്ടയിൽ കുഞ്ഞച്ചനും ത്രേസ്യാക്കുട്ടിയുമാണ് മാതാപിതാക്കൾ. ഉരുളികുന്നം, കുരുവിക്കൂട് കവലയിലെ എസ്.ഡി.എൽ.പി. സ്‌കൂൾ, വിളക്കുമാടം സെന്റ് ജോസഫ് സ്‌കൂൾ എന്നിവിടങ്ങളിൽ പഠനം. തുടർന്ന് ബാംഗ്ലൂർ സെൻട്രൽ കോളേജിൽ നിന്നും പോസ്റ്റ് ഗ്രാജുവേറ്റ് ഡിഗ്രി കരസ്ഥമാക്കി. ബാംഗ്ലൂർ എം. ഇ എസ് കോളജ്, കാഞ്ഞിരപ്പള്ളി സെന്റ് ഡൊമിനിക്‌സ് കോളേജ് എന്നിവിടങ്ങളിൽ അധ്യാപകനായും സേവനമനുഷ്ഠിച്ചു.\nദൽഹിയിൽ കുറെക്കാലം പ്രസാധകൻ, കോളമിസ്റ്റ് എന്നീ നിലകളിൽ. ഏഷ്യാനെറ്റിന്റെ തുടക്കത്തിൽ സജീവമായി മാധ്യമവിമർശം ഉൾപ്പെടെയുള്ള പംക്തികൾ കൈകാര്യം ചെയ്തു. ഇപ്പോൾ തിരുവനന്തപുരത്ത് താമസം.\n‘ഭാസ്‌കരപട്ടേലരും എന്റെ ജീവിതവും’ എന്ന നോവലെറ്റ് അടിസ്ഥാനമാക്കി അടൂർ ഗോപാലകൃഷ്ണൻ സിനിമ സംവിധാനം ചെയ്തിട്ടുണ്ട് – വിധേയൻ. ജോസഫ് ഒരു പുരോഹിതൻ എന്ന തിരക്കഥ എഴുതിയിട്ടുണ്ട്. യാത്രാവിവരണം, ലേഖനങ്ങൾ, ചെറുകഥാസമാഹരങ്ങൾ എന്നീ വിഭാഗങ്ങളിലും സക്കറിയ കയ്യൊപ്പ് ചാർത്തിയിട്ടുണ്ട്. കേരള സാഹിത്യ അക്കാദമി അവാർഡ്, കേന്ദ സാഹിത്യ അക്കാദമി അവാർഡ്, ഒ.വി. വിജയൻ പുരസ്‌കാരം, കേരള സാഹിത്യ അക്കാദമിയുടെ വിശിഷ്ടാംഗത്വം, ഇന്ത്യൻ സോഷ്യൽ ക്ലബ് മലയാള വിഭാഗം പ്രശംസ പുരസ്‌കാരം ഉൾപ്പെടെ ചെറുതും വലുതുമായ നിരവധി ബഹുമതികൾ സക്കറിയയെ തേടി എത്തിയിട്ടുണ്ട്.\nമലയാളം ആദരിക്കുന്ന ചെറുകഥാകൃത്തും നോവലിസ്റ്റുമാണ് പോൾ സക്കറിയ എന്ന സക്കറിയ. സലാം അമേരിക്ക, ഒരിടത്ത്, ആർക്കറിയാം, ഒരു നസ്രാണി യുവാവും ഗൗളിശാസ്ത്രവും, ഭാസ്‌കരപട്ടേലരും എന്റെ ജീവിതവും, എന്തുണ്ടു വിശേഷം പീലാത്തോസേ?, കണ്ണാടി കാണ്മോളവും, സക്കറിയയുടെ കഥകൾ, പ്രെയ്‌സ് ദ ലോർഡ്, ബുദ്ധിജീവികളെക്കൊണ്ട് എന്ത് പ്രയോജനം?, ഇഷ്ടികയും ആശാരിയും, ഇതാണെന്റെ പേര് ഉൾപ്പെടെ നിരവധി കൃതികൾ. ലൈബ്രറി ഓഫ് കോൺഗ്രസിന്റെ പുസ്തകശേഖരത്തിൽ സക്കറിയയുടെ പതിമൂന്ന് കൃതികൾ ഉൾപ്പെടുത്തി\nഇംഗ്ലീഷിൽ ഭാസ്‌കരപട്ടേലർ ആൻഡ് അദർ സ്റ്റോറീസ് എന്ന ഇംഗ്ലീഷ് പുസ്തകത്തിന് പുറമെ ആദ്യ ഇംഗ്ലീഷ് നോവൽ എ സീക്രട്ട് ഹിസ്റ്ററി ഓഫ് കംപാഷൻ ഏതാനും മാസങ്ങൾക്ക് മുമ്പാണ് പുറത്തെത്തിയത്. ഏറെ ചർച്ച ചെയ്യപ്പെട്ട കൃതിയുമാണിത്.\nഫിക്ഷനിൽ നിന്നും നോൺ ഫിക്ഷനിലേക്ക് മാറാൻ ശ്രമിക്കുന്ന ഒരെഴുത്തുകാരന്റെ കഥ പറയുന്ന ഈ കൃതി സമകാലിക സാഹചര്യത്തിൽ ഏറെ പ്രസക്തമായ ഒരു നോവലാണ്. എന്നും വായനക്കാരെ അതിശയിപ്പിക്കാൻ സക്കറിയയുടെ രചനകൾക്ക് കഴിഞ്ഞിട്ടുണ്ട്. അത് അദ്ദേഹത്തിന്റെ രചനകളുടെ സവിശേഷതയാണ്.\nപ്രിയനന്ദനനൻ: ജീവിതാനുഭവങ്ങളുടെ സർവകലാശാല\nപി.കെ. മേദിനി: വിപ്ലവ ഗാനങ്ങളുടെ ചരിത്ര…\nടി.എന്.ജോയ്: ലോകത്തെ സൗന്ദര്യപ്പെടുത്താന് ശ്രമിച്ചയാള്\nപി.കെ. മേദിനി: വിപ്ലവ ഗാനങ്ങളുടെ ചരിത്ര ഗായിക


കളിക്കുന്നതിനിടെ സഹോദരിമാർ ഷോക്കേറ്റ് മരിച്ചു; കൊലപാതകം ആരോപിച്ച് നാട്ടുകാർ പിതാവിനെ കയ്യേറ്റം ചെയ്തു – News18 Malayalam\nകളിക്കുന്നതിനിടെ സഹോദരിമാർ ഷോക്കേറ്റ് മരിച്ചു; കൊലപാതകം ആരോപിച്ച് നാട്ടുകാർ പിതാവിനെ കയ്യേറ്റം ചെയ്തു\nകുട്ടികളുടെ മരണം കൊലപാതകമാണെന്നാണ് മാതാവ് ആരോപിക്കുന്നത്\nLast Updated : June 28, 2021, 07:51 IST\nകൊൽക്കത്ത: വീട്ടുമുറ്റത്ത് കളിക്കുന്നതിനിടെ പിഞ്ചു സഹോദരിമാർ ഷോക്കേറ്റ് മരിച്ചു. എട്ടും ആറും വയസുള്ള കുട്ടികൾക്കാണ് ദാരുണാന്ത്യം.പശ്ചിമ ബംഗാളിലെ ഖലേർപുൽ ഗ്രാമത്തിൽ ഇക്കഴിഞ്ഞ ശനിയാഴ്ചയായിരുന്നു സംഭവം. കളിച്ചു കൊണ്ടിരുന്ന കുട്ടികളുടെ അലർച്ച കേട്ടാണ് ഓടിയെത്തിയതെന്നാണ് ഇവരുടെ മുത്തശ്ശി പറയുന്നത്.\n'അലർച്ച കേട്ട് ഓടിയെത്തിയപ്പോൾ ഇലക്ട്രിക് വയറിൽ കുരുങ്ങിയ കുട്ടികളെയാണ് കണ്ടത്. ഒരുവിധത്തിൽ പവർ സപ്ലൈ വിച്ഛേദിക്കുകയും ചെയ്തു' എന്നായിരുന്നു ഇവരുടെ വാക്കുകള്. സംഭവസമയത്ത് വീട്ടിൽ മറ്റാരും ഉണ്ടായിരുന്നില്ലെന്നും ഇവർ വ്യക്തമാക്കിയിരുന്നു. പോസ്റ്റുമോർട്ടം റിപ്പോർട്ടിലും വൈദ്യുതാഘാതമാണ് കുട്ടികളുടെ മരണത്തിന് ഇടയാക്കിയതെന്ന് തെളി‍ഞ്ഞിട്ടുണ്ട്.\nAlso Read-പതിനാറുകാരിയുടെ ആത്മഹത്യ; 22കാരനെന്ന് വിശ്വസിപ്പിച്ച് സോഷ്യൽമീഡിയ വഴി സൗഹൃദം സ്ഥാപിച്ച 45കാരൻ അറസ്റ്റിൽ\nഅതേസമയം കുട്ടികളുടെ മരണം കൊലപാതകമാണെന്നാണ് മാതാവ് ആരോപിക്കുന്നത്. ഭർത്താവിന് മറ്റൊരു സ്ത്രീയുമായുള്ള ബന്ധത്തെ താൻ എതിർത്തിരുന്നു. ഇതിന്‍റെ ദേഷ്യത്തിൽ ഇയാൾ മക്കളെ കൊലപ്പെടുത്തിയെന്നാണ് ഇവർ ആരോപിച്ചത്. മാതാവിന്‍റെ ആരോപണങ്ങൾ വിശ്വസിച്ച നാട്ടുകാർ, മക്കളുടെ മരണവാർത്തയറിഞ്ഞ് സ്ഥലത്തെത്തിയ പിതാവിനെ കയ്യേറ്റം ചെയ്യുകയും ചെയ്തു. മക്കളെ കൊലപ്പെടുത്തി എന്നാരോപിച്ച് ക്രൂരമർദ്ദനമാണ് ഇയാൾക്ക് ഏൽക്കേണ്ടി വന്നത്.\nആരോപണങ്ങളെ തുടർന്ന് പിതാവിനെ പൊലീസ് ചോദ്യം ചെയ്യാനായി കസ്റ്റഡിയിലെടുത്തു. ഭാര്യ തന്നെ കുടുക്കാന് ശ്രമിക്കുകയാണെന്നാണ് ഇയാൾ പറയുന്നത്. സംഭവത്തിൽ പൊലീസ് അന്വേഷണം ആരംഭിച്ചിട്ടുണ്ട്. ഗാർഹിക പീഡനം, കൊലപാതകം എന്നീ കേസുകൾ രജിസ്റ്റർ ചെയ്താണ് അന്വേഷണം.\nFirst published: June 28, 2021, 07:51 IST\ndeathelectrocuted deathwest bengal


കൊവിഡ് 19: താമസവിസക്കാര്‍ക്ക് പ്രവേശനവിലക്ക് ഏര്‍പ്പെടുത്തി യുഎഇ\nTue Apr 13 2021 01:05:16 GMT+0530 (India Standard Time)\nവ്യാഴാഴ്ച ഉച്ചയ്ക്ക് 12 മണി മുതല് വിലക്ക് നിലവില് വരും. അവധിക്കായി നാട്ടിലെത്തിയ പ്രവാസികള്‍ക്ക് ഇന്നുമുതല് യുഎഇയില് പ്രവേശിക്കാന് കഴിയില്ല.\nNSH19 March 2020 4:19 AM GMT\nദുബയ്: ലോകമെമ്പാടും കൊവിഡ് 19 പടരുന്ന സാഹചര്യത്തില് താമസവിസക്കാര്‍ക്ക് യുഎഇ പ്രവേശനവിലക്കേര്‍പ്പെടുത്തി. വ്യാഴാഴ്ച ഉച്ചയ്ക്ക് 12 മണി മുതല് വിലക്ക് നിലവില് വരും. അവധിക്കായി നാട്ടിലെത്തിയ പ്രവാസികള്‍ക്ക് ഇന്നുമുതല് യുഎഇയില് പ്രവേശിക്കാന് കഴിയില്ല. എല്ലാത്തരം വിസക്കാര്‍ക്കും വിലക്ക് ബാധകമാണ്. ഇപ്പോള് വിദേശത്തുള്ള താമസവിസക്കാര്‍ക്ക് വ്യാഴാഴ്ച ഉച്ചയ്ക്ക് 12 മണിക്ക് ശേഷം യുഎഇയില് പ്രവേശിക്കാന് കഴിയില്ല.\nനിലവില് രണ്ടാഴ്ചത്തേക്കാണ് താമസവിസക്കാര്‍ക്കും പ്രവേശനവിലക്കേര്‍പ്പെടുത്തിയിരിക്കുന്നത്. എന്നാല്, കൊറോണ വൈറസ് പടരുന്നതിന്റെ തീവ്രതയനുസരിച്ച് വിലക്ക് കാലാവധി നീട്ടിയേക്കും. സന്ദര്‍ശകവിസ, വാണിജ്യ വിസ ഉള്‍പ്പെടെയുള്ള വിഭാഗങ്ങളില്‍പെടുന്നവര്‍ക്ക് യുഎഇ കഴിഞ്ഞദിവസം മുതല് പ്രവേശനവിലക്കേര്‍പ്പെടുത്തിയിരുന്നു. ഇതാദ്യമായാണ് താമസവിസക്കാര്‍ക്ക് യുഎഇ പ്രവേശനവിലക്ക് ഏര്‍പ്പെടുത്തുന്നത്.\nCovid 19 UAE entry ban visa for residents


Titane / ടീറ്റാൻ (2021) - എംസോൺ\nഎംസോൺ റിലീസ് – 2993\nസംവിധാനം Julia Ducournau\n2021-ല് ജൂലിയ ഡൂകൗർനൗ (റോ (2016)) സംവിധാനം ചെയ്തു പുറത്തിറങ്ങിയ ഒരു ഫ്രഞ്ച്-ബെല്‍ജിയന് ചലച്ചിത്രമാണ് “ടീറ്റാന്” ചിത്രം 2021ലെ കാന്‍സ് ഫിലിം ഫെസ്റിവലില് ഏറ്റവും മികച്ച ചിത്രത്തിനുള്ള “പാം ഡോ” പുരസ്ക്കാരം ലഭിക്കുകയുണ്ടായി. 2021ലെ ഓസ്ക്കാറിലെ മികച്ച അന്താരാഷ്ട്ര ചിത്രത്തിനുള്ള ഫ്രാന്‍സിന്റെ എന്‍ട്രി കൂടിയായിരുന്നു ചിത്രം.\nകുട്ടിക്കാലത്ത് ഒരു വാഹനാപകടത്തില് പെട്ടതിന് ശേഷം അലക്സിയയുടെ തലയില് ഒരു ടൈറ്റാനിയം പ്ലേറ്റ് പിടിപ്പിക്കുന്നു. ശേഷം അവളുടെ സ്വഭാവത്തില് വിചിത്രമായ പെരുമാറ്റങ്ങള് വന്ന് തുടങ്ങുന്നു. അലക്സിയ ഒരു യുവതിയായ ശേഷം ഒരു പ്രശ്നത്തില് ചെന്ന് ചാടുന്നു. ഇത് മൂലം അവള് വേഷം മാറി, ഒരു ഫയര്‍മാനായ വിന്‍സെനന്റിന്റെ കൂടെ താമസിക്കേണ്ടി വരുന്നു. തുടര്‍ന്നുണ്ടാവുന്ന വിചിത്രമായ സംഭവങ്ങളാണ് സിനിമ. ബാഹ്യമായി കാണുന്ന കഥ കൂടാതെ ഒട്ടനവധി അതിവായനകള്‍ക്കുള്ള കാര്യങ്ങള് ചിത്രം തുറന്നിടുന്നുണ്ട്. കാണുന്ന ഓരോരുത്തര്‍ക്കും ഓരോ രീതിയില് ചിത്രത്തെ വ്യാഖ്യാനം ചെയ്യാവുന്നതാണ്.\nപലര്‍ക്കും അസ്വസ്ഥത ഉളവാക്കാന് സാദ്ധ്യതയുള്ള അനവധി സീനുകളും, വയലൻസും, നഗ്നതയും സിനിമയില് ഉള്ളതിനാല് 18 ന് വയസ്സിന് മുകളിലുള്ളവര് മാത്രം സിനിമ കാണാന് നിര്‍ദ്ദേശിക്കുന്നു.\nFiled Under: Drama, French, Horror, MsoneGold, Sci-Fi Tagged: Elvin John Paul


പോകാം അഗുംബെ; എത്തും രാജവെമ്പാലകൾ നേര്‍ക്കു നേര്!|Agumbe Rainforest Research Station\nപോകാം അഗുംബെ; എത്തും രാജവെമ്പാലകൾ നേര്‍ക്കു നേര്!\nമനോരമ ലേഖകൻ June 06, 2020 08:55 AM IST\nമണ്‍സൂണ് തുടങ്ങി. ഇനിയിപ്പോള് മഴക്കാല യാത്രകളുടെ സമയമാണ്. തുള്ളിക്കൊരു കുടം കണക്കില് നിറഞ്ഞു പെയ്യുന്ന മഴയത്ത് കുട ചൂടാതെ കാടും മലയും കയറി നനഞ്ഞു നടക്കാന് 'ദക്ഷിണേന്ത്യയുടെ ചിറാപുഞ്ചി' എന്നറിയപ്പെടുന്ന അഗുംബെയേക്കാള് പറ്റിയ സ്ഥലം വേറെയില്ല.കർണാടകയിലെ മൽനാട് മേഖലയില് ഷിമോഗ ജില്ലയിലെ തീര്‍ത്ഥഹള്ളി താലൂക്കിലാണ് അഗുംബെ എന്ന കൊച്ചുഗ്രാമം. സോമേശ്വര ഘട്ടിന്‍റെ മുകൾ ഭാഗത്തുള്ള പീഠഭൂമിയിൽ സ്ഥിതി ചെയ്യുന്ന ആഗുംബെ മഴക്കാടുകളും വെള്ളച്ചാട്ടങ്ങളും നദികളും വന്യജീവികളും നിറഞ്ഞ ജൈവസമൃദ്ധി വഴിഞ്ഞൊഴുകുന്ന പ്രദേശമാണ്.\nഇവിടത്തെ മറ്റൊരു പ്രധാന പ്രത്യേകതയാണ് രാജവെമ്പാലകളുടെ സാന്നിധ്യം. ലോകത്തെ വിഷപ്പാമ്പുകളില് ഏറ്റവും നീളം കൂടിയ ഇനമായ ഇവ വേനല്‍ക്കാലത്താണ് കൂടുതല് ഊര്‍ജ്ജസ്വലരാവുക. ഇണ തേടി പുറത്തിറങ്ങുന്ന പാമ്പുകളുടെ ഈ രാജാവിനെ അവയുടെ സ്വാഭാവിക ആവാസ വ്യവസ്ഥയില്‍ത്തന്നെ നേര്‍ക്കു നേര് കാണാനാവുക എന്നത് ഇവിടെയെത്തുന്ന സഞ്ചാരികളെ കാത്തിരിക്കുന്ന ഒരു അപൂര്‍വ്വ ഭാഗ്യമാണ്.\nപാമ്പുകള്‍ക്ക് വേണ്ടി ഒരു ഗവേഷണ കേന്ദ്രം\nവെറും അഞ്ഞൂറു പേര് മാത്രമാണ് അഗുംബെയില് വസിക്കുന്നത്. വനവിഭവങ്ങളെയും കൃഷിയെയും ആശ്രയിച്ചാണ് ഇവരുടെ ജീവിതം. ജന്തുജാലങ്ങളെ മനുഷ്യര്‍ക്ക് സമാനമായി കണ്ടു പെരുമാറുന്ന ജനവിഭാഗമാണ് ഇവിടുത്തെ ഗ്രാമീണര്. 1971-ല് ഇവിടെയെത്തിയ ഇന്ത്യന് പാമ്പു ഗവേഷകനാണ് ഇവിടെ ആദ്യമായി രാജവെമ്പാലകളുടെ സാന്നിധ്യം തിരിച്ചറിഞ്ഞത്. തുടര്‍ന്ന് 2005-ല് പാമ്പുകളെക്കുറിച്ചുള്ള പഠനത്തിനായി അദ്ദേഹത്തിന്‍റെ നേതൃത്വത്തില് അഗുംബെ റെയിന്‍ഫോറസ്റ്റ് റിസര്‍ച്ച് സ്റ്റേഷന്(ARRS) സ്ഥാപിക്കപ്പെട്ടു.\nമഴക്കാടുകളുടെ പരിസ്ഥിതി, ബിഹേവിയറൽ ആൻഡ് പോപ്പുലേഷൻ ഇക്കോളജി, ഫിനോളജി, ജിയോ ഇൻഫോർമാറ്റിക്സ്, സോഷ്യൽ ഇക്കണോമിക്സ് എന്നിങ്ങനെ അനവധി വിഷയങ്ങളില് ഗവേഷണം നടത്താന് സൗകര്യം ചെയ്തു കൊടുക്കുന്ന സ്ഥാപനമാണ് ഇത് ഇന്ന്. ഫീല്‍ഡ് റിസര്‍ച്ച് നടത്താന് താല്പര്യം ഉള്ളവര്‍ക്കായി ഇന്റേണ്‍ഷിപ്പ് പോലെയുള്ള പ്രോഗ്രാമുകളും സംഘടിപ്പിക്കുന്നുണ്ട്.\nവനത്തിന്‍റെയും വന്യജീവികളുടെയും സുരക്ഷയ്ക്ക് ഒരു തരി പോലും പോറലേല്‍ക്കാതെയാണ് ഗവേഷണ കേന്ദ്രത്തിന്‍റെ പ്രവര്‍ത്തനം.\nഅഗുംബെയില് സഞ്ചാരികള്‍ക്കായി ഒട്ടനവധി മനോഹരമായ കാഴ്ചകളും അനുഭവങ്ങളും കാത്തു വച്ചിരിക്കുന്നു. പശ്ചിമഘട്ടത്തിലെ ഏറ്റവും ഉയര്‍ന്ന കൊടുമുടിയില് കയറി അങ്ങകലെ അറബിക്കടലില് സൂര്യന് അസ്തമിക്കുന്ന കാഴ്ച ഒരിക്കലും മറക്കാനാവാത്ത അനുഭവമായിരിക്കും. ഇന്ത്യയിലെ ഏറ്റവും വലിയ വെള്ളച്ചാട്ടങ്ങളില് ഒന്നായ ബര്‍കാനയും ഒനാകെ അബ്ബി, ജോഗിഗുണ്ടി, കൂടലു തീര്‍ത്ഥ വെള്ളച്ചാട്ടങ്ങളും അതിമനോഹരങ്ങളാണ്. പതിനാലാം നൂറ്റാണ്ടില് നിര്‍മ്മിച്ചതെന്ന് കരുതപ്പെടുന്ന ഗോപാലകൃഷ്ണ ക്ഷേത്രത്തിലെ 108 പടികളും കാണേണ്ട കാഴ്ചയാണ്.\nഇവ കൂടാതെ കുന്ദാദ്രി, കുടജാദ്രി മലകളും അടുത്തു തന്നെയുള്ള സന്ദര്‍ശിക്കാന് പറ്റിയ ഇടങ്ങളാണ്.\nനവംബർ മുതൽ ഫെബ്രുവരി വരെയുള്ള സമയമാണ് പ്രത്യേക ബുദ്ധിമുട്ടുകള് ഒന്നും ഇല്ലാതെ അഗുംബെ സന്ദര്‍ശിക്കാന് ഏറ്റവും നല്ലത്. 95 കിലോമീറ്റർ അകലെയുള്ള മംഗളൂരു വിമാനത്താവളമാണ് ഏറ്റവും അടുത്തുള്ള വിമാനത്താവളം. ഏറ്റവും അടുത്തുള്ള റെയിൽ‌വേ സ്റ്റേഷനാവട്ടെ, 50 കിലോമീറ്റർ അകലെയുള്ള ഉഡുപ്പി റെയിൽ‌വേ സ്റ്റേഷനാണ്.


21 ദീപങ്ങള് മിഴിതുറന്നു; ഇനി തലസ്ഥാനത്ത് ഒരാഴ്ച സിനിമാക്കാലം\nFirst Published Dec 9, 2016, 4:03 PM IST\n21 ദീപങ്ങള് മിഴി തുറന്നു. ഇനി ഒരാഴ്ച തലസ്ഥാനത്ത് സിനിമാകാലം. ചലച്ചിത്ര മേളയുടെ വികസനം സംസ്ഥാനത്തിന്റെ സാമ്പത്തിക പുരോഗതിക്കുകൂടി മുതല്‍കൂട്ടാണെന്ന് മേള ഉദ്ഘാടനം ചെയ്ത മുഖ്യമന്ത്രി പറഞ്ഞു. ചലച്ചിത്ര മേളക്ക് സ്ഥിരം വേദിയെന്ന സ്വപ്നം ഉടന് സാക്ഷാത്കരിക്കുമെന്ന് മന്ത്രി എ.കെ ബാലന് പറഞ്ഞു. മികച്ച മലയാള സിനിമകളെ അന്തര്‍ദേശീയ മേളകളിലെത്താനായി സ്ഥിരം സംവിധാനം സര്‍ക്കാര് ആവിഷ്കരിച്ചതായും മന്ത്രി പറഞ്ഞു.\n1996ല് ഉണ്ടായ ഒരു അനുഭവം വിവരിച്ചായിരുന്നു മുഖ്യാതിഥി അമോല് പരേക്കറുടെ പ്രസംഗം. ഭിന്നലിംഗക്കാരെക്കുറിച്ചുള്ള ദായിറ എന്ന സിനിമയ്ക്ക് അന്ന് ചലച്ചിത്രമേളയില് അനുമതി നിഷേധിച്ചിരുന്നു. ഇന്ന് ഭിന്നലിംഗക്കാരെ കുറിച്ചുള്ള പ്രത്യേക പാക്കേജ് മേളയില് ഉള്‍പ്പടുത്തിയതിലെ സന്തോഷം അദ്ദേഹം പങ്കുവച്ചു. അഞ്ചു വര്‍ഷത്തിനുള്ളില് സാംസ്കാരിക രംഗത്ത് 2,500 കോടിയുടെ നിക്ഷേപമുണ്ടാകുമെന്ന് ധനമന്ത്രി തോമസ് ഐസക്ക് പറഞ്ഞു. വിഖ്യാത ചെക്കോസ്ലോവോക്യന് സംവിധായകന് ജെറിമെന്‍സിലിന് ലൈഫ് ടൈം അച്ചീവ്മെന്റ് അവാര്‍ഡ് മുഖ്യമന്ത്രി സമ്മാനിച്ചു. തുടര്‍ന്ന് കലാ സാംസ്കാരിക പരിപാടികള് അരങ്ങേറി. പലായത്തിന്റെ കഥപറയുന്ന അഫ്ഗാന് സിനിമ പാര്‍ട്ടിനായിരുന്നു ഉദ്ഘാടന ചിത്രം.


ആ കിടിലന് ഫീച്ചര് 'വ്യൂ വണ്‍സ്' വാട്ട്സ്ആപ്പില് വന്നു; നിങ്ങള്‍ക്ക് കിട്ടിയോ എന്ന് പരിശോധിക്കൂ.! - Media Vision News\nആ കിടിലന് ഫീച്ചര് ‘വ്യൂ വണ്‍സ്’ വാട്ട്സ്ആപ്പില് വന്നു; നിങ്ങള്‍ക്ക് കിട്ടിയോ എന്ന് പരിശോധിക്കൂ.!\nഒരാള്‍ക്ക് ഒരു ചിത്രമയക്കുന്നു. അതയാള് കണ്ടു കഴിഞ്ഞാലുടന് അയാളുടെ ഫോണില് നിന്നും പോകണമെന്ന് അയച്ചയാള് ആഗ്രഹിക്കുന്നുണ്ടെങ്കില് അതിനുള്ള ഓപ്ഷന് വാട്ട്‌സ് ആപ്പ് ഇപ്പോള് അവതരിപ്പിക്കുന്നു. പിക്ചര് മാത്രമല്ല വീഡിയോയും ഇങ്ങനെ അയയ്ക്കാം. ഇന്‍സ്റ്റാഗ്രാമിനു സമാനമായ ഫീച്ചറാണിത്. വ്യൂ വണ്‍സ് എന്ന പേരിലാണിത് അറിയപ്പെടുന്നത്. ഈ ഫീച്ചര് ഉപയോഗിച്ച് ഫോട്ടോ അയയ്ക്കുമ്പോള്, റിസീവര് അത് തുറക്കുകയും പിന്നീട് ചാറ്റ് വിട്ടു പോയി കഴിഞ്ഞാല് അത് അപ്രത്യക്ഷമാവുകയും ചെയ്യും.\nവ്യൂ വണ്‍സ് എന്ന പേരിലുള്ള ഫീച്ചര് ഉപയോഗിച്ച് അയയ്ക്കുന്ന ഒരു ഫോട്ടോയും വീഡിയോയും സ്വീകര്‍ത്താവിന്റെ ഫോട്ടോകളിലേക്കോ ഗാലറിയിലേക്കോ സേവ് ആകില്ലെന്ന് വാട്ട്‌സ്ആപ്പ് സ്ഥിരീകരിച്ചു. സന്ദേശങ്ങള് അയച്ചതോ സ്വീകരിച്ചതോ ആയ ഫോട്ടോകളോ വീഡിയോകളോ ഫോര്‍വേഡ് ചെയ്യാനോ സേവ് ചെയ്യാനോ സ്റ്റാര് ചെയ്യാനോ ഷെയര് ചെയ്യാനോ അനുവദിക്കില്ല. ഫോട്ടോയോ വീഡിയോയോ അയച്ച് 14 ദിവസത്തിനുള്ളില് നിങ്ങള് തുറക്കുന്നില്ലെങ്കില്, ചാറ്റില് നിന്ന് മീഡിയ ഡിലീറ്റാകുമെന്നും പറയുന്നു. എങ്കിലും, ബാക്കപ്പ് സമയത്ത് മെസേജ് വായിക്കാതെ തുടരുകയാണെങ്കില്, ബാക്കപ്പില് നിന്ന് ഇത് പുനഃസ്ഥാപിക്കാന് കഴിയും. ഫോട്ടോയോ വീഡിയോയോ തുറന്നിട്ടുണ്ടെങ്കില്, മീഡിയ ബാക്കപ്പില് ഉള്‍പ്പെടുത്തുകയില്ല.\nമീഡിയ അപ്രത്യക്ഷമാകുന്നതിനുമുമ്പ് സ്‌ക്രീന്‍ഷോട്ട് ചെയ്യാനോ സ്‌ക്രീന് റെക്കോര്‍ഡിംഗ് എടുക്കാനോ വാട്ട്‌സ്ആപ്പ് അനുവദിക്കുന്നു. കൂടാതെ, ആരെങ്കിലും സ്‌ക്രീന്‍ഷോട്ടോ സ്‌ക്രീന് റെക്കോര്‍ഡോ എടുക്കുകയാണെങ്കില് വ്യക്തിക്ക് അറിയിപ്പ് ലഭിക്കുകയുമില്ല.\nഅത് അപ്രത്യക്ഷമാകുന്നതിനുമുമ്പ് ഒരാള്‍ക്ക് ക്യാമറയോ മറ്റേതെങ്കിലും ഉപകരണമോ ഉപയോഗിച്ച് മീഡിയയുടെ ഫോട്ടോയോ വീഡിയോയോ എടുക്കാന് കഴിയുമെന്നും വാട്ട്‌സ്ആപ്പ് മുന്നറിയിപ്പ് നല്‍കുന്നു. എന്‍ക്രിപ്റ്റ് ചെയ്ത മീഡിയ നിങ്ങള് അയച്ചതിന് ശേഷം വാട്ട്‌സ്ആപ്പിന്റെ സെര്‍വറുകളില് കുറച്ച് ആഴ്ചകള് സംഭരിക്കാനിടയുണ്ടെന്ന് കമ്പനി പറയുന്നു.\nവാട്ട്‌സ്ആപ്പില് വ്യൂ വണ്‍സ് മീഡിയ എങ്ങനെ അയയ്ക്കാം?\nഘട്ടം 1: വാട്ട്‌സ്ആപ്പ് തുറന്ന് അറ്റാച്ച്‌മെന്റ് ഐക്കണില് ടാപ്പുചെയ്യുക.\nഘട്ടം 2: ഗ്യാലറിയിലേക്ക് പോയി നിങ്ങളുടെ കോണ്‍ടാക്റ്റിലേക്ക് അയയ്‌ക്കേണ്ട ഫോട്ടോ അല്ലെങ്കില് വീഡിയോ തിരഞ്ഞെടുക്കുക.\nഘട്ടം 3: ഇത് തിരഞ്ഞെടുത്ത ശേഷം, ‘ഒരു അടിക്കുറിപ്പ് ചേര്‍ക്കുക’ ബാറില് ഒരു ക്ലോക്ക് പോലുള്ള ഐക്കണ് കാണാം, വ്യൂ വണ്‍സ് ഫീച്ചര് പ്രവര്‍ത്തനക്ഷമമാക്കാന് അതില് ടാപ്പുചെയ്യുക. തുടര്‍ന്ന് ‘ഫോട്ടോ സെറ്റ് ടു വണ്‍സ് വ്യൂ’ എന്ന് പറയുന്ന ഒരു മെസേജ് ആപ്പ് കാണിക്കും. ഇനി സുഹൃത്തുക്കള്‍ക്കും കുടുംബാംഗങ്ങള്‍ക്കും അപ്രത്യക്ഷമാകുന്ന ഫോട്ടോകള് അയയ്ക്കാം.\nPrevious articleവിവാഹ സത്കാരത്തിനെത്തിയ 16 പേര് മിന്നലേറ്റ് മരിച്ചു; വരനും പരിക്കേറ്റു\nNext articleചെറിയ നോച്ച്, 25W ഫാസ്റ്റ് ചാർജിങ്; ഐഫോൺ 13 സീരീസിെൻറ വിശേഷങ്ങൾ അറിയാം…


നടന് മണിയന് പിള്ള രാജുവിന്റെ മകന് സച്ചിന് വിവാഹിതനായി. ശംഖുമുഖം ദേവി ക്ഷേത്രത്തില് വെച്ചാണ് വിവാഹചടങ്ങ് നടന്നത്. ഐശ്വര്യ പി നായരാണ് വധു. ഇരുകുടുംബത്തിലേയും അടുത്ത ബന്ധുക്കളാണ് ചടങ്ങില് പങ്കെടുത്തത്.\nസുഹൃത്തുക്കള്‍ക്കും സിനിമാ പ്രവര്‍ത്തകര്‍ക്കും പ്രമുഖര്‍ക്കുമായി നാളെ തിരുവനന്തപുരത്ത് വെച്ച് റിസപ്ഷന് നടക്കും.\nTags: Maniyanpilla Raju, marriage, son


ഭഗവദ്ഗീത ജ്ഞാനേശ്വരി ഭാഷ്യത്തില് നിന്ന് അദ്ധ്യായം പതിനേഴ് ശ്രദ്ധാത്രയവിഭാഗയോഗം ശ്ലോകം 17 – 5, 6\nതപ്യന്തേ യേ തപോ ജനാഃ\nമാം ചൈവാന്തഃ ശരീരസ്ഥം\nതാന് വിദ്ധ്യാസുര നിശ്ചയാന്.\nദംഭം, അഹങ്കാരം എന്നിവയോടുകൂടിയവരും അഭിലാഷം, ആസക്തിബലം എന്നിവയുള്ളവരും ദേഹത്തെ നിലനിറുത്തുന്നതില് സഹായിക്കുന്ന പഞ്ചഭൂതസമൂഹത്തെയും അന്തര്യാമിയായി സ്ഥിതിചെയ്യുന്ന എന്നെത്തന്നെയും ക്ലേശിപ്പിക്കുന്നവരും അവിവേകികളുമായ ആരൊക്കെ ശാസ്ത്രത്തില് വിധിക്കപ്പെട്ടിട്ടില്ലാത്തതും ക്രൂരവുമായ തപസ്സ് ആചരിക്കുന്നുവോ അവരൊക്കെ ആസുരപ്രകൃതികളാണെന്ന് മനസ്സിലാക്കുക.\nഇനിയും മറ്റു ചിലരുണ്ട്. അവര് ശാസ്ത്രം എന്ന പദം തന്നെ ശരിക്കും ഉച്ചരിക്കാന് കഴിവില്ലാത്തവരാണ്. എന്നാല് അവര് ശാസ്ത്രങ്ങളില് നിഷ്ണാതന്മാരായവരെ തങ്ങളുടെ അടുത്തെങ്ങും വരാന്‍പോലും അനുവദിക്കുകയില്ല. അവര് ഈശ്വരാരാധന നടത്തുന്ന ശ്രേഷ്ഠജനങ്ങളെ പരിഹസിക്കുന്നു. പണ്ഡിതന്മാരെ നിന്ദിക്കുന്നു. ധനത്തിന്‍റെ ദുര്‍മ്മദംകൊണ്ട് അഹങ്കാരികളായ അവര് നാസ്തികന്മാരുടെ തപശ്ചര്യകള് പിന്തുടരുന്നു. വെട്ടുകത്തി ഉപയോഗിച്ച് തന്‍റേയും മറ്റുള്ളവരുടേയും ശരീരത്തില്‍നിന്ന് രക്തവും മാംസവും എടുത്ത് യജ്ഞപാത്രങ്ങള് നിറയ്ക്കുന്നു, അത് എരിയുന്ന യാഗാഗ്നിയിലേക്കു ചൊരിഞ്ഞ് ക്ഷുദ്രദേവതകള്‍ക്ക് നൈവേദ്യമായി അര്‍പ്പിക്കുന്നു. ഈ ക്ഷുദ്രദേവതകളില്‍നിന്നും വരങ്ങള് ലഭിക്കുന്നതിനായി അവര് വാരത്തോളം നീണ്ടുനില്ക്കുന്ന നിരാഹാരവ്രതം അനുഷ്ഠിക്കുകയും ശപഥം നിറവേറ്റുന്നതിനായി ശിശുക്കളെ ബലിയര്‍പ്പിക്കുകയും ചെയ്യുന്നു.\nഅല്ലയോ സുജ്ഞാനനായ അര്‍ജ്ജുന, അവര് തമോഗുണംകൊണ്ടു നിറഞ്ഞ ഹൃദയമാകുന്ന ഭൂതലത്തില് ആത്മപീഡനത്തിന്‍റേയും പരപീഡനത്തിന്‍റേയും വിത്തുകള് വിതയ്ക്കുകയും അതിന്‍റേതായ ഫലങ്ങള് കൊയ്യുകയും ചെയ്യുന്നു. ആസുരീവര്‍ഗ്ഗത്തില്‍പെട്ട ഇപ്രകാരമുള്ളവരുടെ അവസ്ഥ, സംസാരമാകുന്ന സാഗരത്തില്‍പെട്ട് വിവേകശക്തിയാകുന്ന കൈകളില്ലാതെ ഉഴലുകയും ജ്ഞാനമാകുന്ന തോണിയില് കയറാന് വിസമ്മതിക്കുകയും ചെയ്യുന്ന ഒരുവന്‍റേതുപോലെയാണ്. ഇവര് ജ്ഞാനിയാകുന്ന ഭിഷഗ്വരന് നല്‍കുന്ന ജ്ഞാനമാകുന്ന ഔഷധത്തെ തട്ടിത്തെറിപ്പിച്ച് രോഗത്തിന്‍റെ വേദനകൊണ്ട് ഞെരിപിരിക്കൊള്ളുന്നവരാണ്. ഇവര് കണ്ണുകടികൊണ്ട് മറ്റുള്ളവരുടെ ഉയര്‍ച്ച കാണാന് ശക്തിയില്ലാതെ, സ്വന്തം കണ്ണുകുത്തിപ്പൊട്ടിച്ച് വീട്ടിലിരിക്കുന്ന അന്ധന്മാരെപ്പോലെയാണ്. ഈ ആസുരീവര്‍ഗ്ഗക്കാര് ശാസ്ത്രങ്ങളെ നിന്ദയോടെ നിരാകരിച്ച് മോഹമാകുന്ന കാനനത്തില് അലക്ഷ്യമായി അലഞ്ഞുതിരിഞ്ഞു നടക്കുന്നു. കാമത്തിന്‍റെ ആജ്ഞാനുവര്‍ത്തികളായി പ്രവര്‍ത്തിക്കുന്ന ഇവര് ക്രോധവലയത്തില്‍പ്പെട്ട് മറ്റുള്ളവരെ കൊല്ലുന്നതിനും മടിക്കുന്നില്ല. എന്നുതന്നെയുമല്ല, അവരുടെ ദേഹത്തില് ദേഹിയായി വസിക്കുന്ന എന്നെ കഷ്ടപ്പാടുകളാകുന്ന പാറക്കഷണങ്ങളുടെ കൂമ്പാരത്തിനിടയില് താഴ്ത്തി പീഡിപ്പിക്കുകയും ചെയ്യുന്നു.\nഅവരുടേയും മറ്റുള്ളവരുടേയും ദേഹത്തെ ദ്രോഹിക്കുമ്പോള് അവരില് ദേഹിയായി കുടികൊള്ളുന്ന എന്നെയാണ് അവര് വേദനിപ്പിക്കുന്നത്. ഇപ്രകാരമുള്ള പാപികളെപ്പറ്റി പറയുന്നതുതന്നെ പാപമാണ്. എന്നാല് അവരെ നിനക്ക് ഒഴിവാക്കുവാന് വേണ്ടി പറഞ്ഞതാണ്. സ്വന്തം കരങ്ങള്‍കൊണ്ടു ശവശരീരത്തെ എടുത്തുമാറ്റേണ്ടിവരും. മ്ലേച്ഛന്മാരെ സ്പര്‍ശിക്കാതിരിക്കാന് വേണ്ടി അവരോട് മധുരമായി സംസാരിക്കേണ്ടിവരും. ശരീരത്തിലുള്ള അഴുക്കു തന്നത്താന് കഴുകിക്കളയേണ്ടിവരും. ഇതൊക്കെ ചെയ്യുന്നത് ശുദ്ധിവരുത്തുന്നതിനു വേണ്ടിയാണ്. അതുകൊണ്ട് ഇതൊന്നും അശുദ്ധമായ പ്രവൃത്തികളായി ആരും കണക്കാക്കുകയില്ല. അതുപോലെ ആസുരീപ്രകൃതികളെപ്പറ്റി വിവരിച്ചത് അവരുമായുള്ള സമ്പര്‍ക്കം ഇല്ലാതാക്കാന് വേണ്ടിയായതിനാല് അതില് പശ്ചാത്തപിക്കേണ്ടിവരുന്നില്ല. അപ്രകാരമുള്ളവരെ ദൂരെക്കാണുമ്പോള് എന്നെ സ്തുതിക്കുകയല്ലാതെ മറ്റു പ്രതിവിധികളൊന്നുമില്ല. അതുകൊണ്ട് സത്ത്വഗുണത്തെ അഭിവൃദ്ധിപ്പെടുത്തുവാന് വേണ്ടി നീ അനവരതം പ്രയത്നിക്കണം.\nസത്ത്വഗുണവര്‍ദ്ധനവിന് അനുകൂലമായ വിധത്തിലുള്ള സഹവാസം നടത്തുകയും അതിനെ പോഷിപ്പിക്കുന്ന ആഹാരം കഴിക്കുകയും ചെയ്യണം. ഒരുവന്‍റെ സ്വഭാവരൂപീകരണത്തില് അവന് കഴിക്കുന്ന ആഹാരം വലിയ ഒരു പങ്കുവഹിക്കുന്നു. നിര്‍മ്മദനായ ഒരുവന് മദ്യം കഴിക്കുമ്പോള് ഉന്മത്തനാകുന്നതു നീ കണ്ടിട്ടില്ലേ? നീ കഴിക്കുന്ന ആഹാരത്തിന്‍റെ ന്യൂനതകൊണ്ട് കഫാധിക്യവും ചുമയും ഉണ്ടാകാറില്ലേ? ജ്വരമുള്ളവര് പാലു കുടിക്കുമ്പോള് ജ്വരം കൂടുകയല്ലേ ചെയ്യുന്നത്? ഒരു കവിള് അമൃത് അമരത്വം നല്‍കുമ്പോള് ഒരു വിഷം മരണഹേതുകമാകുന്നു. അതുപോലെ നാം കഴിക്കുന്ന ആഹാരം ശരീരത്തിലുള്ള രക്തമാംസാദി ധാതുക്കളെ അഭിവൃദ്ധിപ്പെടുത്തുകയും അവ മനുഷ്യമനസ്സിന്‍റെ അന്തര്‍ഭാവങ്ങളെ പരിപോഷിപ്പിക്കുകയും ചെയ്യുന്നു. ജലം നിറഞ്ഞ കുടം ചൂടുപിടിക്കുമ്പോള് ജലവും ചൂടുപിടിക്കുന്നതുപോലെ ചിത്തവൃത്തി ഈ ധാതുക്കളെക്കൊണ്ട് നിബന്ധിക്കപ്പെടുന്നു. സാത്ത്വികാഹാരം കഴിച്ചാല് അത് സത്ത്വഗുണത്തെ പരിപോഷിപ്പിക്കുന്നു. മറ്റുവിധത്തിലുള്ള ഭക്ഷണം കഴിച്ചാല് രജസ്തമോഗുണങ്ങള് പരിപുഷ്ടമാകുന്നു. സാത്ത്വികാഹാരം എന്താണെന്നും, രാജസികവും താമസികവുമായ ആഹാരത്തിന്‍റെ ലക്ഷണങ്ങള് എന്തൊക്കെയാണെന്നും ഞാന് നിന്നോട് പറയാം. ശ്രദ്ധിച്ചു കേള്‍ക്കുക.


Fr.Augustine Vattoli response in close encounter | 99 ആടുകളെ വിട്ടായാലും ഒരാടിന്റെ രോദനം കേൾക്കണമെന്ന് പഠിപ്പിച്ച ക്രിസ്തുവിന്റെ പാഠമാണ് പിന്തുടരുന്നത്; സീറോ-മലബാർ സഭാ ഭൂമി വിവാദത്തിലായാലും കന്യാസ്ത്രീപീഡനക്കേസിലായാലും ഇരകൾക്കൊപ്പം നിൽക്കണമെന്നാണ് ദർശനം; സഭയ്‌ക്കെതിരെ യുദ്ധത്തിനല്ല അതീജീവനത്തിനാണ് പുറപ്പാട്; തെറ്റിദ്ധാരണകളുടെ പുറത്താണ് തനിക്കെതിരെ സഭാനേതൃത്വം കാരണം കാണിക്കൽ നോട്ടീസ് അയച്ചതെന്നും വൈദിക സ്ഥാനത്ത് നിന്ന് പുറത്താക്കുമെന്ന് കരുതുന്നില്ലെന്നും അഗസ്റ്റിൻ വട്ടോളി - MarunadanMalayali.com\nNovember 26, 2018 | 01:02 PM IST | Permalink\nകൊച്ചി: കന്യാസ്ത്രീയെ പീഡിപ്പിച്ച കേസിൽ ബിഷപ്പ് ഫ്രാങ്കോയ്ക്ക് എതിരെ സേവ് ഔർ സിസ്റ്റേഴ്സിന്റെ പേരിൽ സമരത്തിനിറങ്ങിയ എറണാകുളം-അങ്കമാലി അതിരൂപതയിലെ ഫാ.അഗസ്റ്റിൻ വട്ടോളിക്കെതിരെ അച്ചടക്ക നടപടിയുടെ വാളോങ്ങിയിരിക്കുകയാണ് സീറോ-മലബാർ സഭാ നേതൃത്വം. ഫാദർ അഗസ്റ്റിൻ വട്ടോളിക്ക് കാരണം കാണിക്കൽ നോട്ടീസും മുന്നറിയിപ്പുമാണ് നൽകിയിരിക്കുന്നത്. തനിക്കെതിരെ സഭ പുറപ്പെടുവിച്ച നോട്ടീസ് ചില തെറ്റിദ്ധാരണകളുടെ പുറത്താണെന്നാണ് ഫാ.അഗസ്റ്റിൻ വട്ടോളിയുടെ പ്രതികരണം. വൈദികനെന്ന നിലയിൽ പുറത്താക്കാനുള്ള നീക്കത്തിന്റെ ഭാഗമാണെന്ന് കരുതുന്നില്ല. ചില തെറ്റിദ്ധാരണകളുടെ അടിസ്ഥാനത്തിലാണ് നോട്ടീസ് എന്ന രീതിയിലാണ് അപ്പോസ്തലിക് അഡ്‌മിന്‌സ്‌ട്രേറ്റർ സൂചിപ്പിച്ചിരിക്കുന്നത്. മറ്റാരൊക്കെയോ തെറ്റിദ്ധരിപ്പിച്ചതിന്റെ ഫലമാകാം ഈ നോട്ടീസ് എന്നാണ് കരുതുന്നത്. റിപ്പോർട്ടർ ടിവിയുടെ ക്ലോസ് എൻകൗണ്ടർ പരിപാടിയിലാണ് ഫാ.അഗസ്റ്റിൻ വട്ടോളിയുടെ പ്രതികരണം.\nഅഭിമുഖത്തിന്റെ പ്രസക്ത ഭാഗങ്ങൾ ഇങ്ങനെ:\nവട്ടോളിയച്ചന് തീവ്രസ്വാഭാവമുള്ള വ്യക്തികളും സംഘടനകളുമായി ബന്ധമുണ്ടെന്ന ആരോപണം. സീറോ-മലബാർ സഭയിലെ ഭൂമി വിവാദം, ബിഷപ്പ് ഫ്രാങ്കോയുമായി ബന്ധപ്പെട്ട കന്യാസ്ത്രീ പീഡനക്കേസ് എന്നിവയിലെല്ലാം വട്ടോളിയച്ചന് മാവോയിസ്റ്റ് ബന്ധമുണ്ടെന്ന് വരെ ചിലർ ആരോപിച്ചിരുന്നു?\nജനകീയ സമരങ്ങളിൽ ഏർപ്പെടുന്ന ആർക്കെതിരെയും ഇത്തരം തീവ്രവാദി ആരോപണങ്ങൾ ഉണ്ടാകാമെന്നാണ് മറുപടി. മൂലമ്പള്ളി, കൂടംകുളം, ചെങ്ങറ സമരങ്ങളിൽ ഇത്തരം ആരോപണങ്ങൾ ഉയർന്നുവന്നത് കണ്ടതാണ്. ഇവിടെയും അത്തരം ആരോപണം ഉന്നയിക്കുന്നത് എന്തിനാണെന്ന് മനസ്സിലാകുന്നില്ല. സഭ അത്തരം ഒരുനിലപാടിലേക്ക് വരുന്നത് ഇതാദ്യമാണ്. ഇത്തരത്തിൽ ഇന്ത്യയിലും കേരളത്തിലും നടക്കുന്ന പല ജനകീയ സമരങ്ങളിലും താനടക്കം പല വൈദികരും ബന്ധപ്പെട്ടിട്ടുണ്ട്. 2013 ലെ ആദിവാസികളുടെ നിൽപ് സമരത്തിൽ 162 ദിവസമാണ് പങ്കാളിയായത്. അന്ന് പള്ളികളിൽ പോലും പോയി സംസാരിച്ചിട്ടുണ്ട്. അന്ന് ചമ്പക്കരയിലെ പള്ളിയിൽ നിന്ന് 25,000 രൂപ വരെ സമാഹരിച്ച് സി.കെ.ജാനുവിന് നൽകുകയുണ്ടായി.\nഇത്തരം സമരങ്ങളിലൊക്കെ പങ്കെടുത്തപ്പോൾ, ഇടതുതീവ്രവാദിയെന്ന് മുദ്രകുത്താതിരുന്ന സഭ ഇപ്പോൾ അതിന് മുതിരുന്നത് എറണാകുളം-അങ്കമാലി അതിരൂപതയുമായി ബന്ധപ്പെട്ട ഭൂമി വിവാദത്തിൽ കർദ്ദിനാൾ മാർ ആലഞ്ചേരിക്കെതിരെ വൈദികരെ കൂട്ടി ശബ്ദമുയർത്തിയതുകൊണ്ടാണോയെന്ന ചോദ്യം ഉയരുന്നു. ഭൂമി വിവാദത്തിൽ ഇടപെടുന്നത് അതിന്റെ ശരിയായ ഒരുകാരണമന്വേഷിച്ചുകൊണ്ടാണ്. അന്വേഷണം നടത്തുമ്പോഴും ആരോപണങ്ങൾ തെറ്റായിരിക്കണമേയെന്ന് പ്രാർത്ഥിച്ചിരുന്നു. എന്നാൽ, അതിന്റെ തെളിവുകളിലേക്കും, രേഖകളിലേക്കും അന്വേഷണം നടത്തിയപ്പോഴാണ് ഞെട്ടിപ്പിക്കുന്ന കുറെ കാര്യങ്ങൾ കണ്ടെത്തിയത്.\nഈ വിഷയം ആദ്യം ഉന്നയിക്കപ്പെടുന്നത് സഭാവേദികളിലാണ്. എറണാകുളം രൂപതയിലെ മുഴുവൻ അച്ചന്മാർക്കും ഇതിന്റെ പൂർണ വിവരങ്ങൾ ലഭ്യമാക്കാൻ മേഖലാസമ്മേളനങ്ങൾ വരെ നടന്നു. ഈ വിഷയത്തിൽ ആലഞ്ചേരി പിതാവിനെ ടാർജറ്റ് ചെയ്യുക എന്നതല്ല, സത്യം എന്തെന്ന് മനസ്സിലാക്കുകയാണ് പ്രധാനം. കർദ്ദിനാൾ ആലഞ്ചേരിക്ക് ഒരു അബദ്ധം പറ്റിപ്പോയതാണെന്നും ഒരു സമവായത്തിലെത്തേണ്ടതാണെന്നും തോന്നാത്തത് എന്തുകൊണ്ടാണ്? ഈ വിഷയത്തിൽ കർദ്ദിനാൾ അടക്കമുള്ളവരുടെ തെറ്റ് വളരെ പ്രകടമായിരുന്നു. കർദ്ദിനാൾ അറിയാതെ അത്തരമൊരു കച്ചവടം നടക്കുക സാധ്യമല്ല എന്നുതന്നെയാണ് വിശ്വസിക്കുന്നത്. സാജുവർഗീസ് കുന്നേലെന്ന ഇടനിലക്കാരനായ ആളെ ജോഷി പുതുവ എന്ന വൈദികന് പരിചയപ്പെടുത്തി കൊടുക്കുന്നത് കർദ്ദിനാൾ പിതാവാണ്. അപ്പോൾ അദ്ദേഹം അറിയാതെ കച്ചവടം നടക്കുക അസാധ്യമാണ്.\nകർദ്ദിനാൾ ആലഞ്ചേരിയുടെ ഉദ്ദേശ്യ ശുദ്ധി മാനിക്കേണ്ടതല്ലേയെന്ന ചോദ്യത്തിന് ഫാ.അഗസ്റ്റ്യൻ വട്ടോളിയുടെ മറുപടി ഇങ്ങനെ: അത് പരിശോധിക്കേണ്ടതാണ്. എന്തുതാൽപര്യത്താലാണ് അദ്ദേഹം അങ്ങനെ ചെയ്യേണ്ടി വന്നത് എന്നത് അദ്ദേഹം തന്നെ പറയേണ്ടതാണ്. എന്തുകൊണ്ട് ചെയ്തുവെന്ന കാര്യമാണ് എറണാകുളം രൂപതയിലെ വൈദികർ ആവർത്തിച്ച് ചോദിക്കുന്നത്.\nഭൂമി വിവാദത്തിൽ കർദ്ദിനാൾ ആലഞ്ചേരിക്കെതിരെയും, കന്യാസ്ത്രീപീഡനക്കേസിൽ ബിഷപ്പ് ഫ്രാങ്കോയ്‌ക്കെതിരെയും സമരം നടത്തേണ്ടി വരികയെന്നത് സഭയ്ക്കുള്ളിൽ പെട്ട ഞങ്ങൾക്ക് വിഷമമുള്ള കാര്യമാണ്. എന്നാൽ, പ്രധാന ചോദ്യം ഒരുവൈദികന്റെ, ബിഷപ്പിന്റെ, കർദ്ദിനാളിന്റെ ധാർമികമായി നിലനിലനിൽപ് എന്ന് പറയുന്നത് ധാർമികതയിലും ആത്മീയതയിലും ഊന്നിയാണ് എന്ന കാര്യമാണ്.\nഫ്രാങ്കോയ്‌ക്കെതിരെ ആരോപണമുന്നയിച്ച കന്യാസ്ത്രീ ആദ്യം ഉന്നയിച്ചത് തന്നെ ബിഷപ്പിന്റെ അധികാരപരിധിയിൽ പെടാത്ത ഒരിടത്തേക്ക് തന്നെ മാറ്റണമെന്നാണ്. പിന്നീട് അവർക്കെതിരെയും, അവരുടെ സഹോദരനെതിരെയും പൊലീസിൽ പരാതിപ്പെട്ടപ്പോഴാണ് അവർ പൊലീസിനെ സമീപിച്ചത്. അതുവരെ അവർ സഭാവേദികളെയാണ് സമീപിച്ചത്. ഭൂമി വിവാദമായാലും, കന്യാസ്ത്രീപീഡനക്കേസായാലും, സഭയ്ക്കുള്ളിൽ തന്നെ പരിഹരിക്കാനുള്ള എല്ലാ സാധ്യതകളുമുണ്ടായിരുന്നു. കന്യാസ്ത്രീ സമരത്താണെങ്കിൽ കുറ്റാരോപിതനായ വ്യക്തി മാറി നിൽക്കണമെന്ന് ഇവർ എന്തുകൊണ്ടുപറഞ്ഞില്ല എന്നതാണ് ചോദ്യം.\n99 ആടുകളെ വിട്ട് ഒരാടിന്റെ രോദനം കേൾക്കണമെന്ന പഠിപ്പിച്ച ക്രിസ്തുവിന്റെ പാഠമാണ് പിന്തുടരുന്നത്. അതുനമുക്ക് അവഗണിക്കാൻ കഴിയില്ല. അതുകൊണ്ടാണ് കന്യാസ്ത്രീസമരം പോലുള്ള സമരം വരുമ്പോൾ നമ്മൾ ഇരയുടെ കൂടെ നിൽക്കണമെന്ന ദർശനം അവിടെയാണ്. ഏററവും പാർശ്വവൽകൃതരുടെയും ദരിദ്രരുടെയും കണ്ണിലൂടെ ബൈബിൾ വായിക്കുക എന്നതാണ് താനടക്കമുള്ള വൈദികർ ചെയ്യുന്നതെന്നും, ഇക്കാര്യത്തിൽ തന്നെ കമ്യൂണിസ്റ്റെന്ന് വിളിച്ചാൽ തെറ്റില്ലെന്നും അദ്ദേഹം സൂചിപ്പിച്ചു.\nസഭ അനുഭവിക്കുന്ന ഏറ്റവും വലിയ പ്രതിസന്ധി അതിന്റെ സ്ഥാപനവൽകരണവും, ക്രിസ്തുദർശനവും എങ്ങനെ ഒരുമിച്ചുകൊണ്ടുപോകാമെന്നുള്ളതാണ്. വിശുദ്ധ കുർബാന അർപ്പിക്കുന്നതിലല്ല, മറ്റുപല കാര്യങ്ങളിലുമാണ് താൽപര്യമെന്ന സഭയുടെ ആരോപണത്തെ കുറിച്ച്: ഒരിക്കലുമില്ല. കുർബാന എന്നുപറയുന്നത് ഞങ്ങളുടെ അന്തസ്സത്തയാണ്. യാത്രകളിലും സമരങ്ങളിൽ ഏർപ്പെട്ടിരിക്കുമ്പോഴും ഒഴിച്ചുള്ള സമയങ്ങളിൽ കുർബാന അർപ്പിക്കുന്നതിൽ നിഷ്ഠ പുലർത്താറുണ്ട്. സ്വകാര്യമായി താൻ മൂന്ന് മണിക്കൂർ വരെ കുർബാന അർപ്പിക്കാറുണ്ടെന്നും അഗസ്റ്റിൻ വട്ടോളി പറഞ്ഞു. തന്റെ ആത്മീയത് കാണുന്നത് പ്രവൃത്തിയിലൂടെയാണ്. ഞാൻ എങ്ങനെയാണ് നിങ്ങളോട് പെരുമാറുന്നത്..ഞാൻ എങ്ങനെയാണ് നിങ്ങളുടെ സംഘർഷങ്ങളിൽ നിങ്ങളോട് ഇടപെടുന്നത് എന്നതൊക്കെ. അതാണ് എന്റെ ആത്മീയതയുടെ സാരവും സത്തയും.\nതാൻ സഭയോട് ഏറ്റുമുട്ടാനില്ലെന്നും അത് അതിജീവനത്തിന് വേണ്ടി നിലനിൽപ്പിന് വേണ്ടി നടത്തുന്ന ചില പരിശ്രമങ്ങളാണെന്നും ഫാ.അഗസ്റ്റിൻ വട്ടോളി പറഞ്ഞു. ക്രിസ്തുശിഷ്യനായ ഒരുവ്യക്തിക്ക് നിലപാടില്ലാതെ ജീവിക്കാൻ വിഷമമാണെന്നും അദ്ദേഹം പറഞ്ഞു. തനിക്ക് നേരേ ഉന്നയിച്ച ആരോപണങ്ങളുടെ സത്യാവസ്ഥ സഭയ്ക്ക് ബോധ്യമാകുമെന്നാണ് ഉത്തമവിശ്വാസം. തന്റെ വൈദികകുപ്പായം അഴിപ്പിക്കുമെന്ന് ഭീഷണി മുഴക്കുന്നവരോടെ വിദ്വേഷമില്ലെന്നും അവർ വിശ്വാസ സംഘർഷം അനുഭവിക്കുന്ന സാധാരണക്കാരുടെ വിഷമതകൾ മനസ്സിലാക്കണമെന്നും ഫാ.അഗസ്റ്റിൻ വട്ടോളി പറഞ്ഞു.\nഅപ്പോസ്തോലിക് അഡ്‌മിനിസ്ട്രേറ്റർ ബിഷപ്പ് ജേക്കബ് മനത്തോടത്ത്, ചാൻസലർ ഫാ. ജോസ് പോളയിൽ എന്നിവരാണ് ഫാ.അഗസ്റ്റിൻ വട്ടോളിക്ക് നോട്ടീസ് അയച്ചിരിക്കുന്നത്. നവംബർ 25 നകം രേഖാമൂലം മറുപടി നൽകിയില്ലെങ്കിൽ, ഫാദറിനെതിരെ സഭാനിയമപ്രകാരം അച്ചടക്കനടപടിയെടുക്കുമെന്ന് കത്തിൽ മുന്നറിയിപ്പ് നൽകിയത്. കത്തിനെ ശരിയായ ആത്മാവിൽ ഉൾക്കൊള്ളണമെന്നും ക്രിസ്തുവിൽ സ്വയം മാറണമെന്നും അതിനു പരിശുദ്ധാത്മാവിന്റെ പരിവർത്തനം ഉണ്ടാകട്ടെ എന്നും കത്തിൽ ആശംസിക്കുന്നുണ്ട്.\nധർണ സംഘടിപ്പിക്കുന്നതും പങ്കെടുക്കുന്നതും സഭാ വിരുദ്ധമാണെന്നും ഒരു പുരോഹിതൻ എന്ന നിലയിൽ സഭയ്ക്ക് അപകീർത്തികരമാവുമെന്നും കത്തിൽ ചൂണ്ടിക്കാണിക്കുന്നുണ്ട്. സഭ അനുശാസിക്കുന്നതു പോലെ വിശുദ്ധ കുർബാനയിൽ പങ്കുചേരുന്നില്ലെന്നും സഭാ മാനദണ്ഡം അനുസരിച്ചുള്ള ജീവിത വിശുദ്ധി ഫാ. അഗസ്റ്റിൻ വട്ടോളി പരിപാലിക്കുന്നില്ലെന്നുമുള്ള ഗുരുതര ആരോപണവും കത്തിലുണ്ട്. ഫാ. അഗസ്റ്റിൻ പ്രസംഗങ്ങളിലും പ്രവർത്തികളിലുമെല്ലാം കടുത്ത സഭാ വിരുദ്ധത പ്രകടമാക്കുന്നുണ്ടെന്നും സഭാ വിരുദ്ധനിലപാടുള്ളവരുമായി അടുത്ത ബന്ധം പുലർത്തുന്നെന്നും സഭയുടെ സൽപേരിനു കളങ്കം വരുത്തുന്ന ഗൂഢാലോചനകൾ നടത്തുന്നതായും കത്തിൽ ആരോപിക്കുന്നു.\nവിശുദ്ധ കന്യാമറിയത്തിന്റെ മടിയിൽ കിടക്കുന്ന ഈശോയുടെ ചിത്രത്തിനു പകരം കന്യാസ്ത്രീയെ കിടത്തിയുള്ള പോസ്റ്റർ നിർമ്മിക്കുന്നതിനു നേതൃത്വം നൽകിയെന്നതുൾപ്പടെ ക്രീസ്തീയ സഭാ പെരുമാറ്റച്ചട്ടപ്രകാരം നിരവധി ഗുരുതര കുറ്റങ്ങളാണ് ഫാ. അഗസ്റ്റിൻ വട്ടോളിക്കെതിരെ കത്തിൽ ആരോപിക്കുന്നത്. സഭാധികാരികൾക്കെതിരെ കലാപത്തിനും, വിദ്വേഷം സൃഷ്ടിക്കുന്നതിനും പ്രേരകമാണ് ഫാ.അഗസ്റ്റിൻ വട്ടോളിയുടെ പ്രസംഗവും പ്രവൃത്തിയുമെന്ന് കത്തിൽ കുറ്റപ്പെടുത്തുന്നു.\nഎറണാകുളം-അങ്കമാലി അതിരൂപതയിലെ വിവാദ ഭൂമി വിൽപന പുറത്തുകൊണ്ടുവന്നതും കർദ്ദിനാൾ ജോർജ് ആലഞ്ചേരി ഉൾപ്പെടെയുള്ളവർ നിയമത്തിനു മുന്നിൽ നിൽക്കേണ്ടിവന്നതും ഫാ.അഗസ്റ്റിൻ വട്ടോളിയുടെ ഇടപെടൽ മൂലമായിരുന്നു. ബിഷപ് ഫ്രാങ്കോ മുളയ്ക്കൽ കന്യാസ്ത്രീയെ പീഡിപ്പിച്ച കേസിൽ ബിഷപ്പിനെ ശിക്ഷിക്കണമെന്ന് ആവശ്യപ്പെട്ട് നടന്ന സമരങ്ങളുടെ നേതൃനിരയിലും അദ്ദേഹമുണ്ടായിരുന്നു. എന്നാൽ, കത്തിനെ കുറിച്ച് പ്രതികരിക്കാൻ ഫാ.അഗസ്റ്റിൻ വട്ടോളി തയ്യാറായില്ല. ഭൂമി ഇടപാട് പുറത്തുകൊണ്ടുവന്നതു മുതൽ സഭാ നേതൃത്വത്തിന്റെ കണ്ണിലെ കരടായിരുന്നു ഫാ.വട്ടോളി. അതിനിടെയാണ് ബിഷപ് ഫ്രാങ്കോ പ്രതിയായ കന്യാസ്ത്രീ പീഡനം പുറത്തുവരുന്നത്.\nകന്യാസ്ത്രീകൾക്ക് നീതി ഉറപ്പാക്കാൻ രൂപീകരിച്ച സേവ് ഔവർ സിസ്റ്റേഴ്‌സ് (എസ്.ഒ.എസ്) മൂവ്‌മെന്റിന്റെ കൺവീനറും ഫാ.വട്ടോളിയാണ്. ഈ സമരങ്ങൾക്കും പുറമേ ഫാ.കുര്യാക്കോസ് കാട്ടുതറയുടെ ദുരൂഹ മരണത്തിനു പിന്നാലെ കന്യാസ്ത്രീകളുടെ ജീവന് സുരക്ഷാഭീഷണിയുണ്ടെന്ന് കാണിച്ച് ഈ മാസം 14ന് തിരുവനന്തപുരത്ത് നടന്ന സെക്രട്ടേറിയറ്റ് മാർച്ചിലും ഫാ.വട്ടോളി പങ്കെടുത്തിരുന്നു.\n14ന് തിരുവനന്തപുരത്ത് നടക്കുന്ന പരിപാടിയിൽ പോകരുത് എന്നു പറഞ്ഞ് 12-നാണ് കത്തുകൊടുത്തത്. എന്നാൽ, പരിപാടിക്ക് ഒരു പ്രശ്‌നവും ഉണ്ടാകാതിരിക്കാൻ നോട്ടീസിന്റെ കാര്യം ഫാ.വട്ടോളി ആരോടും പറഞ്ഞിരുന്നില്ല. പരിപാടിയിൽ അദ്ദേഹം ഉണ്ടായിരുന്നുവെങ്കിലും ഒന്നിനും മുൻനിരയിലേക്ക് വന്നില്ല. ധർണ്ണ ഉദ്ഘാടനം ചെയ്ത വി എസ്. അച്യുതാനന്ദന് സ്വാഗതം പറയാൻ മാത്രം വന്ന വൈദികൻ പിന്നീട് ചടങ്ങിന്റെ പിൻനിരയിലേക്ക് മാറിയിരുന്നു.


കൊവിഡ് പ്രതിരോധത്തിലെ അലംഭാവം; മുഖ്യമന്ത്രിയുടെ കുറ്റസമ്മതം തന്‍പ്രമാണിത്തം കൊണ്ടെന്ന് മുല്ലപ്പള്ളി | mullappally against pinarayi on covid resistance\nThiruvananthapuram, First Published 3, Aug 2020, 8:30 PM\nകൊവിഡ് വ്യാപന തോത് മനസിലാക്കാന് ടെസ്റ്റുകളുടെ എണ്ണം കൂട്ടണമെന്ന ആവശ്യത്തെ മുഖ്യമന്ത്രി തള്ളിക്കളഞ്ഞു. ഇപ്പോള് കേരളത്തില് കൊവിഡ് ടെസ്റ്റ് നടത്തണമെങ്കില് മരണപ്പെടണമെന്ന സാഹചര്യമാണ്.\nതിരുവനന്തപുരം: കൊവിഡ് വ്യാപനം തടയുന്നതില് അലംഭാവമുണ്ടായെന്ന് മുഖ്യമന്ത്രിയ്ക്ക് കുറ്റസമ്മതം നടത്തേണ്ടി വന്നത് തന്‍പ്രമാണിത്തം കൊണ്ടാണെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന്. കൊവിഡ് മഹാമാരിയെ പ്രതിച്ഛായ വര്‍ധിപ്പിക്കാനുള്ള അവസരമാക്കുകയായിരുന്നു മുഖ്യമന്ത്രി. കൊവിഡ് രോഗവ്യാപനത്തിന്റെ ആദ്യഘട്ടത്തില് പൊതുവെ വെല്ലുവിളികള് കുറഞ്ഞ സാഹചര്യമായിരുന്നു കേരളത്തില്. എന്നാല് ഈ സാഹചര്യം മുതലെടുത്ത് രോഗനിയന്ത്രണം സര്‍ക്കാരിന്റെ മികവെന്ന പട്ടം നേടിയെടുക്കാനുള്ള നെട്ടോട്ടമാണ് മുഖ്യമന്ത്രി നടത്തിയതെന്നും മുല്ലപ്പള്ളി കുറ്റപ്പെടുത്തി.\nഅതിനായി പിആര് ഏജന്‍സികളെ കൊണ്ട് അന്താരാഷ്ട്ര മാധ്യമങ്ങളെ സ്വാധീനിച്ച് വാര്‍ത്ത നല്‍കി. ഒടുവില് തട്ടിപ്പ് മനസിലാക്കിയ അന്താരാഷ്ട്ര മാധ്യമങ്ങള് സംസ്ഥാന സര്‍ക്കാരിന്റെ പൊള്ളത്തരം ലോകത്തോട് വിളിച്ചു പറയുകയും ചെയ്തു. കൊവിഡ് പ്രതിരോധ പ്രവര്‍ത്തനങ്ങളുടെ ഒരു ഘട്ടത്തിലും പ്രതിപക്ഷ രാഷ്ട്രീയ പാര്‍ട്ടികളുടെ അഭിപ്രായങ്ങള് മുഖവിലയ്‌ക്കെടുക്കാന് മുഖ്യമന്ത്രി തയ്യാറായില്ല. കൊവിഡ് രോഗപരിശോധനയുടെ കാര്യത്തില് കേരളം ദേശീയ ശരാശരിയെക്കാള് ഏറെ പിന്നിലാണ്.\nകൊവിഡ് വ്യാപന തോത് മനസിലാക്കാന് ടെസ്റ്റുകളുടെ എണ്ണം കൂട്ടണമെന്ന ആവശ്യത്തെ മുഖ്യമന്ത്രി തള്ളിക്കളഞ്ഞു. ഇപ്പോള് കേരളത്തില് കൊവിഡ് ടെസ്റ്റ് നടത്തണമെങ്കില് മരണപ്പെടണമെന്ന സാഹചര്യമാണ്. കൊവിഡ് മരണക്കണക്കിലും സര്‍ക്കാര് തട്ടിപ്പ് നടത്തുകയാണ്. മരണശേഷം കൊവിഡ് സ്ഥിരീകരിച്ചാല് എല്ലാ മരണങ്ങളും കൊവിഡ് മരണപ്പട്ടിക്കയില് പെടുത്തില്ലെന്നാണ് സര്‍ക്കാരിന്റെ നിലപാട്.\nകൊവിഡ് പ്രതിരോധ പ്രവര്‍ത്തനങ്ങള് തുടക്കത്തിലെ സംസ്ഥാനത്ത് പാളിയിരുന്നു. മതിയായ ക്വാറന്റീന് സൗകര്യങ്ങള് ഒരുക്കുന്നതില് സര്‍ക്കാരിന് ഗുരുതര വീഴ്ചയാണ് ഉണ്ടായത്. പ്രവാസി വിഷയത്തിലും സര്‍ക്കാര് ഇരട്ടത്താപ്പാണ് നടത്തിയത്. പ്രവാസികളുടെയും മറുനാടന് മലയാളികളുടെയും കേരളത്തിലേക്കുള്ള മടങ്ങിവരവ് എങ്ങനെയും തടയാനാണ് സര്‍ക്കാര് ശ്രമിച്ചത്.\nആരോഗ്യപ്രവര്‍ത്തകര്‍ക്ക് കൂട്ടത്തോടെ രോഗം വ്യാപിക്കുകയാണ്. കൊവിഡ് പ്രതിരോധ സാമഗ്രികളുടെ പോരായ്മയാണ് ആരോഗ്യപ്രവര്‍ത്തകരിലേക്ക് രോഗം വ്യാപിക്കാന് കാരണം. ഇത് പരിഹരിക്കാന് സര്‍ക്കാര് ഇതുവരെ ഒരു നടപടിയും എടുത്തിട്ടില്ല.സംസ്ഥാന സര്‍ക്കാരിന് ഇപ്പോള് കൊവിഡ് പ്രതിരോധ പ്രവര്‍ത്തനങ്ങള് ഏകോപിക്കുന്നതിനേക്കാള് താല്‍പ്പര്യം സ്വര്‍ണ്ണക്കള്ളക്കടത്ത് കേസിലെ പ്രതികളെ രക്ഷിക്കുന്നതിലാണെന്നും മുല്ലപ്പള്ളി ആരോപിച്ചു.\nLast Updated 3, Aug 2020, 8:30 PM


കേന്ദ്രീയ വിദ്യാലയങ്ങളില് 6,205 അധ്യാപക ഒഴിവ് • Suprabhaatham\nകേന്ദ്രീയ വിദ്യാലയങ്ങളില് 6,205 അധ്യാപക ഒഴിവ്\nകേന്ദ്രീയ വിദ്യാലയങ്ങളിലെ അധ്യാപക തസ്തികകളിലെ ഒഴിവുകളിലേക്ക് അപേക്ഷ ക്ഷണിച്ചു. ആകെ 6,205 ഒഴിവുകളാണുള്ളത്. പ്രിന്‍സിപ്പല്, പോസ്റ്റ് ഗ്രാജ്വേറ്റ് ടീച്ചര്, പ്രൈമറി ടീച്ചര് തുടങ്ങിയ തസ്തികകളിലാണ് നിയമനം. പ്രൈമറി ടീച്ചര് തസ്തികയില് മാത്രം 4,449 ഒഴിവുകളുണ്ട്. പ്രിന്‍സിപ്പല് തസ്തികയില് 90 ഒഴിവുകളും പി.ജി.ടി, ടി.ജി.ടി തസ്തികകളിലായി 690, 926 ഒഴിവുകളുമാണുള്ളത്. ഓണ്‍ലൈനായാണ് അപേക്ഷ സമര്‍പ്പിക്കേണ്ടത്.\nഎഴുത്തുപരീക്ഷ, അഭിമുഖം എന്നിവയുടെ അടിസ്ഥാനത്തിലാണ് തെരഞ്ഞെടുപ്പ്. നവംബര്, ഡിസംബര് മാസങ്ങളിലാകും പരീക്ഷ. തിരുവനന്തപുരത്ത് പരീക്ഷാ കേന്ദ്രമുണ്ട്.\n2016 ഒക്‌ടോബര് 31 അടിസ്ഥാനമാക്കിയാണ് യോഗ്യത, പരിചയം, പ്രായം എന്നിവ കണക്കാക്കുക. ഉയര്‍ന്ന പ്രായപരിധിയില് പട്ടികവിഭാഗക്കാര്‍ക്ക് അഞ്ചും ഒ.ബി.സിക്ക് മൂന്നും വനിതകള്‍ക്കും വികലാംഗര്‍ക്കും പത്തും സര്‍ക്കാര് ഉദ്യോഗസ്ഥര്‍ക്ക് അഞ്ചും വര്‍ഷം ഇളവ് ലഭിക്കും.\nപ്രിന്‍സിപ്പല് തസ്തികയ്ക്ക് 1,200 രൂപ. മറ്റു തസ്തികകള്‍ക്ക് 750 രൂപ. പട്ടികവിഭാഗം, വിമുക്തഭടന്, വികലാംഗര് എന്നിവര്‍ക്കു ഫീസ് വേണ്ട.\nwww.kvsanga-than.nic.in അല്ലെങ്കില് www.mecbsekvs.nic.in എന്ന വെബ്‌സൈറ്റ് വഴി ഓണ്‍ലൈനില് അപേക്ഷിക്കണം. വിശദ വിവരങ്ങള് വെബ്‌സൈറ്റില്.


വേണമെങ്കിൽ ആന രണ്ട് കാലിലും നിൽക്കും; ചിത്രങ്ങൾ കൗതുകമാകുന്നു! | African bull elephant stands on its hind legs and stretches its trunk to reach the best branches in Zimbabwe\nവേണമെങ്കിൽ ആന രണ്ട് കാലിലും നിൽക്കും; ചിത്രങ്ങൾ കൗതുകമാകുന്നു!\nമനോരമ ലേഖകൻ October 04, 2019 11:03 AM IST\nImage Credit: BobbyJoVial/Facebook\nനാലു കാലിൽ നിൽക്കാൻ മാത്രമല്ല അത്യാവശ്യമുള്ള സന്ദർഭങ്ങളിൽ രണ്ടുകാലിൽ ഉയർന്നു നിൽക്കാനും സാധിക്കുമെന്ന് തെളിയിച്ചിരിക്കുകയാണ് ഒരു കാട്ടാന. സാധാരണ സർക്കസ് കൂടാരങ്ങളിൽ അഭ്യാസപ്രകടനം നടത്തുന്ന ആനകൾ മാത്രമാണ് പിൻകാലിൽ ഉയർന്നു നിൽക്കുകയും സൈക്കിൾ ചവിട്ടുകയുമൊക്കെ ചെന്നുന്നത്. എന്നാൽ ഈ പാവം കാട്ടാനയുടെ അഭ്യാസപ്രകടനം ആഹാരത്തിനു വേണ്ടിയുള്ളതായിരുന്നു. വലിയ മരത്തിൽ നിറഞ്ഞു നിൽക്കുന്ന പച്ചിലകളാണ് ആനയെ കൊതിപ്പിച്ചത്. താഴെ നിന്ന് തുമ്പിക്കൈ ഉയർത്തിയാൽ കിട്ടില്ലെന്നു മനസ്സിലാക്കിയാണ് പിൻകാലിൽ ഉയർന്ന് നിന്ന് ഇലകൾ കൈക്കലാക്കാൻ ശ്രമിച്ചത്.\nസിംബാ‌ബ്‌വേയിലെ മനാപൂൾ ദേശീയ പാർക്കിൽ നിന്നാണ് ഫൊട്ടോഗ്രഫറായ ബോബി ജോ വിയാൽ ആഫ്രിക്കൻ ആനയുടെ അപൂർവ ചിത്രങ്ങൾ പകർത്തിയത്. തന്റെ ഫൊട്ടോഗ്രഫി ജീവിതത്തിലെ അപൂർവ ചിത്രങ്ങളാണിതെന്ന് ബോബി വ്യക്തമാക്കി.ആഫ്രിക്കൻ കൊമ്പനാനകളുടെ സ്വഭാവ സവിശേഷതയാണിത്. മനാപൂളിലെ മിക്ക കൊമ്പനാനകളും ഈ രീതി പരീക്ഷിക്കുന്നവരാണ്. കൂറച്ച് വർശങ്ങൾക്ക് മുൻപും മനാപൂളിൽ നിന്നും ഇത്തരത്തിലുള്ള ഒരു ചിത്രം പുറത്തു വന്നിരുന്നു.\nവേനൽക്കാലത്ത് ചുറ്റുമുള്ള കുറ്റിച്ചെടികളും പല്ലുമൊക്കെ തീരുമ്പോഴാണ് ആനകൾ വലിയ മരത്തിന്റെ ഇലകൾ ഭക്ഷിക്കാൻ തുടങ്ങുന്നത്. പിൻ കാലിൽ ബലം കൊടുത്ത് മുൻകാലുകൾ ഉയർത്തി നിന്ന് തുമ്പിക്കൈകൊണ്ട് മരത്തിന്റെ ശിഖരം ഒടിച്ച് ഇലകൾ ഭക്ഷിക്കുന്ന കാട്ടാനയുടെ ചിത്രങ്ങളാണ് ഇപ്പോൾ സമൂഹമാധ്യമങ്ങളിൽ തരംഗമാകുന്നത്.


emalayalee.com - സുനന്ദയുടെ മരണം; തരൂരിന് ജാമ്യം\nസുനന്ദയുടെ മരണം; തരൂരിന് ജാമ്യം\nന്യൂഡല്‍ഹി: സുനന്ദ പുഷ്‌കര് മരിച്ചതുമായി ബന്ധപ്പെട്ട കേസില് കോണ്‍ഗ്രസ് എം.പി ശശി തരൂരിന് മുന്‍കൂര് ജാമ്യം. ഡല്‍ഹി പാട്യാല കോടതിയാണ് ജാമ്യം അനുവദിച്ചത്. തരൂര് അനുമതിയില്ലാതെ രാജ്യം വിട്ടു പോകരുതെന്ന് കോടതി നിര്‍ദേശിച്ചു. തരൂരിനെ അറസ്റ്റ് ചെയ്യുകയാണെങ്കില് ഒരു ലക്ഷം രൂപയുടെ ബോണ്ടില് ജാമ്യം നല്‍കണമെന്ന് കോടതി ആവശ്യപ്പെട്ടു.\nകഴിഞ്ഞ ദിവസം തരൂരിന്റെ മുന്‍കൂര് ജാമ്യാപേക്ഷയില് വിധി പറയാന് കോടതി മാറ്റിവെച്ചതായിരുന്നു. തരൂര് രാജ്യം വിടാന് സാധ്യതയുണ്ടെന്ന് കാണിച്ച് ജാമ്യാപേക്ഷയെ ഡല്‍ഹി പോലീസ് എതിര്‍ത്തിരുന്നു.\nതരൂര് സ്വാധീനമുള്ള വ്യക്തിയാണെന്നും പലപ്പോഴായി വിദേശത്തേക്ക് പോകുന്നയാളാണെന്നും സ്‌പെഷല് പ്രൊസിക്യൂട്ടര് ചൂണ്ടിക്കാട്ടിയിരുന്നു. സുനന്ദയുടെ മരണത്തിന്റെ പ്രധാന സാക്ഷികളില് ചിലരായ നാരയണ് സിംഗ്, ബജ്‌രംഗി എന്നിവര് ഇപ്പോഴും തരൂരിനൊപ്പം ജോലി ചെയ്യുന്നുണ്ടെന്നും ഇവരെ തരൂര് സ്വാധീനിക്കാന് സാധ്യതയുണ്ടെന്നും പ്രൊസിക്യൂഷന് ചൂണ്ടിക്കാട്ടി.\nജൂലൈ ഏഴിന് അഡീഷണല് ചീഫ് മെട്രോപൊളിറ്റന് മെജിസ്‌ട്രേറ്റിന് മുമ്പാകെ ഹാജരാകാന് തരൂരിന് നോട്ടീസ് ലഭിച്ചതിനു പിറകെയാണ് മുന്‍കൂര് ജാമ്യത്തിന് അപേക്ഷിച്ചത്.


Bipasha Basu, Atma, Horror Movie, Hindi, Actress, Ghost, ബിപാഷ ബസു, ആത്മ, നടി, പ്രേതം, ഹിന്ദി, ഹൊറര്‍ച്ചിത്രം - Malayalam Filmibeat\njust now പാതി വഴിയില് നിലച്ചു പോകേണ്ട സിനിമയായിരുന്നു! എന്ന് നിന്റെ മൊയ്തീനെ കുറിച്ച് ആർഎസ് വിമൽ\n54 min ago ഗര്‍ഭിണിയായ പേളിയുടെ ഇഷ്ടങ്ങള് നിറവേറ്റി ഭര്‍ത്താവ് ശ്രീനിഷ്! ഇന്നത്തെ ആഗ്രഹം നാരങ്ങ മുട്ടായി\nപ്രേതങ്ങളെക്കൊണ്ട് ഉറങ്ങാന് വയ്യാതായെന്ന് ബോളിവുഡ് ഹോട്ടി ബിപാഷ. പുതിയ ചിത്രമായ ആത്മയുടെ ഷൂട്ടിങുമായി ബന്ധപ്പെട്ട പ്രേതഭവനങ്ങളില് സന്ദര്‍ശനം നടത്തിയതും പ്രേതങ്ങളുമായി ബന്ധപ്പെട്ട കാര്യങ്ങളുമായി നിരന്തരം സമ്പര്‍ക്കത്തിലിരുന്നതും കാരണം തന്റെ ഉറക്കം നഷ്ടപ്പെട്ടിരിക്കുകയാണെന്നാണ് ബിപാഷ പറയുന്നത്.\nരക്ത്, ഡര്‍നാ സരൂരി ഹേ, രാസ് 1, രാസ്3എന്നീ പ്രേതചിത്രങ്ങളില് ബിപാഷയായിരുന്നു നായിക. എന്നാല് ഇപ്പോള് ആത്മയില് താന് നായികയായിരിക്കുന്നത് തീര്‍ത്തും അപ്രേതീക്ഷിതമാണെന്ന് താരം പറയുന്നു.\nപ്രേതങ്ങളോടുള്ള പേടികൊണ്ട് വീണ്ടുമിത്തരമൊരു ചിത്രത്തിലഭിനയിക്കേണ്ട എന്ന് വിചാരിച്ചിരുന്ന സമയത്താണത്രേ സംവിധായകന് സുപന് വര്‍മ്മ ആത്മയുടെ തിരക്കഥയുമായി സമീപിച്ചത്. തിരക്കഥ ഇഷ്ടമായതുകൊണ്ട് തനിക്ക് സുപനോട് പറ്റില്ല എന്നു പറയാനായില്ലെന്നും അങ്ങനെ വീണ്ടുമൊരു കിടിലന് പ്രേതചിത്രത്തിന്റെ കൂടി ഭാഗമാകുകയായിരുന്നുവെന്നും ബിപാഷ പറയുന്നു.\nഏറെ അഭിനയസാധ്യതയുള്ള കഥാപാത്രത്തെയാണ് ബിപാഷ ഈ ചിത്രത്തിലഭിനയിക്കുന്നത്. രക്തം തണുത്തുറയാന് പോന്ന പ്രേതകഥയാണ് പറയുന്നതെങ്കിലും ഏറെ വികാരസാന്ദ്രമായ രംഗങ്ങളും ചിത്രത്തിലുണ്ട്. മരണമടഞ്ഞ ഭര്‍ത്താവിന്റെ ആത്മാവ് ഒരേയൊരു മകളെക്കൂടി പ്രേതലോകത്തേക്ക് കൂട്ടാന് ശ്രമം നടത്തുന്നുവെന്ന സത്യം തിരിച്ചറിയുന്നതിനെത്തുടര്‍ന്ന് മനസമാധാനം നഷ്ടപ്പെട്ട് പേടിയോടെ കഴിയുന്ന മായ എന്ന വീട്ടമ്മയുടെ റോളിലാണ് ആത്മയില് ബിപാഷയെത്തുന്നത്.\nകഹാനിയിലൂടെ ശ്രദ്ധേയനായ നവാസുദ്ദീന് സിദ്ദിഖിയാണ് മായയുടെ ഭര്‍ത്താവിന്റെ വേഷത്തില് പ്രത്യക്ഷപ്പെടുന്നത്. ബാലതാരമായ ദോയല് ധവാനാണ് മകളുടെ വേഷത്തില്. മാര്‍ച്ച് 22 ന് ആത്മ തീയേറ്ററുകളിലെത്തും.\nRead more about: bipasha basu atma horror movie hindi actress ബിപാഷ ബസു ആത്മ നടി പ്രേതം ഹിന്ദി\nBipasha Basu confesses that the promotional tours of her upcoming film.


കോവിഡ് പ്രതിസന്ധിയിൽ വായപൂട്ടി ദന്തചികിത്സ\nതിരുവനന്തപുരം: കോവിഡ് പ്രതിസന്ധിയിലാക്കിയത് ദന്തചികിത്സാ മേഖലയും. സർക്കാർ ആശുപത്രികളിലും ഡെന്റൽ കോളേജുകളിലും സ്വകാര്യ ക്ലിനിക്കുകളിലും അത്യാവശ്യചികിത്സ മാത്രമാണ് ഇപ്പോഴുള്ളത്. സംസ്ഥാനത്തുള്ള അയ്യായിരത്തിലധികം ഡെന്റൽ ക്ലിനിക്കുകളിൽ മിക്കവയും മാസങ്ങളായി അടഞ്ഞുകിടക്കുകയാണ്. അതിസുരക്ഷാമാർഗങ്ങൾ സ്വീകരിച്ച് അടിയന്തര ചികിത്സമാത്രം നൽകിയാൽ മതിയെന്ന ഡെന്റൽ കൗൺസിലിന്റെയും ഡെന്റൽ അസോസിയേഷന്റെയും മാർഗരേഖ വന്നതോടെയാണ് ചെറുക്ലിനിക്കുകൾ താഴിട്ടത്.\nപല ക്ലിനിക്കുകളും 20 മുതൽ 100 ശതമാനംവരെ നിരക്ക് ഇപ്പോൾത്തന്നെ ഉയർത്തിയിട്ടുണ്ട്. ഗ്ലൗസ് അടക്കമുള്ളവയുടെ വില ഉയർന്നതും തിരിച്ചടിയായി. മുമ്പ് 170 രൂപയ്ക്ക് ലഭിച്ചിരുന്ന പരിശോധനാ ഗ്ലൗസിന് ഇപ്പോൾ 500 രൂപവരെയായി. ഒരുതവണ മാത്രം ഉപയോഗിക്കേണ്ട ഉപകരണങ്ങളുടെ വില രോഗിയിൽനിന്നാണ് ഈടാക്കുന്നത്. പി.പി.ഇ.കിറ്റ്, എൻ-95 മാസ്‌ക്, ഫെയ്‌സ് ഷീൽഡ് തുടങ്ങിയ സുരക്ഷാ ഉപകരണങ്ങളുടെയും വില രോഗി നൽകേണ്ടിവരുന്നു.\nസർക്കാർ ഡോക്ടർമാർ കോവിഡ് പ്രതിരോധത്തിന്\nസർക്കാർ ആശുപത്രികളിലെ ദന്തചികിത്സാ വിഭാഗം ഡോക്ടർമാരെ കോവിഡ് പ്രതിരോധത്തിനായി നിയോഗിച്ചു.\nദന്തചികിത്സക്കിടെ രോഗിയുടെ വായിൽനിന്ന് വെള്ളത്തിന്റെ അതിസൂക്ഷ്മകണങ്ങൾ (എയറോസോൾ) തെറിക്കാൻ സാധ്യതയുള്ള ചികിത്സകൾക്ക് ഇപ്പോൾ അനുമതിയില്ല. ക്ലിനിങ്, പല്ലടയ്ക്കൽ, റൂട്ട് കനാൽ പല്ല് ബലപ്പെടുത്തുന്നതിനുള്ള ക്രൗൺ ചെയ്യൽ തുടങ്ങിയവയെല്ലാം ഈ ഗണത്തിലാണ് വരുക. ചികിത്സ കഴിഞ്ഞാലും മണിക്കൂറുകളോളം ഈ ജലകണങ്ങൾ മുറിയിൽ തങ്ങിനിൽക്കും. ചില വൻകിട ആശുപത്രികളിൽ ഇത് വലിച്ചെടുക്കാനുള്ള ഉപകരണങ്ങളുണ്ടെങ്കിലും പൂർണമായും നീക്കംചെയ്യാൻ അവയ്ക്കാവില്ല.\nസർക്കാർ സഹായം വേണം\nസർക്കാർ സഹായം ആവശ്യമാണ്. 6500-ഓളം അംഗങ്ങൾ അസോസിയേഷനിൽ മാത്രമുണ്ട്. അവരെ ആശ്രയിച്ച് വർഷങ്ങളായി കഴിയുന്ന ജീവനക്കാർ വേറെയും. വർഷങ്ങളായി പരിശീലനം നൽകി നിയോഗിച്ചിട്ടുള്ള ജീവനക്കാരെ കുറയ്ക്കുന്നതുപോലും പ്രായോഗികമല്ല\n-ഡോ ദീബു ജെ. മാത്യു, സംസ്ഥാന സെക്രട്ടറി, ഇന്ത്യൻ ഡെന്റൽ അസോസിയേഷൻ\nകുറഞ്ഞ ചെലവിൽ സുരക്ഷാ ഉപകരണങ്ങൾ ലഭ്യമാക്കണം\nദന്ത ചികിത്സാകേന്ദ്രങ്ങൾക്ക് ചെലവ് കുറഞ്ഞരീതിയിൽ സുരക്ഷാ ഉപകരണങ്ങൾ ലഭ്യമാക്കാൻ സർക്കാർ തയ്യാറാവണം. രജിസ്‌ട്രേഷനും മറ്റുമായി മലിനീകരണ നിയന്ത്രണ ബോർഡിനടക്കം വൻതുക ഫീസായി നൽകിയാണ് ക്ലിനിക്കുകൾ പ്രവർത്തിക്കുന്നത്. ഒരുവർഷത്തേക്കെങ്കിലും ഇതിന് മൊറട്ടോറിയം അനുവദിക്കണം.\n-ഡോ. അജിലാൽ, മൈക്രോ എൻഡോഡോണ്ടിസ്റ്റ്, തിരുവനന്തപുരം


പരിശോധനയുടെ പേരിൽ ബുദ്ധിമുട്ടിക്കില്ല; കിറ്റക്സിന് തെലങ്കാന സർക്കാരിന്‍റെ ഉറപ്പ്, ആദ്യഘട്ട ചർച്ച പൂർത്തിയാക്കി | Kitex completed first round talks with the Telangana government\nപരിശോധനയുടെ പേരിൽ ബുദ്ധിമുട്ടിക്കില്ല; കിറ്റക്സിന് തെലങ്കാന സർക്കാരിന്‍റെ ഉറപ്പ്, ആദ്യഘട്ട ചർച്ച പൂർത്തിയാക്കി\nപരിശോധനയുടെ പേരിൽ ബുദ്ധിമുട്ടിക്കില്ലെന്ന് കിറ്റക്സിന് തെലങ്കാന സർക്കാരിന്റെ ഉറപ്പ്. വ്യവസായ വകുപ്പ് കിറ്റക്സ് സംഘത്തിന് നേരിട്ട് ഉറപ്പ് നൽകുകയായിരുന്നു.\nBengaluru, First Published Jul 9, 2021, 6:22 PM IST\nബെംഗളൂരു: തെലങ്കാന സർക്കാറുമായി കിറ്റക്സ് സംഘം ആദ്യഘട്ട ചർച്ച പൂർത്തിയാക്കി. വ്യവസായ മന്ത്രി കെടി രാമറാവു സാബു എം ജേക്കബിനെയും സംഘത്തെയും നേരിട്ട് സ്വീകരിച്ച് സംസ്ഥാനത്തിന്‍റെ നയം വിശദീകരിച്ചു. മെഗാ പ്രൊജക്ട് ആരംഭിക്കാന് വമ്പന് ആനുകൂല്യങ്ങളാണ് കിറ്റക്സിന് മുന്നില് തെലങ്കാന വച്ചിരിക്കുന്നത്. പരിശോധനയുടെ പേരിൽ ബുദ്ധിമുട്ടിക്കില്ലെന്ന് കിറ്റക്സിന് തെലങ്കാന സർക്കാരിന്റെ ഉറപ്പ്. വ്യവസായ വകുപ്പ് കിറ്റക്സ് സംഘത്തിന് നേരിട്ട് ഉറപ്പ് നൽകുകയായിരുന്നു. വാറങ്കലിലെ സന്ദർശനത്തിന് ശേഷം കിറ്റക്സ് സംഘം ഹൈദരാബാദിൽ തിരിച്ചെത്തി. രാത്രി വീണ്ടും ചർച്ച നടത്തും.\nതെലങ്കാന സർക്കാർ ഏ‌ർപ്പാടാക്കിയ ചാർട്ടഡ് വിമാനത്തില് കൊച്ചിയില്‍നിന്നും ഉച്ചയോടെ ഹൈദരാബാദിലെത്തിയ കിറ്റക്സ് സംഘത്തെ ഉന്നത ഉദ്യോഗസ്ഥർ സ്വീകരിച്ചു. ശേഷം മുഖ്യമന്ത്രി ചന്ദ്രശേഖരറാവുവിന്‍റെ മകനും വ്യവസായ മന്ത്രിയുമായ കെടി രാമറാവുവുമായി3മണിക്കൂർ ചർച്ച. സംസ്ഥാനത്തെ ടെക്സറ്റൈല് മേഖലയിലെ നിക്ഷേപ സാധ്യതകളും നയവും മന്ത്രി വിശദീകരിച്ചു. തെലങ്കാനയുടെ അഭിമാന പദ്ദതിയായ വാറങ്കല് ജില്ലയിലെ കാക്കത്തിയ മെഗാ ടെക്സ്ററൈല് പാർക്കിലേക്കാണ് കിറ്റക്സിനെ ഫാക്ടറി തുടങ്ങാന് ക്ഷണിച്ചിരിക്കുന്നത്.\n3000 ഏക്കറിലായി വ്യാപിച്ചിരിക്കുന്ന മെഗാ ടെക്സ്റ്റൈല് പാർക്കിലേക്ക് സാബു എം ജേക്കബിനെ സർക്കാർ ഹെലികോപ്റ്ററില് കൊണ്ടുപോയി. 3500 കോടി രൂപ മുതല് മുടക്കുന്ന മെഗാ പ്രൊജക്ട് സംസ്ഥാനത്തെത്തിക്കാന് കിറ്റക്സിന്‍റെ ആവശ്യങ്ങളനുസരിച്ചും സൗകര്യങ്ങളൊരുക്കാന് തയാറാണെന്ന് വ്യവസായ വകുപ്പ് അറിയിച്ചിട്ടുണ്ട്. ഇന്ന് ഹൈദരാബാദില് തങ്ങുന്ന കിറ്റക്സ് സംഘം പദ്ധതി സംബന്ധിച്ച തീരുമാനം വൈകാതെ പ്രഖ്യാപിക്കുമെന്നറിയിച്ചു.\n'അടിവസ്ത്ര നിര്‍മ്മാണത്തില് ജോക്കിയുമായി പങ്കാളിത്തം'; കിറ്റക്‌സ് എംഡിയുടെ പ്രസ്താവന ചര്‍ച്ചയാകുമ്പോള്


ബൈഡന്‍റെ സ്ഥാനാരോഹണം: എഫ്ബിഐയുടെ മുന്നറിയിപ്പ്\n50 സംസ്ഥാനങ്ങളിലും കലാപത്തിന് സാധ്യതയുണ്ടെന്ന് നേരത്തെ എഫ്ബിഐ മുന്നറിയിപ്പ് നൽകിയിരുന്നു.\n18 Jan, 2021 at 09:43 AM\nഅമേരിക്കയിൽ ജോ ബൈഡന്‍റെ സ്ഥാനാരോഹണത്തിനിടെ അക്രമത്തിന് സാധ്യതയെന്ന് എഫ്ബിഐ റിപ്പോർട്ട്. സുരക്ഷാ ചുമതലയുള്ള സൈനിക ഉദ്യോഗസ്ഥർ വരെ ആക്രമണം നടത്തിയേക്കാമെന്നാണ് റിപ്പോർട്ട്. ബുധനാഴ്ചയാണ് ബൈഡന്‍റെ സത്യപ്രതിജ്ഞ.\nജോ ബൈഡനെ അമേരിക്കയുടെ പുതിയ പ്രസിഡന്റായി യുഎസ് കോൺഗ്രസ് പ്രഖ്യാപിച്ച ദിവസം കാപിറ്റോൾ മന്ദിരത്തിലുണ്ടായ കലാപം പോലെ സത്യപ്രതിജ്ഞാ ദിനത്തിലും ആക്രമണം ഉണ്ടാകുമെന്നാണ് എഫ്ബിഐയുടെ മുന്നറിയിപ്പ്. സത്യപ്രതിജ്ഞാ ചടങ്ങിന് മുന്നോടിയായി 2500 നാഷണൽ ഗാർഡ് അംഗങ്ങളെയാണ് വാഷിങ്ടൺ ഡിസിയിൽ നിയോഗിച്ചിട്ടുള്ളത്. ഇവരിൽ നിന്നു വരെ ആക്രമണം ഉണ്ടാകാമെന്ന് എഫ്ബിഐ ഉദ്യോഗസ്ഥർ മുന്നറിയിപ്പ് നൽകി. മുതിർന്ന ഉദ്യോഗസ്ഥർ ഓരോരുത്തരെയും കൃത്യമായി വിലയിരുത്തണമെന്നും പഴുതടച്ച പരിശോധന വേണമെന്നുമാണ് എഫ്ബിഐ നിർദേശം നൽകിയിരിക്കുന്നത്.\nബുധനാഴ്ചയാണ് ജോ ബൈഡൻ അമേരിക്കയുടെ പുതിയ പ്രസിഡന്‍റായി അധികാരമേൽക്കുക. ഡോണൾഡ് ട്രംപ് ചടങ്ങിൽ പങ്കെടുക്കില്ലെന്ന് അറിയിച്ചിട്ടുണ്ട്. അന്നേ ദിവസം 50 സംസ്ഥാനങ്ങളിലും കലാപത്തിന് സാധ്യതയുണ്ടെന്ന് നേരത്തെ എഫ്ബിഐ മുന്നറിയിപ്പ് നൽകിയിരുന്നു.\nബൈഡന്‍റെ പുതിയ ഭരണ ടീമിൽ ഇരുപതിലധികം ഇന്ത്യൻ വംശജരുണ്ട്. വൈറ്റ്ഹൗസ് ഓഫിസ് ഓഫ് മാനേജ്മെന്റ് ആൻഡ് ബജറ്റിന്റെ ഡയറക്ടർ നീര ഠണ്ഡനാണ്. യുഎസ് ദേശീയ സുരക്ഷാ കൗൺസിലിൽ ശാന്തി കളത്തിൽ അംഗമാണ്. കോവിഡ് കർമ സമിതിയിൽ അംഗമാണ് വിദുര ശർമ.


ഒടിയന് വേണ്ടി മോഹന്‍ലാല് സഹിച്ച കഷ്ടപ്പാടുകള് ആരാധകര് പരിഗണിക്കണം: മേജര് രവി\nweb desk 16/12/2018\nമോഹന്‍ലാല് ശ്രീകുമാര് മേനോന് ചിത്രം ഒടിയന് നേരെ നടക്കുന്ന സൈബര് ആക്രമണങ്ങളില് പ്രതികരിച്ച് നടനും സംവിധായകനുമായ മേജര് രവി രംഗത്ത്. ഫെയ്‌സ്ബുക്കിലൂടെയാണ് മേജര് രവി തന്റെ അഭിപ്രായം പങ്കുവെച്ചത്. നെഗറ്റിവിറ്റി പരത്തി നല്ലൊരു ക്ലാസ് ചിത്രത്തെ കൊല്ലരുതെന്നും ഒടിയന് മാണിക്യനാവാന് ലാലേട്ടന് സഹിച്ച വേദനയെങ്കിലും പരിഗണിക്കണമെന്നും മേജര് രവി ഫെയ്‌സ് ബുക്കില് കുറിച്ചു. ചിത്രം തനിക്ക് നല്‍കിയത് മണ്‍മറഞ്ഞ പഴങ്കഥകളിലേക്കുള്ള ഗൃഹാതുരതയെന്നും മേജര് രവി പറഞ്ഞു.\n‘ഒടിയന് ഒരു ക്ലാസ് ചിത്രമാണ്. അമിതമായ പ്രചാരണമാണ് ചിത്രത്തിന്റെ പേരില് ആരാധകര്‍ക്ക് ഇപ്പോഴുള്ള നിരാശകള് ഉണ്ടാവാനുള്ള കാരണം, മേജര് രവി പറഞ്ഞു. പല കാരണങ്ങള് കൊണ്ടും ഫെയ്‌സ് ബുക്കില് നിന്ന് കുറച്ച് നാളുകളായി വിട്ട് നില്‍ക്കുകയായിരുന്നു. ഇപ്പോള് ഒടിയന് കണ്ടതിന് ശേഷം ചിത്രത്തെക്കുറിച്ച് എനിക്കെന്താണ് തോന്നിയതെന്ന് പറയണമെന്ന് തോന്നി’. ഇങ്ങനെയാണ് മേജര് രവിയുടെ ഫെയ്‌സ്ബുക്ക് കുറിപ്പ് ആരംഭിക്കുന്നത്.\nനഷ്ടമായത് സഹോദരനെന്നു മോഹന്‍ലാല്; സൂപ്പര്‍താരത്തിന്റെ അപ്രതീക്ഷിത വിയോഗത്തിന്റെ വേദനയില് സിനിമാ ലോകം….\nസിനിമയില് മാത്രമാണ് സൂപ്പര് താരങ്ങള്, യഥാര്‍ത്ഥ ജീവിതത്തില് ഇവര് വെറും കോമാളികളാണ്: രാജീവ് രവി


Malayalam news || എലൈവ് കോര് ഇസിജി മൊബൈല്‍ഫോണ്\nഎലൈവ് കോര് ഇസിജി മൊബൈല്‍ഫോണ്\nവീട്ടിലോ, ജോലിസ്ഥലത്തോ മറ്റേതെങ്കിലും പൊതുവേദിയിലോവച്ച് നെഞ്ചില് അസ്വസ്ഥത ഉണ്ടായാല് ആശുപത്രി തേടി ഇനി ഓടേണ്ട. എലൈവ് കോര് ഇസിജി മോണിട്ടര് ഘടിപ്പിച്ചിട്ടുള്ള മൊബൈല്‍ഫോണ് കൈയിലുണ്ടായാല് മതി. ഫോണിന്റെ കെയ്‌സിലുള്ള ഇലക്ട്രോഡുകള് ഇരുകളിലെയും ഓരോ വിരലുകള് ചേര്‍ത്തുവയ്‌ക്കുകയേ വേണ്ടൂ. സെക്കന്‍ഡുകള്‍ക്കകം ഇസിജി രേഖകള് ഫോണിന്റെ മോണിട്ടറില് തെളിയും. എലൈവ് ഇസിജി എന്ന ആപ്പില് ശേഖരിക്കപ്പെടുകയും ചെയ്യും. ഇസിജി ഉടന് ഡോക്ടര്‍ക്ക് അയച്ചുകൊടുക്കാവുന്നതാണ്. ഇസിജി കണ്ട ഡോക്ടറുടെ നിര്‍ദേശം ഉടന് ലഭിക്കുന്നതോടെ ചികിത്സാ സംവിധാനം ഏര്‍പ്പെടുത്താവുന്നതാണ്. ഗുരുതരമായ പ്രശ്‌നമാണോ അല്ലയോ എന്നറിയുന്ന മുറയ്‌ക്ക് ഡോക്ടറെ സമീപിക്കാം. ഉടനടി ചികിത്സ ലഭിച്ചില്ലെങ്കില് സംഭവിച്ചേക്കാവുന്ന പെട്ടെന്നുള്ള മരണത്തില്‍നിന്ന് രോഗിക്ക് അത്ഭുതകരമായി രക്ഷപ്പെടാനാവും.\nഅമേരിക്കയിലെ ഒക്കലഹോമയിലുള്ള ഹൃദ്രോഗവിദഗ്‌ധന് ഡേവിഡ് ആല്‍ബര്‍ട്ട് കണ്ടുപിടിച്ചതാണ് ഈ നൂതന സംവിധാനം. രണ്ടുസവിശേഷതരം ഇലക്ട്രോഡുകള് പുറത്തു സ്ഥാപിച്ചിട്ടുള്ള മൊബൈല്‍ഫോണ് കെയ്‌സ്. ഈ കെയ്‌സിനുള്ളിലാണ് കൈക്കൂമ്പിളിലൊതുങ്ങുന്ന ഇസിജി മെഷീനുള്ളത്. ഹൃദയമിടിപ്പിന്റെ താളം തെറ്റലുകളെ ഉടനടി കണ്ടുപിടിച്ച് ചികിത്സാ സംവിധാനം കൊടുക്കാന് ഉതകുന്ന ഒരുപൂര്‍വ പരിശോധനോപകരണമായിട്ടാണ് എലൈവ് കോര് രംഗപ്രവേശനം ചെയ്‌തിരിക്കുന്നത്. ഈ ഉപകരണത്തിന്റെ കൃത്യത 96 ശതമാനമാണ്. ആന്‍ജിയോപ്ലാസ്റ്റി, ബൈപ്പാസ് സര്‍ജറി, കത്തീറ്റര് അബ്ലേഷന് തുടങ്ങിയ ചികിത്സകള് നടത്തിയവര്‍ക്കും തുടര്‍ന്നുണ്ടാകുന്ന പ്രശ്‌നങ്ങളെ നേരിടാന് എലൈവ് കോര് ഏറെ സഹായിക്കും. രോഗലക്ഷണമില്ലാത്തവര്‍ക്കും അപ്പപ്പോഴുള്ള സ്‌ക്രീനിങ് ടെസ്‌റ്റായി ഇത് പ്രയോജനപ്പെടുത്താം.


| തുര്‍ക്കിയില് കൂടുതല് കരുത്തനായി എര്‍ദോഗന് | Mangalam\nWednesday 04 Jul 2018 02.36 AM\nതുര്‍ക്കിയില് കൂടുതല് കരുത്തനായി എര്‍ദോഗന്\nലോകകപ്പിന്റെ ഹര്‍ഷാരവത്തില് ലോകമെമ്പാടുമുള്ള ഫുട്‌ബോള് പ്രേമികള് ആഹ്ലാദഭരിതരായിരിക്കുബോള് ഒരു മുന് ഫുട്‌ബോള് താരം രാഷ്‌ട്രീയക്കളിയില് എതിരാളികളെ തറപറ്റിച്ചുകൊണ്ട് തുര്‍ക്കി പ്രസിഡന്റിന്റെ കസേരയില് ശക്‌തമായ സാന്നിധ്യമായി മാറുകയാണ്-തയ്യിപ് എര്‍ദോഗന്. 2014-ലെ തെരഞ്ഞെടുപ്പിലാണ് എര്‍ദോഗന് ആദ്യമായി പ്രസിഡന്റ് സ്‌ഥാനത്തെത്തിയത്. ഈ വര്‍ഷം ജൂണ് 24 നു നടന്ന തെരഞ്ഞെടുപ്പില് വീണ്ടും തെരഞ്ഞെടുക്കപ്പെട്ട എര്‍ദോഗന് ഇപ്പോള് കൂടുതല് അധികാരങ്ങളുള്ള എക്‌സിക്യൂട്ടീവ് പ്രസിഡന്റാണ്. ഹിതപരിശോധനയ്‌ക്കു ശേഷം ഭരണഘടന ഭേദഗതി ചെയ്‌താണ് അദ്ദേഹം എക്‌സിക്യുട്ടിവ് പ്രസിഡന്റ് സ്‌ഥാനത്തേക്ക് എത്തിയത്. പ്രധാനമന്ത്രിയേയും മന്ത്രിമാരെയും മാത്രമല്ല, ഉന്നത നീതിപീഠത്തിലെ ജഡ്‌ജിമാരും പട്ടാളമേധാവികളും ഉള്‍പ്പെടെ ഉര്‍ന്ന സ്‌ഥാനങ്ങളിലുമെല്ലാം നിയമനം നടത്തുന്നത് എക്‌സിക്യൂട്ടിവ് പ്രസിഡന്റ് ആയിരിക്കും. തുര്‍ക്കി ജനതയുടെ ആരാധനാപാത്രമായിരുന്ന കമാല് അതാതുര്‍ക്കിന് പോലും ഇല്ലാതിരുന്ന അധികാരങ്ങളാണ് എക്‌സിക്യുട്ടിവ് പ്രസിഡന്റ് എന്ന നിലയില് എര്‍ദോഗന് ലഭിച്ചിരിക്കുന്നത്.\nപ്രസിഡന്റ് സ്‌ഥാനത്തേക്കും പാര്‍ലെമന്റിലേക്കും ഒന്നിച്ചാണു തുര്‍ക്കിയില് തെരഞ്ഞെടുപ്പ് നടന്നത്‌്. പ്രസിഡന്റ് സ്‌ഥാനത്തേക്ക് വോട്ട് ചെയ്‌ത 87 ശതമാനം പേരില് 53 ശതമാനം പേരും എര്‍ദോഗനാണ് വോട്ട് ചെയ്‌തത്. തൊട്ടടുത്ത റിപ്പബ്ലിക്കന് പീപ്പിള്‍സ് പാര്‍ട്ടി നേതാവ് മുഹറം ഇന്‍സിയ്‌ക്ക് 31 ശതമാനവും പീപ്പിള്‍സ് ഡെമോക്രാറ്റിക് പാര്‍ട്ടിയുടെ ഡെമിര്‍ടാസിന് 8.4 ശതമാനവും ഇയിപാര്‍ട്ടിയിലെ അക്‌സനര്‍ക്ക് 7.3 ശതമാനവും വോട്ട് മാത്രമേ ലഭിച്ചുള്ളു. അതേ സമയം 600 അംഗ പാര്‍ലമെന്റിലേക്കു നടന്ന തെരഞ്ഞെടുപ്പില് എര്‍ദോഗന്റെ ജസ്‌റ്റീസ് പാര്‍ട്ടിക്കു തനിച്ചു ഭൂരിപക്ഷം ലഭിച്ചില്ല. ജസ്‌റ്റീസ് പാര്‍ട്ടിക്ക് 42 ശതമാനത്തോടെ 293 സീറ്റും സഖ്യ കക്ഷിയായ നാഷണല് ലിസറ്റ് മൂവമെന്റെ പാര്‍ട്ടിക്ക് 11 ശതമാനം വോട്ടേടെ 50 സീറ്റമാണ് ലഭിച്ചത്.\nവിമര്‍ശനങ്ങളോട് അസഹിഷ്‌ണത പുലര്‍ത്തുന്ന എര്‍ദോഗന്, രാഷ്‌ട്രീയ എതിരാളികളെയും ബുദ്ധിജീവികളും പത്രപ്രവര്‍ത്തകരുമുള്‍പ്പെടെ ഒന്നേ മുക്കാല് ലക്ഷത്തോളംപേരെ ഇപ്പോഴും തടങ്കലില് പാര്‍പ്പിച്ചിട്ടാണ് തെരഞ്ഞെടുപ്പു നടത്തിയെതെന്നും പ്രചാരണരംഗത്ത് പ്രതിപക്ഷത്തിനു തുല്യ അവസരം നല്‍കിയില്ലെന്നുമാണു പ്രതിപക്ഷ കക്ഷികള് ആരോപിക്കുന്നത്. ആരോപണങ്ങളെല്ലാം തളളുകയാണ് അദ്ദേഹം ചെയ്‌തത്.\nവികസന രംഗത്ത് ഒരു കുതിച്ചുച്ചാട്ടം ഉണ്ടായെങ്കിലും വിമര്‍ശനങ്ങളെയും വിമതശബദ്‌ത്തെയും അടിച്ചമര്‍ത്തിയാണ് എര്‍ദോഗന് ഭരണത്തില് തുടരുന്നത്. ഇതില് എതിര്‍പ്പുണ്ടായിരുന്ന ഒരു വിഭാഗം സൈനികര് 2016 ജൂലൈ 15-ന് അര്‍ധരാത്രിയില് ഒരു സായുധ അട്ടിമറി ശ്രമം നടത്തി.\nഭരണഘടനയ്‌ക്കൊപ്പം ജനാധിപത്യവും മനുഷ്യാവാകാശങ്ങളും പുനഃസ്‌ഥാപിക്കുകയെന്ന ലക്ഷ്യത്തോടെയാണു പട്ടാള വിപ്ലവം നടത്തിയതെങ്കിലും എര്‍ദോഗന്റെ വ്യക്‌തി പ്രഭാവത്താല് ജനങ്ങളും പോലീസും അദ്ദേഹത്തോട് കുറു പുലര്‍ത്തുന്ന സൈനിക വിഭാഗങ്ങളും കൂടി പട്ടാള വിപ്ലവത്തെ അടിച്ചമര്‍ത്തി. തുടര്‍ന്ന് പട്ടാള വിപ്ലവത്തെ പിന്തുണച്ചവരെന്ന് ആരോപിച്ച് സര്‍ക്കാര് ഉദ്യോഗസ്‌ഥരും സൈനികരും ഉള്‍പ്പെടെ 1,07,000 പേരെ സര്‍ക്കാര് സര്‍വീസില് നിന്നും പിരിച്ചുവിട്ടു. പട്ടാളത്തിന് പിന്തുണ നല്‍കിയ 50,000 പൗരന്മാരെയും അറസറ്റ് ചെയ്‌ത് ലോക്കപ്പിലിട്ടു.\nഎര്‍ദോഗനെ സംബംന്ധിച്ചിടത്തോളം സൈനിക അട്ടിമിറ നീക്കം വലിയ അനുഗ്രഹവും ഒപ്പം അവസരവുമായി മാറി. അദ്ദേഹത്തിനു താല്‍പര്യമില്ലാതിരുന്ന സൈനിക നേതൃത്വത്തേയും ഉദ്യോഗസ്‌ഥ പ്രമുഖരെയും ഇല്ലായ്‌മ ചെയ്യാന് ഈ അവസരം ഉപയോഗിച്ചു.\nസൈന്യത്തെ ചെറുത്തുതോല്‍പ്പിക്കണമെന്ന് സാമൂഹ്യ മാധ്യമങ്ങള് വഴിയുള്ള അദ്ദേഹത്തിന്റെ ആഹ്വാനം ജനങ്ങള് എറ്റെടുത്തു. സൈന്യത്തിന്റെ വെടിയേറ്റും അക്രമങ്ങളിലും 240 പേര് കൊല്ലപ്പെട്ടു. സൈനികരുടെ വെടിയുണ്ടകളേയും ടാങ്കുകളേയും എതിര്‍ത്തു പതിനായിരങ്ങള് തെരുവുകളിലിറങ്ങിയതോടെ അട്ടിമറി ശ്രമം വിഫലമായി. അതോടെ എര്‍ദോഗന് ശക്‌തനുമായി. ജനങ്ങള് നല്‍കിയ പിന്തുണയുടെ ബലത്തിലാണ് ഭരണഘടന ഭേദഗതി ചെയ്‌ത് പ്രസിഡന്‍ഷ്യല് സംവിധാനത്തിലേക്കു മാറാനായി അദ്ദേഹം കഴിഞ്ഞ വര്‍ഷം റഫറണ്ടം നടത്തിയത്. സര്‍ക്കാരിന്റെ എല്ലാ അധികാരവും ശക്‌തിയും ഉപയോഗിച്ച് റഫറണ്ടം വിജയിപ്പിക്കാനും സാധിച്ചു.\nശതാബ്‌ദി ആഘോഷത്തിനുള്ള തയാറെടുപ്പ്\nഏഷ്യയുടെയും യൂറോപ്പിന്റെയും സംഗമസ്‌ഥാനത്ത് ഒരു വിജാഗിരി പോലെ സ്‌ഥിതി ചെയ്യുന്ന തുര്‍ക്കിയെ ലോകത്തെ ഏറ്റവും മികച്ച അഞ്ച് സമ്പദ്‌ഘടനയില് ഒന്നാക്കി മാറ്റുമെന്നാണ് എര്‍ദോഗന് അവകാശപ്പെടുന്നത്. ഇതു സാധ്യമാക്കാന് സമ്പദ്‌ഘടനയ്‌ക്ക് താങ്ങാവുന്നതിലും ഉപരിയായി കിട്ടാവുന്നിടത്തുനിന്നൊക്കെ കടം വാങ്ങി ഒട്ടേറെ പശ്‌ചാത്തല വികസന പദ്ധതികള് നടപ്പാക്കുകയാണ്. രാജ്യത്തിന്റെ വിവിധ ഭാഗങ്ങളില് ഹൈവേകളും കൂറ്റന് പാലങ്ങളും അശുപത്രികള് ഉള്‍പ്പെടെയുള്ള കെട്ടിടസമുച്ചയങ്ങളും നിര്‍മിച്ചു കൊണ്ട് വികസന നായകനെന്ന പ്രതീതിയുളവാക്കിയിട്ടുണ്ട്. ഇതിന്റെ ഏറ്റവും പ്രകടമായ ഉദാഹരണമായി ഇസ്‌താംബുള് വിമാനത്താവളം മാറുകയാണ്. ലോകത്തിലെ ഏറ്റവും വലുതും ആധുനികവുമായ വിമാനത്താവളം എന്ന നിലയില് നിര്‍മിക്കുന്ന പുതിയ ഇസ്‌താംബുള് എയര്‍പ്പോര്‍ട്ട് ഈ വര്‍ഷം ഒക്‌ടോബറില് തുറക്കും.\nമനോഹാരിതയും ആധുനികതയും കൊണ്ടു വിനോദ സഞ്ചാരികളെ തുര്‍ക്കിയിലേയക്ക് ആകര്‍ഷിക്കുന്ന പ്രധാനകേന്ദ്രമായി അതു മാറുമെന്നാണു കരുതപ്പെടുന്നത്. 2023 തുര്‍ക്കിയുടെ ശതാബ്‌ദി വര്‍ഷമാണ്. പ്രസിഡന്റെന്ന നിലയിലും ആധുനിക തുര്‍ക്കിയുടെ ശില്‍പ്പിയെന്ന് സ്വയം അഭിമാനിച്ചും ശതാബ്‌ദി ആഘോഷിക്കാനുള്ള തയാറെടുപ്പിലാണ് എര്‍ദോഗന്. തെരഞ്ഞെടുപ്പ് വിജയത്തില് അഹ്ലാദഭരിതരായ അനുയായികളോട് അദ്ദേഹം പറഞ്ഞത് ദൈവത്തിന്റെ അനഗ്രഹമുണ്ടെങ്കില് 2023-നു മുമ്പ് തുര്‍ക്കിയുടെ മോഹങ്ങള് സഫലീകരിക്കുമെന്നാണ്. അതിനുള്ള ശ്രമമാണ് താന് ഏറ്റെടുക്കുന്നതെന്നും ജനങ്ങള് ഒപ്പം ഉണ്ടാകണമെന്നും അദ്ദേഹം പറയുന്നു. എന്നാല് പ്രചരിപ്പിക്കുന്നതുപോലെ അത്ര നല്ല നിലയിലല്ല സമ്പദ്‌ഘടനയെന്നാണു സാമ്പത്തിക വിദ്‌ഗധര് വിലയിരുത്തുന്നത്. ഊതി വീര്‍പ്പിച്ച സമ്പദ്‌ഘടനയുടെ യഥാര്‍ഥ ചിത്രം വരും വര്‍ഷങ്ങളില് കാണാനാവുമെന്നാണ് തുര്‍ക്കിയിലെ രാഷ്‌ട്രീയ നിരീക്ഷകരും സാമ്പത്തിക ശാസ്‌ത്രജ്‌ഞരും കരുതുന്നത്.\n(പബ്ലിക് പോളിസി റിസേര്‍ച്ച് ഇന്‍സ്‌റ്റിറ്റ്യൂട്ട് (തിരുവനന്തപുരം) രജിസ്‌ട്രാറാണു ലേഖകന്. ഫോണ്: 9847173177)


വയനാട് കരയുകയാണ്, കാത്തിരിക്കുകയാണ്.. കണ്ണീരൊപ്പാൻ കൂടെ നിൽക്കണം.... •Tech Travel Eat\nവയനാട് കരയുകയാണ്, കാത്തിരിക്കുകയാണ്.. കണ്ണീരൊപ്പാൻ കൂടെ നിൽക്കണം….\nഎഴുത്ത് – Harish KM Wayanad.\nപ്രകൃതി സുന്ദരിയായി അണിഞ്ഞൊരുങ്ങി നിന്ന വയനാടിനെ നിങ്ങൾക്ക് ഓർമ്മയില്ലേ? നിങ്ങളുടെ സഞ്ചാരങ്ങളിൽ നിറപുഞ്ചിരി തീർത്ത വയനാടിനെ, നിങ്ങളുടെ സ്വപ്നങ്ങളിൽ ഭ്രമമേറ്റിയ വയനാടിനെ, പച്ചപ്പിന്റെ പലപല വർണ്ണഭാവങ്ങൾ കൊണ്ട് നിങ്ങളെ ഉന്മത്തരാക്കിയ വയനാടിനെ, നിങ്ങളുടെ സന്തോഷ നിമിഷങ്ങളെ സാർത്ഥകമാക്കിയ വയനാടിനെ.\nആ വയനാട് ഇന്ന് കരയുകയാണ്. ഞങ്ങളുടെ 12 സഹോദരങ്ങൾ ഉരുൾപൊട്ടലിൽ മരണപ്പെട്ടു. ഏഴ് പ്രിയപ്പെട്ടവരെ കാണാനില്ല. അവർ ഉണ്ടെന്ന് ഞങ്ങൾ കരുതുന്ന പുത്തുമലയിൽ രാവും പകലും ഞങ്ങൾ തിരയുകയാണ്, അവർക്ക് വേണ്ടി. അവരവിടെ ഉണ്ടെന്ന് എല്ലാവരും പറയുമ്പോഴും ഞങ്ങൾ പ്രതീക്ഷിക്കുന്നു. അവർ ആ മണ്ണിനും വെള്ളത്തിനും മലവെള്ളപ്പാച്ചിലിനും ഉരുൾപൊട്ടലിനും കീഴടങ്ങാതെ, മലകൾക്കപ്പുറത്തെ കാട്ടിൽ നിന്ന് ഞങ്ങൾക്ക് നേരെ കൈകൾ വീശി വരുമെന്ന്. ആ പ്രതീക്ഷ വെറുതെയാണെന്ന് എല്ലാവരും പറയുമ്പോഴും, വെറുതെ അങ്ങനെ ആശിച്ച് പോകുന്നു.\nകണ്ണീർ തോരാത്ത കണ്ണും മനസ്സുമായി ഉറ്റവരെ പിരിഞ്ഞവർ കഴിയുന്നുണ്ട് ക്യാമ്പുകളിൽ. അവർക്ക് തിരികെ പോവാൻ വീടില്ല. വയനാട്ടിൽ ഞങ്ങളുടെ 535 വീടുകൾ തകർന്ന് തരിപ്പണമായി. അയ്യായിരത്തി അഞ്ഞൂറോളം വീടുകൾക്ക് സാരമായ കേടുപാടുകൾ സംഭവിച്ചു. തൊണ്ണൂറായിരത്തോളം ആളുകളെയാണ് ജില്ലാ ദുരന്ത നിവാരണ അതോറിറ്റി മുൻ കരുതലായി മാറ്റിപ്പാർപ്പിച്ചത്. അതു കൊണ്ടാണ് ഈ ദുരന്തത്തിന്റെ ആഘാതം കുറഞ്ഞത്.\nജനങ്ങളും സർക്കാരും കൈകോർത്ത് നിന്നാണ് ഞങ്ങളീ ദുരന്തത്തെ നേരിടുന്നത്. ഒപ്പം നിങ്ങളും ഉണ്ട്. നിങ്ങൾ ചെയ്തതെല്ലാം വലിയ സഹായങ്ങളാണ്. പക്ഷേ അവിടെ നിർത്തരുത്. ഇനിയും നിർത്താനായിട്ടില്ല. വീടും സ്ഥലവും ജീവിതമാർഗ്ഗവും സകലതും ഒരു നിമിഷം കൊണ്ട് കണ്മുന്നിൽ ഇല്ലാതാവുന്നത് കണ്ടു നിന്നവർ കുറേയുണ്ട് ഞങ്ങളുടെ വയനാട്ടിൽ. അവരുടെ കണ്ണീരൊപ്പാൻ ഇനിയും കൈകൾ മുന്നോട്ട് വരണം, സ്നേഹത്തിന്റെയും സഹായത്തിന്റെയും പട്ടുതൂവാലകൾ ഏന്തിയ കൈകൾ.\nനിങ്ങളുടെ കൈകളും ഉണ്ടാവില്ലേ? ഉണ്ടാവും എന്നറിയാം. എങ്കിലും ഒന്നുകൂടി ചോദിച്ച് പോവുകയാണ് അടിയന്തിരമായി ആവശ്യമുള്ള സാധനങ്ങളുടെ പട്ടിക keralarescue.in എന്ന പോർട്ടലിൽ കാണാം. അത് തരണം ദയവായി. അത് കുറച്ച് സാധനങ്ങളുടെ മാത്രം പട്ടികയാണ്. അത് കൊണ്ടായില്ല. ഒപ്പം നിങ്ങളുടെ കരുത്ത് തരണം – വയനാട്ടിലെ പ്രളയം കയറിയ മുക്കും മൂലയും വൃത്തിയാക്കാൻ.\nനിങ്ങളുടെ സംഭാവനകൾ സി.എം.ഡി.ആർ.എഫ്. ലേക്ക് നൽകണം, വയനാടിനെ പുനർ നിർമ്മിക്കാൻ. ഒപ്പം വയനാട്ടിലെ പാവങ്ങൾക്ക് തൊഴിൽ ഉറപ്പാക്കാൻ കഴിയുന്ന സഹായങ്ങൾ ചെയ്ത് കൊടുക്കണം.\nകഴിഞ്ഞ കൊല്ലം പ്രളയമെടുത്ത എണ്ണൂറു വീടുകൾ സർക്കാർ പുനർ നിർമ്മിച്ചു. അവർക്ക് ഗൃഹോപകരണങ്ങൾ നൽകണം. ഈ വർഷം വീട് നഷ്ടായവർക്കും സർക്കാർ വീട് നൽകും. അവർക്കും ഗൃഹോപകരണങ്ങൾ കരുതി വെക്കണം.\nപതിനായിരം ഏക്കറിലെ കൃഷി നശിച്ചിട്ടുണ്ട്. ഒട്ടനവധി കന്നുകാലികൾ നഷ്ടപ്പെട്ടിട്ടുണ്ട്. റോഡുകളും പാലങ്ങളും കുടിവെള്ള പൈപ്പുകളും ഇലക്ട്രിക് ലൈനുകളും തകർന്ന് പോയിട്ടുണ്ട്. സ്കൂളുകൾക്കും ആശുപത്രികൾക്കും പൊതു ഇടങ്ങൾക്കും കേടുപാടുകൾ വന്നിട്ടുണ്ട്. നമ്മളല്ലാതെ വേറാരാ ഇതൊക്കെ ഏറ്റെടുക്കാനുള്ളത്. വയനാടിന്റെ കണ്ണീരൊപ്പാൻ കൂടെ നിൽക്കണം.\nഅരിയും തുണിയും ബിസ്ക്കറ്റും ബ്രെഡും കമ്പിളിയും അങ്ങനെ പലതും നിങ്ങളുടെ സ്നേഹമായി കഴിഞ്ഞ നാളുകളിൽ ചുരം കയറുന്നുണ്ട്. അതൊക്കെ ഞങ്ങൾ നന്ദിയോടെ ഓർക്കും. അവിടെ നിർത്തരുത്, ഈ നാട് അകപ്പെട്ട ദുരന്തം ചെറുതല്ല. അതിന്റെ വരും നാളുകളിലെ ആഘാതങ്ങളും ചെറുതായിരിക്കില്ല. ഒപ്പമുണ്ടാവണം എല്ലാവരും.\nകൈക്കുമ്പിളിൽ സഹായവും ഹൃദയത്തിൽ സ്നേഹവുമായി ഞങ്ങൾക്കൊപ്പം ഉണ്ടാവണം. വയനാടിന്റെ കണ്ണീർ തോർന്നിട്ടില്ല. ഞങ്ങൾ കാത്തിരിക്കുന്നുണ്ട്, നിങ്ങളുടെ കൈകളിലെ സഹായത്തിന്റെയും സ്നേഹത്തിന്റെയും പട്ടുതൂവാലകളെ.